Mi othee shahrukh haange phone number, bunee massage eh namaves kohlaashoa! – Iru\nބޮލީވުޑްގެ އެންމެ މަގުބޫލު ސްޕަސްޓާ ޝާހްރުކް ހާން އޭނާގެ ފޯން ނަންބަރު ކިޔާދީފިއެވެ. ސާހްރުކު ވަނީ ގޫގުލް ގައި އޭނާ އާއި ބެހޭ ގޮތުން އެންމެ ގިނައިން ސާޗްކޮށްފައިވާ ސުވާލު ތަކަށް ޖަވާބު ދީފައިއެވެ. 10 ވަރަކަށް ސުވާލަށް އޭނާ ވަނީ ޖަވާބް ދީފައިއެވެ. މި ސުވާލު ތަކަށް ޖަވާބް ދީފައި ވަނީ ރަޖީވް މަސަންދް ގެ ޔޫ ޓިއުބް ޝޯއެއްގައިއެވެ.\nއޭގެތެރިން އެއް ސުވާލަކީ އޭނާގެ ފޯން ނަންބަރެވެ. ޝާހުރުކް ގެ ނަންބަރަކީ މީ ކަމަށްބުނެ ކިޔައިދިން ނަންބަރަކީ 5559960321 އެވެ. ޝާހުރުކް ވަނީ ފޯނު ނަންބަރު ކިޔާދިނުމަށްފަހު އޭނާ އަށް ގުޅުމުން ނަގާނެ ކަމަށާއި މެސެޖް އެއް ކުރުމުން އިމޯޖީ އަކުން ރިޕްލައި ކުރާނެ ކަމަށްވެސް ބުނެފައިއެވެ.\nޝާހުރުކް އެންމެ ފަހުން ފެނިގެން ދިޔަ ފިލްމަކީ 2018 އަހަރުގެ ޒީރޯއެވެ. މި ފިލްމް އަކީ މާ ކާމިޔާބް ފިލްމެއް ނޫނެވެ. މި ދިޔަ ދެ އަހަރު ޝާހުރުކް ގެ އެވެސް ފިލްމެއް ބެލުތރިންނަށް ފެނިގެން ނުދިޔަ ނަމަވެސް މި އަހަރު އަނެއްކާވެސް ވަރުގަދަ ކާސްޓަކާއެކު ” ޕަތަން” ކިޔާ ފިލްމް އެއް ވަނީ ކުޅެން ފަށާފައިއެވެ.\n12 1875\nމިހާރު މެސެޖްކޮއްފިން، އަދި އިމޯޖީއެއް ނުލިބޭ


Hudhdha nethi hajj ah fonuvi massalaigai Nasrullah ah dhauvaa koffi | Mihaaru\nއަރަބިއްޔާ ސްކޫލްގެ ޕްރިންސިޕަލް ކަމުން އިސްތިއުފާ ދެއްވި މުސްތަފާ.\nހުއްދަ ނެތި ބަޔަކު ހައްޖަށް ފޮނުވި މައްސަލައިގައި ނަސްރުﷲ އަށް ދައުވާކޮށްފި\n14 ޖެނުއަރީ 2018 - 14:52 24 comments\nހައްޖަށް މީހުން ގެންދިޔުމުގެ ހުއްދަ ނެތި ހަަތަރު ދިވެއްސަކު ހައްޖަށް ފޮނުވައިގެން ހާލުގައި ޖެހުނު މައްސަލައިގައި އަރަބިއްޔާގެ ކުރީގެ ޕްރިންސިޕަލް ނަސްރުﷲ މުސްތަފާގެ މައްޗަށް މިދިޔަ ހަފުތާގައި ދައުވާ ކޮށްފި އެވެ.\nޕްރޮސެކިއުޓާ ޖެނެރަލް އޮފީހުގެ މީޑިއާ އޮފިޝަލަކު މިއަދު ވިދާޅުވީ އެ މައްސަލައިގައި ނަސްރުﷲގެ މައްޗަށް ދެ ދައުވާއެއް އުފުލާފައިވާ ކަމަށެވެ. އެއީ، ހުއްދަ ހޯދައިގެން ކުރަން ޖެހޭ ކަމެއް ހުއްދަ ނުނަގައި ކުރި ކަމުގެ ކުށުގެ ދައުވާ އާއި އެނގި ހުރެ ސައްހަ ނޫން ލިއުމެއް އުފެއްދި ކަމުގެ ކުށުގެ ދައުވާ އެވެ.\nހަތަރު މީހެއްގެ އަތުން ފައިސާ ނަގައި އެ މީހުން މައްކާގައި ހާލުގައި ޖެއްސި މައްސަލަ ފުލުހުން ބެލީ އިސްލާމިކް މިނިސްޓްރީން ހުށަހަޅައިގެންނެވެ.\nހައްޖުގެ އަޅުކަމަށް މައްކާ އަށް ފޮނުވި ދެމަފިރިއަކާއި އުމުރުން ދުވަސްވީ ދެ ފިރިހެނަކު ހާލުގައި ޖެހުނީ، ރަސްމީ ކޯޓާގެ ބޭރުން އަަދި ހައްޖަށް މީހުން ގެންދިއުމުގެ ހުއްދަ ލިބިފައިނުވާ މީހަކު، ބައެއްގެ އަތުން ފައިސާ ނަގައިގެން ހައްޖަށް ފޮނުވުމުން ކަމަށް އިސްލާމިކް މިނިސްޓްރީން ވަނީ ބުނެފަ އެވެ.\nއޭގެ ތެރޭގައި ހިމެނޭ ދެމަފިރިންނާ ހަވާލާދީ އިސްލާމިކް މިނިސްޓްރީން ބުނެފައި ވަނީ، އެ ދެ މީހުންގެ އަތުން 70،000ރ. ނެގީ ނަސްރުﷲ ކަމަށް އެ ދެމަފިރިން ބުނާ ކަމަށެވެ. އަދި ހައްޖަށް ދެވޭނެ ކަމުގެ ލިޔުން ވެސް ނަސްރުﷲ ދެއްވި ކަމަށް، އެ ދެމަފިރިންނާ ހަވާލާދީ މިނިސްޓްރީން ވަނީ ބުނެފަ އެވެ.\nއެ ހަތަރު މީހުން ސައޫދީ އަށް ގޮސް ހާލުގައި ޖެހުމުން، ސަރުކާރުން އަންގައިގެން އެ މީހުންނާ ފަހުން ހަވާލުވީ، ހައްޖު ކޯޕަރޭޝަނުންނެވެ. އަދި ހަތަރު މީހުން ހައްޖުގެ ކަންތައް ފުރިހަމަކުރީ ހައްޖު ކޯޕަރޭޝަނާ އެކުގަ އެވެ.\nހައްޖަށް ގެންދަން ހުއްދަ ދެނީ ވަކި ކުންފުނިތަކަކަށް ކަމަށް ވާއިރު، އަމިއްލަ ގޮތުން މީހުން ހައްޖަށް ފޮނުވުމަކީ މަނާ ކަމެކެވެ. އެ މައްސަލަ ފުލުހުންނަށް ހުށަހެޅީ، އިސްލާމިކް މިނިސްޓްރީން ބަލަން ޖެހޭ ކަންކަން ބަލައި ރިޕޯޓެއް އެކުލަވައިލުމަށް ފަހު އެވެ.\nމައްކާގައި ދިވެހިންތަކެއް ހާލުގައި ޖެއްސި މައްސަލަ ލިޔުމާ ގުޅިގެން، އެއީ އޭނާގެ އަބުރަށް އަރައިގަތުން ކަމަށް ތުހުމަތުކޮށް، ނަސްރުﷲ ވަނީ "މިހާރު"ގެ ފަސް ނޫސްވެރިއެއްގެ މައްޗަށް ސިވިލް ކޯޓުގައި ދައުވާ އުފުލައިފަ އެވެ. އެ މައްސަލައިގައި އަންނަ އަންގާރަ ދުވަހު ސިވިލް ކޯޓަށް ހާޒިރުވާން ބައެއް ނޫސްވެރިންނަށް ވަނީ ޗިޓް ވެސް ފޮނުވައިފަ އެވެ. އަދި އެ މައްސަލައިގައި ވީމީޑިއާގެ މައްޗަށް ވެސް ނަސްރުﷲ ވަނީ ދައުވާ ކޮށްފަ އެވެ.\nއިތުރު ލިޔުންތައް ކުށްކުރުން ސިވިލް ކޯޓް ޕްރޮސެކިއުޓާ ޖެނެރަލް ހައްޖު މައްކާ ކޯޓް އިސްލާމިކް މިނިސްޓްރީ ނަސްރުﷲ މުސްތަފާ\nމައްކާގައި ދިވެހިން ހާލުގައި ޖެއްސި މައްސަލަ ޕޮލިހަށް


SunOnline: Eid Show thah Foari gadha kollumah Jaadhu ge Team thah Thayyaru\nއީދު ޝޯތައް ފޯރިގަދަކޮށްލުމަށް ޖާދުގެ ޓީމްތައް ތައްޔާރު!\nއައިމިނަތު ލުބާ 09 Aug 2019, 16:21\nމިއަހަރުގެ ބޮޑު އީދު ދުވަސް އައިސް ބޯމަތިވީއެވެ. އީދަށް ރަށްރަށަށް ދާ މީހުން ފުރަނީއެވެ. މި ފަހަރުގެ އީދު ކުރީ އީދަށް ވުރެ ފޯރިގަދަ ކޮށްލާނެ ކަމަށް އަޒުމް ކަނޑައަޅަމުންނެވެ.\nއީދު ކުރިމަތިވަމުން އަންނަ އިރު ލޯންޗް ފެރީއާއި ބޯޓުތަކުގެ ޝެޑިއުލް ފުލްވަމުން އަންނައިރު ފިލްމީ ތަރިންނާއި ނެށުންތެރިންގެ އިތުރުން ލަވަކިޔުންތެރިންގެ ޝެޑިއުލްތައް ވެސް އަންނަނީ ފުލް ވަމުންނެވެ.\nނެށުންތެރިންނާއި ލަވަކިޔުންތެރިންނަކީ އީދުގެ އެންމެ ހާއްސަ ބައެވެ. އީދު ޝޯތަކުގެ ދިރުމެވެ. އެގޮތުން ދިވެހި ފިލްމު އިންޑަސްޓްރީގައި ފެހުމާއި، ކޮސްޓިއުމްސް ޑިޒައިންކުރުމުގެ އިތުރުން ނެށުމުގެ ގޮތުން ވެސް އެންމެ އުހުގައި ފިޔަ ޖަހަމުން އަންނަ އެއް ތަރި ޖާދުﷲ އިސްމާއިލް (ޖާދު)ގެ އީދު ޝެޑިއުލް ވެސް ވަރަށް ފުލްއެވެ. އެހެން ފަންނާނުންނެކޭ ވެސް އެއްގޮތަށެވެ.\nދެ ޓީމަކަށް ބަހާލައިގެން ޖާދުވެސް މިފަހަރު ރަށްތަކަށް ޝޯ ދޭން ތަރިން ފޮނުވާނެއެވެ.\nޖާދުއާއި އޭނާގެ ޓީމް މަރިޔަމް އައްޒަ، ދޮން އައްޔަ، ޝަރާ، އާޝާ، ނުޒޫ އަދި ނަތާ އީދު ޝޯތައް ފަށާނީ ޅ. ކުރެންދޫއިންނެވެ. ކުރެންދޫއަށް ފުރުމަށް މާދަމާ ޖާދުއާއި އޭނާގެ ޓީމު ފުރާނެއެވެ. އެ ރަށުގައި އީދު ޝޯ ދޭނީ 11 ވަނަ ދުވަހުގެ ރޭއެވެ.\nޖާދުމެންގެ ދެވަނަ މަންޒިލަކީ ބ. އޭދަފުށްޓެވެ. އެ ރަށުގައި 12 ވަނަ ދުވަހު ޝޯ ދިނުމަށްފަހު މިސްރާބު ޖަހާނީ ށ. އަތޮޅު މާއުނގޫދޫ އަށެވެ. އެ ރަށުގައި 13 ވަނަ ދުވަހު ޝޯ ދިނުމަށްފަހު ރ. މާކުރަތުގައި ޝޯ ދިނުމަށް ނިންމާފައިވާ ކަމަށް ޖާދު ބުންޏެވެ. މި ޓީމުގެ ޝޯތަކާ އެކު އީދު ވަރަށް ފޯރިގަދަވާނެ އެވެ.\nޖާދުގެ އީދު ޓީމްގެ ތަރިން---\nއަދި މިހިސާބުން ޖާދުގެ ޓީމްގެ އީދު ޝޯތައް ނިންމާލީއެއް ނޫނެވެ. ފަސް ނެށުންތެރިން ހިމަނައިގެން ޖާދު ތައްޔާރުކޮށްފައިވާ އަނެއް ޓީމް އީދު ޝޯ ދޭނީ ބ. އަތޮޅު ފޯ ސީޒަންސް ލަނޑާ ގިރާވަރު ރިސޯޓުގައެވެ. އެއީ އީދު ދުވަހުގެ ރެއެވެ. އަދި އެހެން ރަށްތަކުގައި އެ ޓީމްގެ ނެށުންތައް ދައްކާލުމަށް މަސައްކަތްކުރަމުން އަންނަ ކަމަށްވެސް އޭނާ ބުންޏެވެ. އެ ތަރިންގެ ޝޯވެސް ފޯރިގަދަވާނެކަމަށް ޖާދު ބުނެއެވެ.\n"މިފަހަރު މިއީ އާދަޔާ ހިލާފު އީދެއް. ވަރަށް ފުލްކޮށް މިއުޅެނީ. އައްޒަމެންގެ ޓީމުގެ ބުކިން ފުލްވެއްޖެ މީގެ ދެ މަހެއްހާ ދުވަސްކުރިން. އީދު ޝޯ ދޭން މިފަހަރު ގުޅި 33 ރަށަކުން. ހަމަ ރެކޯޑެއް މިއީ،"\nމިފަހަރު މިއޮތީ ބޮޑު އީދު އައިސްފައެވެ. ފޯރިގަދަވާނެކަން ޔަގީނެވެ. އީދު އިތުރަށް ފޯރިގަދަކުރުމަށް މިދަނީ ޖާދުގެ ޓީމްތަކެވެ. އެ މީހުން އީދު ފޯރިގަދަ ކުރާނެކަން ކަށަވަރެވެ. ދެން އޮތީ އޯޑިއެންސްގެ ހިއްވަރެވެ. އަތްތިލަބަޑި ޖަހާށެވެ. އޯޑިއެންސްގެ ތަރުހީބު އެ ތަރިންނަށް ވަރަށް ބޭނުންވާނެއެވެ.\nއީދު މުބާރިކް! ސަންގެ ކިޔުންތެރިންނަށް އީދު ލަވައެެއް!


Customs Commissioner Nooman Avahaara Vejje - vNews.mv\nކޮމިޝަނަރ ޖެނެރަލް އޮފް ކަސްޓަމްސް ނުއުމާން އަވަހާރަވެއްޖެ\nޝިފްޒާ މުޞްޠަފާ 07 April 2020, 23:02\nކޮމިޝަނަރ ޖެނެރަލް އޮފް ކަސްޓަމްސް އަހުމަދު ނުއުމާން އަވަހާރަވެއްޖެއެވެ.\nނުއުމާން އަވަހާރަވީ އާލާސްކަންފުޅެއްގައި ފަރުވާ ހޯއްދަވަން އިންޑިއާގައި އުޅުއްވަނިކޮށެވެ. ވީނިއުސްއަށް އެނގިފައިވާ ގޮތުގައި ފަރުވާ ހޯއްދެވުމަށް އިންޑިއާއަށް ވަޑައިގެން އުޅުއްވާތާ ހަމަސްދުވަހަށްވުރެ ގިނަ ވެއްޖެއެވެ.\nމިނިސްޓަރެއްގެ ފެންވަރުގައި ކޮމިޝަނަރ ޖެނެރަލް އޮފް ކަސްޓަމްސްގެ މަގާމަށް ނުއުމާން އައްޔަންކުރެއްވީ 11 ޑިސެމްބަރު 2018 ގައެވެ.\nއައްޑޫ ސިޓީ، ހިތަދޫއަށް ނިސްބަތްވެވަޑައިގަންނަވާ ނުއުމާން އަކީ އަދާލަތު ޕާޓީގެ އިންސާނީ ހައްގުތަކާބެހޭ ކޮމިޓީގެ ރައީސެވެ. އަދި އަދާލަތު ޕާޓީގެ މަޝްވަރާ މަޖިލީހުގައި ވެސް ހިމެނިވަޑައިގަންނަވައެވެ.\nނުއުމާން އަވަހާރަވުމާ ގުޅިގެން އަދާލަތު ޕާޓީން ކުރި ޓުވީޓެއްގައި ވަނީ ނުއުމާން އަވަހާރަވި ޚަބަރަކީ އެޕާޓީއަށާއި ދިވެހި ގައުމަށް ލިބުނު ނުހަނު ހިތާމަވެރި ޚަބަރެއް ކަމަށެވެ. މިހިތްދަތި ދަނޑިވަޅުގައި އާއިލާއަށް ކެތްތެރިކަން ދެއްވުން އެދި ދުއާކުރާ ހާލު، ތައުޒިޔާ ދަންނަވާ ކަމަށެވެ.\nނުއުމާނަކީ ރާއްޖޭގެ އިސްލާހީ މަސައްކަތުގައި ވެސް އިސްދައުރެއް އަދާކުރެއްވި ބޭފުޅެކެވެ. ފެނަކައިގެ ފުރަތަމަ ޗެއާމަންގެ މަގާމުގެ އިތުރަށް ސްޓެލްކޯއާއި ހައުސިން މިނިސްޓްރީގައި ވެސް ނުއުމާން ވަނީ މަސައްކަތް ކުރައްވާފައެވެ.


SunOnline: Salma aai Quran gai vaa reethi vaahakathah 25\nސަލްމާއާއި ގުރްއާނުގައިވާ ރީތި ވާހަކަތައް 25\nއިޔާޒު ނަސީމް 18 May 2020, 13:10\n"ކިތައްމެ ބައިވަރެއް ހުއްޓަސް ދައުލަތަށް ދައްކާން ޖެހޭ ޚަރާޖު ނެރޭން ވީމާ މީހުން ތިބޭނީ ބުރަ ވެފަ. ވީމާ އަވަސް ކުރޭ." އިސް ވަޒީރު ވިދާޅުވިއެވެ.\n"އަޅުގަނޑު ވެސް ތިޔަ ވާހަކަފުޅާ އެއްބަސް. އެކަމަކު މި ވަގުތު މީހުންގެ އަތުގައި އެއްޗެއް ނެތް ކަން އަޅުގަނޑުމެންނަށް އެބަ އެނގޭ. ނެތް އެއްޗަކުން ކިހިނެއްތޯ އެމީހުން ޚަރާޖު ނެރޭނީ." މުފްތާޙު އަނެއްކާ ވެސް ވިދާޅުވިއެވެ.\n"އެމީހުން ނެރެނީ ކިހިނެއް ތޯ ނުވަތަ ކޮންތާކުން ތޯ ބެލުމަކީ އަހަންނަކަށް މުހިއްމު ކަމެއް ނޫން. އަދި އިތުރު ވާރެއް ވެސް ދަނޑުވެރީން ދައްކާން ޖެހޭ ކަމަށް ނިންމައިފިން. މި ކަމާ ދެކޮޅު ހަދައިފި މީހެއްގެ ދަނޑުބިމާއި ގެރިބަކަރިއާއި ގެ ވެސް ދައުލަތަށް ނަގާ! މި ބުނީ އެމީހުން ދެކޮޅު ވެރި ވެ އެ ފިޔަވަޅު ވެސް އަޅާން ޖެހިއްޖެ ނަމަ." ވަޒީރު ބުުންޏެވެ.\n"މި ކަމާ މެދު އަމީރު މުރާދު ޚާލިދާ މަޝްވަރާ ކޮށް ލުން ރަނގަޅު ވާނެ ނޫން ތޯ؟" އަމަނުގެ ވެރިޔާ މުފްތާޙު ވިދާޅުވިއެވެ.\n"ދައުލަތުގެ ކަންކަން އަހަރެން ބޭނުން ވާ ގޮތަކަށް ހިންގުމުގެ އިހުތިޔާރާއި ބާރު އަހަންނަށް ދެއްވީ ޚުދު އަމީރު މުރާދު. ވީމާ އަހަރެން ނިންމާ ކަމެއްގައި އެމަނިކުފާނާ މަޝްވަރާ ކުރާން ޖެހޭ އިތުރު ކަމެއް އޮތް ކަމަކަށް ނުދެކެން. އަނެއްކާ މި ކަމުގައި މުފްތާޙުގެ އިތުރު ހިޔާލެއް އޮތީ ތަ؟" ވަޒީރު ވިދާޅުވިއެވެ.\n"ނޫން. އަޅުގަނޑު އަމިއްލަ ގޮތެއް ދަންނަވާކަށް ނެތް. އަމުރު ކުރެއްވި ކަމެއް ތަންފީޒު ކުރުން އަޅުގަނޑަށް އޮތީ." މުފްތާޙު ވިދާޅުވިއެވެ.\n"ކުރީ ދުވަހު ދެއްކީމެއް ނު ފުލުހުންގެ މުސާރައިގެ ވާހަކަ. އެހެންނެއް ނޫންް ތަ؟" ވަޒީރު ވިދާޅުވިއެވެ.\n"ނޫން. އަޅުގަނޑު ދެންނެވިން. އެހެންނަމަވެސް މި ވަގުތަކީ އެ ވާހަކަ އިތުރަށް ދެއްކުމަށް މުނާސިބު ވަގުތެއް ކަމަކަށް އަޅުގަނޑަކަށް ނުފެނޭ. ދައުލަތުގެ މާލިއްޔަތުގެ ކަންކަން ހުރި ގޮތުން." މުފްތާޙު ވިދާޅުވިއެވެ.\n"ނޫން. އޭގެ އަނެއްކޮޅަށް. ތިޔަ ކަމުގައި އަހަރެން ދެކެނީ މިއީ އެ ކަމަށް އެންމެ މުނާސިބު ވަގުތޭ. ފުލުހުންނަށް މުސާރަ އިތުރު ކުރާން ވީ މި ވަގުތު. އޭރުން ދައުލަތަށް ފައިސާ ހޯދުމުގެ ކަންކަމުގައި ވެސް އެމީހުން އިތުރަށް މަސައްކަތް ކުރާނެ." ވަޒީރު ވިދާޅުވިއެވެ.\n"އަސްލު ވެސް ތޯ؟ މި ވަގުތު އެ ކަން ކުރާން ހަމަ މުނާސިބު ތޯ؟" މުފްތާޙު އެއްސެވިއެވެ.\n"އެކަމާ މެދު ގޮތެއް ކަނޑަ އަޅައި، ފުލުހުންގެ ފަރާތުން ހުށަހަޅާފައި ވާ ވަރަށް ވުރެ ވެސް އިތުރު ކޮށް ދިނުމަށް އަހަރެން ވައުދު ވަން. އެހެންނަމަވެސް އެ ކަން ވާނީ ދައުލަތުގެ ޚަޒާނާގައި ފައިސާ ހުރެގެން. ވީމާ ފައިސާ ޖަމާ ކުރުމުގެ ގޮތުން ވާރު ޚަރާޖުގެ ކަންކަން ބަރާބަރަށް ހަމަ ޖެއްސުމަކީ ފުލުހުން ކުރާން ޖެހޭ ކަމެއް." ވަޒީރު ވިދާޅުވިއެވެ.\n"ރަނގަޅު ވާހަކަފުޅެއް. މަނިކުފާނަށް ﷲ ބަރަކާތް ލައްވާށި! އަޅުގަނޑު މި ވަގުތު ނުކުމެ ލުމުގެ އިޒުނައަށް އެދެން." މުފްތާޙު ވިދާޅުވިއެވެ.\n"އަމަނުގެ ވެރިޔާ! އަދި މަޑު ކުރޭ! ޚަލީފާގެ އާލާސްކަންފުޅުގެ ވާހަކަ އެއްވެސް ވަރަކަށް އާއްމު ވެގެން ނުވާނެ." ވަޒީރު ވިދާޅުވިއެެވެ.\n"އެއީ ކީއްވެ ތޯ؟ އަޅުގަނޑު މި ދެންނެވީ އާލާސްކަންފުޅުގެ ބާވަތުން މީހުންނަށް އެނގޭން ނުޖެހޭ އައިބު ކަމެއް އޮތީ ތޯ؟" މުފްތާޙު އެއްސެވިއެވެ.\n"މުފްތާޙަކަށް ނުވިސްނޭތަ؟ ދައުލަތުގެ ހައިބަތާއި ވެރިމީހާއާ މެދު އާއްމުންގެ ތެރޭގައި އޮންނާން ޖެހޭ ތަސައްވުރު." ވަޒީރު ވިދާޅުވިއެވެ.\n"އާދެ! އާދެ! ވިސްނިއްޖެ. ދައުލަތުގެ ހައިބަތު. ޒައީމުގެ ތަސައްވުރު. ރަނގަޅު ވާހަކަފުޅެއް. ދައުލަތުގެ ހައިބަތު. ޒައީމުގެ ތަސައްވުރު." މުފްތާޙު ވިދާޅުވިއެވެ.\n"ޚަބަރުދާރު! ޚަލީފާގެ އާލާސްކަންފުޅުގެ ޚަބަރު ގަނޑުވަރުން ބޭރަށް ގޮސްގެން ނުވާނެ. އާއްމުންނަށް އެނގޭން ޖެހޭނީ ދައުލަތުގެ ހުރިހާ ކަމެއް ވެސް ހިންގަވަމުން ގެންދަވަނީ ޚުދު ޚަލީފާއޭ." ވަޒީރު ވިދާޅުވިއެވެ.\n"އެންމެ ރަނގަޅު ސާހިބާ! ކަންބޮޑުވެ ވަޑައި ނުގަންނަވާ! ތިޔަ ކަން ތިޔަ ގޮތުގައި ބޭއްވުމުގެ ގޮތުން އަޅާން ޖެހޭ އެއްމެހައި ފިޔަވަޅެއް އަޅުގަނޑު އަޅާނަން." މުފްތާޙު ވިދާޅުވިއެވެ.\n"ދެން ދިޔަޔަސް އެންމެ ރަނގަޅު!" ވަޒީރު ވިދާޅުވިއެވެ.\nވަޒީރުގެ އިޒުނަ ލިބިވަޑައިގަތުމުން މުފްތާޙު ނުކުމެ ވަޑައިގަތެވެ. އަަދި މަޑުުމަޑުން ވިދާޅުވަމުން ގެންދެވިއެވެ. "ޚަލީފާ ވިދާޅުވާނެ. ރައްޔިތުންނަކީ ދައުލަތް. ދައުލަތަކީ ރައްޔިތުން. ދައުލަތުގެ މަގާމުތަކުގައި ތިބޭ މީހުންނަކީ ރައްޔިތުންގެ މުވައްޒަފުން. އެކަމަކު ..."\n"ބައްޕާ! ތިޔަ ވަޑައިގަންނަވަނީ ފަނޑިޔާރުގެއަށް ތޯ؟" ސަލްމާ އެއްސެވިއެވެ.\n"އާނ! ދަރިފުޅާ! ނިންމާން ޖެހޭ ވަރަށް ގިނަ ކަންކަން އެބަ ހުރި." ގާޒީ ޞަފިއްޔުއްދީނު ވިދާޅުވިއެވެ.\n"އެހެން ވެއްޖެއްޔާ މަޑެއް ނުކުރުވާނަން." ސަލްމާ ވިދާޅުވިއެވެ.\n"ޚަލީފާގެ ހާލުކޮޅު ކިހިނެއް ތޯ؟" ގާޒީ ޞަފިއްޔުއްދީނު އެއްސެވިއެވެ.\n"އާ ކުރިއެރުމެއް ނެތް. ހިތާމައާ އެކު ދަންނަވާން ޖެހެނީ ހާލުކޮޅު އެއްވެސް ވަރަކަށް ރަނގަޅު ނުވާ ވާހަކަ." ސަލްމާ ވިދާޅުވިއެވެ.\n"އެމަނިކުފާނަށް ﷲ ޝިފާ ދެއްވާށި! ޚަލީފާއަކީ ހެޔޮލަފާ ސޯލިހު ބޭފުޅެއް." ގާޒީ ޞަފިއްޔުއްދީނު ވިދާޅުވިއެވެ.\n"އަޅުގަނޑުގެ ދެ ކުދީީން ނުފެނިގެން މި އުޅެނީ. ކޮންތާކަށް ބާ ދިޔައީ. ކޮންތާކު ބާ ވީ؟" ސަލްމާ ވިދާޅުވިއެވެ.\n"ކޮންމެ ކުއްޖަކު ވެސް ވީ އެ ކުއްޖެއްގެ ކޮޓަރީގައި. ބައްޕަ މި އައި އިރު ދެބެން ވެސް ތިބީ ޤުރްއާން ކިޔަވާން. އަދި އަނެއް ކާފައަށް ޝިފާ ދެއްވުން އެދި ދުޢާ ކުރާން." ގާޒީ ޞަފިއްޔުއްދީނު ވިދާޅުވިއެވެ.\n"ބައްޕައަށް ﷲ ބަރަކާތް ލައްވާށި! އަހަރެމެން ބައްޕައަށް ވަރަށް ބުރަ އެބަ ކުރަމު!" ސަލްމާ ވިދާޅުވިއެވެ.\n"ތިޔަ ހެން ނުބުނޭ ދަރިފުޅާ! މިހާރު ދެން މި ދަނީ. މަސައްކަތް ނިމުނު ހާ އަވަހަކަށް އަންނާނަން. އަވަހަށް ބައްދަލުވުމުގެ އުއްމީދުގައި ވަކިވެލަން." ސަވާރު ވެ ވަޑައިގެން އިންނެވި އަސް ދުއްވާލަމުން ގާޒީ ޞަފިއްޔުއްދީނު ވިދާޅުވިއެވެ.\n"އަޅުގަނޑު ދަން ތޯ މަނިކުފާނާ އެކު. ގެކޮޅަށް ނޫން ތޯ ތިޔަ ވަޑައިގަންނަވަނީ. ސަލްމާއާއި ދެ އަމީރުން ވެސް ގަނޑުވަރަށް ވަޑައިގެންފި ނޫންތޯ؟ މީހަކު ގޭގައި ނެތިއްޔާ އެކަނިވެރި ވާނެ ނޫން ތޯ؟" ޒަޣުލޫލު ދެންނެވިއެވެ.\n"ނޫން. އަހަރެން ގެއަކަށް ނުދަން. ދުވަސްކޮޅަކު ދަރިފުޅު ސަލްމާގެ ގާތުގައި ހުރެލާން ނިންމާފައި އޮތީ. އެކަމަކު ޒަޣުލޫލު ގެޔަށް ގޮސް ގޭގެ ކަންތައްތައް ބަލާތި. ހުއްމުސްއަށް ކާން ދޭތި. އަދި ގުރާކޮށީގެ ދޮރު ހުޅުވާފައި ބަހައްޓާތި. އޭރުން އޭއްޗަށް ވެސް މިނިވަންކަމާ އެކު އުދުހި ލެވޭޭނީ." ގާޒީ ޞަފިއްޔުއްދީނު ވިދާޅުވިއެވެ.\n"ވިދާޅުވި ގޮތެއް. ސާހިބާ!" ޒަޣުލޫލު ދެންނެވިއެވެ.\n"އަދި ގަސްތަކަށް ފެން ވެސް ދޭތި." ގާޒީ ޞަފިއްޔުއްދީނު ވިދާޅުވިއެވެ.\n"އާދެ! ސާހިބާ!" ޒަޣުލޫލު ދެންނެވިއެވެ.\n"ތިބާއަށް ﷲ ބަރަކާތް ލައްވާށި! އަލްވަދާއު!" ގާޒީ ޞަފިއްޔުއްދީނު އަސް ދުއްވައިލަމުން ވިދާޅުވިއެވެ.\n"އަލްވަދާއު! ސާހިބާ!" ޒަޣުލޫލު ވެސް އަލްވަދާއު ދެންނެވިއެވެ.\n"ދަރިފުޅުމެންގެ ހާލު ކިހިނެއް؟" ގާޒީ ޞަފިއްޔުއްދީނު އެއްސެވިއެވެ.\n"އަލްޙަމްދު ލި ﷲ ކާފާ! ބައްޕައާ އެކު އަޅުގަނޑުމެން ޤުރްއާން ޚަތިމުކޮށް ޚަތިމު ދުޢާ ވެސް ކިޔައިފީމު." އަމމީރާ ޞަފާ ވިދާޅުވިއެވެ.\n"ވަރަށް ރަނގަޅު. ވަރަށް ރަނގަޅު. ދަރިފުޅާ ޞަފާ!" ގާޒީ ޞަފިއްޔުއްދީނު ވިދާޅުވިއެވެ.\n"ކާފާ! އަޅުގަނޑު ވެސް ކުރީމޭ!" ޝަކުވާގެ ރާގުގައި އަމީރު މުޙައްމަދުު ވިދާޅުވިއެވެ.\n"ދަރިފުޅު ވެސް ވަރަށް ރަނގަޅު." ގާޒީ ޞަފިއްޔުއްދީނު ވިދާޅުވިއެވެ.\n"އެހެންވިއްޔާ އަޅުގަނޑުމެންނަށް ހޮހޮޅައިގައި ބަންދު ވި ތިން މީހުންގެ ވާހަކަ ކިޔައި ދެއްވާ!" އަމީރު މުޙައްމަދު ވިދާޅުވިއެވެ.\n"އެއީ ކޮން ވާހަކައެއް ތޯ؟" ސަލްމާ އެއްސެވިއެވެ.\n"އެއީ ދަތުރުމަތީގައި ވިއްސާރަ ވެގެން ހޮހޮޅައަކަށް ވަނުމުން އެ ހޮހޮޅައިގައި ބަންދު ވި ތިން މީހުންގެ ވާހަކަ." ގާޒީ ޞަފިއްޔުއްދީނު ވިދާޅުވިއެވެ.\n"އެއީ ވަރަށް ޝައުގުވެރި ކުރުވަނިވި ވާހަކައެއް." އަމީރާ ޞަފާ ވިދާޅުވިއެވެ.\n"ކިހިނެއް އެމީހުން އެ ހޮހޮޅައިގައި ބަންދު ވީީ؟" ސަލްމާ އެއްސެވިއެވެ.\n"އެމީހުން ހޮހޮޅައިގައި ތިއްބާ މަތީން ހިލަގަނޑެއް ނެއްޓިގެން އައިސް ހޮހޮޅައިގެ އާނގަ ބަންދު ވީ." އަމީރުު މުޙައްމަދު ވިދާޅުވިއެވެ.\n"ދެން ކީއްވެ އެ މީހުން އެކަކު އަނެކަކަށް އެހީތެރި ވެގެން އެ ހިލަގަނޑު ދުރު ނުކުރީ؟" ސަލްމާ އެއްސެވިއެވެ.\n"އެއީ މާ ބޮޑު ބިޔަ ހިލައެއް. ސަތޭކަ މީހުންނަށް ވެސް އެ ހިލަ ގުޑުވައި ލެވޭނެ ކަމެއް ނޭނގޭ. ވީ އިރު، ކިހިނެއް ތޯ ތިިން މީހަކު ވެގެން އެ ހިލަގަނޑު ދުރު ކުރާނީ؟" އަމީރު މުޙައްމަދު ވިދާޅުވިއެވެ.\n"ދެން ވީ ކިހިނެއް؟" ސަލްމާ އެއްސެވިއެވެ.\n"އެ ބައި އެނގި ވަޑައިގަންނަވާނީ ކާފައަށް. އަޅުގަނޑުމެން ވެސް މި އިންތިޒާރު ކުރަނީ އެ ބަޔަށް މަންމާ!" އަމީރާ ޞަފާ ވިދާޅުވިިއެވެ.\n"ރަނގަޅު. އަވަހަށް އިށީނދޭ. ކާފަ ތިޔަ ކުދީންނަށް ކިޔައި ދޭނަން ދެން ވީ ގޮތް." ގާޒީ ޞަފިއްޔުއްދީނު އެހެން ވިދާޅުވެފައި ވާހަކަ ކިޔައި ދެއްވާާން ފެއްޓެވިއެވެ.\nހޮހޮޅައަށް ވަންނާން ހުރި އާނގަ އެއްކޮށް ވަނީ އެ ބިޔަ ހިލަގަނޑުގެ ސަބަބުން ބަންދު ވެފައެވެ. ވައި ވަންނާނެ ތަންކޮޅެއް ވެސް އަދި އަލިކަމެއް ވަންނާނެ މިންވަރު ވެސް ހުޅުވިފައެއް ނެތެވެ.\n"އަހަންނާ އެކު މި ހިލަ ދުރަށް ޖެއްސޭ ތޯ މަސައްކަތް ކޮށް ބަލަ!" ހިލަގަނޑުގައި ދެ އަތް އަޅައި ކޮއްޕޭ ތޯ މަސައްކަތް ކުރަމުން ޒިޔާދު ބުންޏެވެ.\n"އަހަރެމެން އެތައް ފަހަރަކު މަސައްކަތް ކޮށްފިން. ވީ ކަމެއް ނެތް." ޢައްމާރު ބުންޏެވެ.\n"މިހާރު ހޮހޮޅައިގެ ތެރެ ހޫނު ވާން ވެސް ފަށައިފި. ރޯކޮށްފައި ހުރި އަލިފާނުގެ ސަބަބުން ހޮހޮޅައިގެ ތެރޭގައި ނޭވާލާން ހުރި ވައިކޮޅު ވެސް ހިނދި ހުސްވަނީ." ރާބިޙު ބުންޏެވެ.\n"ކުރީން އަހަރެމެން އުޅޭން ޖެހުނީ ފިނީގެ ސަބަބުން ކެތް ނުވެގެން. މިހާރު ހޫނުގެ ސަބަބުން ކެތް ނުވެގެން." ޒިޔާދު ބުންޏެވެ.\n"އަލިފާން ނިއްވާލާ!" ޢައްމާރު ބުންޏެވެ.\n"އެކަމަކު އަލިފާން ނިއްވާލައިފިއްޔާ އަނދިރިކަމުން ގޮސް އެއްވެސް ތަނެއް ނުފެންނާނެ." ޒިޔާދު ބުންޏެވެ.\n"މި ތަނުގެ ތެރެ ހުރި ގޮތް އަހަރެމެންނަށް ވަނީ ފެނިފަ. ކޮންއެއްޗެއް ހުރީ ކޮންތަނަކު ކަން އަހަރެމެންނަށް އެނގޭ. އަހަރެމެން އެކަކު އަނެކަކު އަހަރެމެންނަށް ވަނީ ފެނިފަ. ވާހަކަ ދައްކާ އަޑުން ކާކަކީ ކާކު ކަން އެނގޭނެ. ވީމާ މި ވަގުތު ކޮންމެހެން އަލިކަމެއް ބޭނުމެއް ނޫން. ނޭވާ ލާން ބޭނުން ކުރާ ފުރާނަވަޔަކީ އަލިފާން އެނދުމަށް ވެސް ބޭނުން ވާ އެއްޗެއް. ރާބިޙު ބުނި ހެން އަލިފާނުގެ ސަބަބުން ފުރާނަވައިކޮޅު ހުސް ވެދާނެ." ޢައްމާރު ބުންޏެވެ.\nއިސްލާމީ ހަޟާރަތާ ގުޅިފައިވާ އަޔާސޯފިޔާގެ ތާރީޚީ ހުކުރު


- ލޯކަލް ކައުންސިލްތަކުގެ އިންތިޚާބު 2020 އަށް އެކުލަވާލެވޭ ވޯޓް ދިނުމުގެ ޙައްޤު ލިބިފައިވާ މީހުންގެ ރަޖިސްޓްރީއަށް ގެނެވޭ ބަދަލުތައް ރީޗެކްކުރުމުގެ މަސައްކަތާއި ޝަކުވާ ބަލައިގަތުމުގެ މަސައްކަތް ކުރުން.\n- ފައިނަލް ވޯޓާރސް ރަޖިސްޓްރީ އެކުލަވާލުމުގެ މަސައްކަތް ސެކްޝަނުން ކަނޑައަޅާ ގޮތެއްގެ މަތީން ކުރުން.\n- އިންތިޚާބުގައި ހަރަކާތްތެރިވާ އޮބްޒާވަރުން، މޮނީޓަރުން އަދި ކެންޑިޑޭޓުންގެ މަންދޫބުންނާއި ގުޅޭ މަސައްކަތްތައް ކުރުން.\n- އިންތިޚާބުތަކަށް ކުރިމަތިލާ ކެންޑިޑޭޓުންނަށް ފޯމު ދޫކުރުމާއި، ބަލައިގަތުމުގެ އެންމެހައި އިދާރީ މަސައްކަތް ކުރުން.\n- ލޯކަލް ކައުންސިލްތަކުގެ އިންތިޚާބު 2020ގެ ލޮޖިސްޓިކް މަސައްކަތްކުރުން.\n- އިންތިޚާބަށް ބޭނުންވާ ޓްރެއިނިންގ މެޓީރިއަލް ތައްޔާރުކުރުކުރުން.\n- ކޯލް ސެންޓަރ 1414 ގައި މަސައްކަތްކުރުން.\n- ޓްރެއިނަރުން ތަމްރީނު ކުރުމުގެ ޕްރޮގްރާމް އަދި މާލޭ އޮފިޝަލުން ތަމްރީނުކުރުމުގެ ޕްރޮގްރާމް ކުރިޔަށްދާ ޓްރެއިނިންގ ހޯލްތައް ތައްޔާރުކުރުމާއި ޓްރެއިނިންގ ހާޒިރީތައް ބެލެހެއްޓުން\n- އިންތިޚާބުގެ އެކިއެކި މަސައްކަތްތަކަށް މުވައްޒަފުންނާއި އޮފިޝަލުން ނެގުމުގެ މަސައްކަތް ކުރުން.\n- އިންތިޚާބަށް ކޮމިޝަނަށް ނަގާ ފޯކަލް ޕޮއިންޓުންނާއި ގުޅޭ މަސައްކަތް ކުރުން.\n- އިންތިޚާބަށް ހޯދަންޖެހޭ ތަކެއްޗާއި ޚިދުމަތްތައް ދައުލަތުގެ މާލިއްޔަތު ޤާނޫނާއި ޤަވާޢިދާއި، ބެސްޓް ޕްރެކްޓިސްއާ އެއްގޮތްވާ ގޮތުގެ މަތިން ހޯދައި ދިނުމަށް ކުރަންޖެހޭ އިދާރީ މަސައްކަތްތައް ކުރުން.\n- އިންތިޚާބުގެ ނަތީޖާ ޕްރޮސެސްކުރުމުގެ މަސައްކަތްކުރުން.\n- އިންތިޚާބުގެ އެކިއެކި މަސައްކަތަކަށް ނަގާ އޮފިޝަލުން، މުވައްޒަފުންގެ މުސާރަ، އެލަވަންސް އަދި މުވައްޒަފުންނަށް ދޭންޖެހޭ އެހެނިހެން ފައިސާ ދިނުމުގެ ކަންތައްތައް ހަމަޖެއްސުން.\n- ސިޔާސީ ޕާޓީގެ މެންބަރޝިޕް ފޯމްތައް ޕްރޮސެސްކުރުން.\n- ކޮމިޝަންގެ އެކިއެކި ސެކްޝަން ތަކަށް އިދާރީގޮތުން ބޭނުންވާ ސަޕޯޓް ދިނުން.


Aniyaathakah badhalu beynin, ekamah hurasthakeh\nއަނިޔާތަކަށް ބަދަލު ބޭނުން، އެކަމަށް ހުރަސްތަކެއް\nމަޝްހޫރު ފިލްމީ ތަރި ފައުޒިއްުޔާ ހަަސަން: އިންޑިއާގައި ލިބުނު އަނިޔާތަކަށް ބަދަލު ހޯދަން ބޭނުންވޭ --- އަވަސް ފޮޓޯ\nދޮގު ތުހުމަތުތަކެއްގައި އިންޑިއާގެ ޖަލެއްގައި ތިން އަހަރަށް ވުރެ ގިނަ ދުވަސް ވަންދެން ލިބުނު އަނިޔާތަކާއި ގެއްލުމަށް ބަދަލު ބޭނުންވާ ކަމަށާ ނަމަވެސް އެކަމަށް އޮތް ހުރަހަކީ ވަކީލަކު ހޯދަން ފައިސާގެ ދަތިކަން ކަމަށް ފިލްމީ ތަރި ފައުޒިއްޔާ ހަސަން ބުނެފި އެވެ.\nއިންޑިއާގެ ޖައްވީ އިދާރާ (އައިއެސްއާރުއޯ) ގެ ބައެއް އިސްވެރިންތަކަކާ ގުޅިގެން ޖާސޫސްކުރި ކަމުގެ ތުހުމަތުގައި ފައުޒިއްޔާއާ އޭނާއާއެކު އޭރު އިންޑިއާގައި އުޅުނު ގދ. ތިނަދޫ މަރިޔަމް ރަޝީދާ ހައްޔަރުކޮށްފައިވަނީ ނޮވެމްބަރު 13، 1994 ގަ އެވެ. އެމީހުން ދޫކޮށްލާފައިވަނީ އޭގެ ތިން އަހަރާއި ތިން މަސް ފަހުންނެވެ. އެމީހުން ބަންދުކޮށްފައި ބެހެއްޓީ ކެރެލާގެ ޖަލެއްގަ އެވެ.\nއިންޑިއާގައި މަރުނުވެ ދިރިއޮތް މި މައްސަލާގައި މިދިޔަ ހަފްތާގައި ވަނީ އިތުރު ނިންމުމެއް އައިސްފައެވެ. އިންޑިއާގެ ސުޕްރީމް ކޯޓުގެ އިސްނެގުމަކަށް ހިންގި ހާއްސަ ތަހުގީގަކަށް ފަހު އެ ކޯޓުން ވަނީ މި މައްސަލައިގައި ކެރެލާގެ ފުލުހުންގެ ބައިވެރިވުން އޮތް މިންވަރު ބެލުމަށް ހާއްސަ ތަހުގީގެއް ހިންގަން އަމުރު ކޮށްފައެވެ. އަދި ލިބުނު އަނިޔާތަކަށް ބަދަލު ހޯދުމުގެ ހައްގު ލިބިގެންވާ ކަަމަށް ސުޕްރީމް ކޯޓުން ވަނީ ނިންމާފައެވެ.\nކޯޓްގެ އެ ނިންމުމާއެކު އެ މައްސަލައިގެ އަޑު އަނެއްކާވެސް ވަނީ ގަދަވެފައެވެ. އަދި ދިވެހި ބައެއް މީޑިއާތަކުގައި ވަނީ ފައުޒިއްޔާއަށް ގެއްލުމުގެ ބަދަލު އިންޑިއާއިން ދީފައިވާ ކަމަށް ބުނެ ހަގީތެއް ނެތް ވާހަކަތަކެއް ފަތުރާފައެވެ.\nފައުޒިއްޔާއާ އޭނާއާއެކު އޭރު އިންޑިއާގައި އުޅުނު ގދ. ތިނަދޫ މަރިޔަމް ރަޝީދާ ހައްޔަރުކޮށްގެން ގެންދަނީ --\nމިވަގުތު ސްރީލަންކާގައި ދިރިއުޅެމުންދާ ފައުޒިއްޔާ ހަސަން "އަވަސް" އަށް ބުނީ ސުޕްރީމް ކޯޓްގެ ނިންމުމާއެކު ހައްގު ހޯދަން މަސައްކަތް ފެށި ކަމަށާ ކޮވިޑްގެ ބަލިމަޑުކަން ކުރިމަތީ ގެއްލުމުގެ ބަދަލު ހޯދަން ސުޕްރީމް ކޯޓަށް ހުށައެޅުމަށް ވަކީލަކު ހޯދުމުގެ މަސައްކަތް ކުރަމުން ދަނިކޮށެވެ.\n"ވަކީލަކު ލިބި އޭނާއާ ވާހަކަ ދައްކަމުން ދަނިކޮށް ކޮވިޑް ލައިގަތީ. އެހެންވީމަ އެކަން އެހިސާބުން ހުއްޓިފައި އޮތީ. އަޅުގަނޑަށް އެއްވެސް ކުށެއްނެތި ތިން އަހަރާއި ތިން މަސް ވަންދެން ދިން އަނިޔާއާ ގެއްލުމުގެ ބަދަލު އަޅުގަނޑުވެސް ބޭނުން. ނަމަވެސް އެކަމަށް އޮތް ހުރަހަކީ ފައިނޭންސް،" ފައުޒިއްޔާ ބުންޏެވެ.\nފައުޒިއްޔާ ބުނީ ކޯޓަށް މައްސަލަ ހުށައަޅާއިރު ވަކީލަށް ދޭން ޖެހޭ ފައިސާ ދޭނެ ތަނަވަސްކަން ނެތް ކަމަށެވެ. އެ މައްސަލާގައި ވަކާލާތު ކޮށްދޭނެ ވަކީލަކު ލިބިއްޖެނަމަ މައްސަލަ ނިމި ގެއްލުމުގެ ބަދަލު ލިބިއްޖެ ހާލަތެއްގައި އެ ލިބޭ އެއްޗަކުން އެ ވަކީލަކު އެދޭ މިންވަރަކަށް ދޭން ތައްޔާރަށް ހުރި ކަމަށްވެސް ފައުޒިއްޔާ ވަނީ ބުނެފައެވެ.\n"އަހަރެންނަށް ލިބުނު ގެއްލުމުގެ ހުރިހާ ބަދަަލެއް ދޭން ޖެހޭނެ، އިންޑިއާ ޖަލުގައި ލިބުނު ޖިސްމާނީ އަދި ނަފްސާނީ އަނިޔާއާ ގެއްލުތަކަށް، އެއީ އަހަރެންގެ އެއްވެސް ކުށެއްނެތި ލިބުނު އަނިޔާތަކެއް،"\nޖާސޫސްކުރުމުގެ ތުހުމަތުގައި ފައުޒިއްޔާ އާއި މަރިޔަމް ރަޝީދާގެ އިތުރުން ހައްޔަރުކޮށްފައިވަނީ އައިއެސްއާރުއޯގެ އިސް ދެ ސައެންސްވެރިން ކަމަށް ވާ ނަމްބީ ނާރަޔަން އާއި ޑީ ސަސިކުމާރުގެ އިތުރުން ރަޝިއާގެ ޖައްވީ އިދާރާގެ ފަރާތުން އިންޑިއާގައި ހުންނަ މަންދޫބެއް ކަމަށްވާ ޗަންދުރަޝޭކަރެވެ. އެމައްސަލައިގެ ތަހްގީގް ކުރުމުގައި އިންޑިއާގެ އިންޓެލިޖެންސް ބިއުރޯ (އައިބީ) އިން އެކަށީގެންވާ ހެކި ނެތުމާއި އެމައްސަލައަކީ އުފައްދާފައިވާ މައްސަލައެއް ކަމަށް ނިންމައި އިންޑިއާގެ ސްޕްރީމް ކޯޓުން ވަނީ އެ އެންމެން ދޫކޮށްލަން އަމުރުކޮށްފަ އެވެ.\nއޭގެ ފަހުން ސައިންސްވެރިޔާ ނަންބީ ވަނީ ގެެއްލުމުގެ ބަދަލު ހޯދަން ދައުވާވެސް ކޮށްފައެވެ. އަދި އެތަށް މަސައްކަތާއި އަޑުއެހުންތަކަށް ފަހު ނަންބީއަށް ވަނީ ބަދަލު ނަގައިވެސް ދީފައެވެ.\nފައުޒިއްޔާ ހަސަން: ލިބުނު އަނިޔާތަކަށް ބަދަލު ހޯދަން ބޭނުންވޭ --- އަވަސް ފޮޓޯ\nހައްޔަރުކޮށް ބޮޑެތި އަނިޔާތަކެއް\nފައުޒިއްޔާ ވަނީ މީގެ 27 އަހަރު ކުރީގެ ހަނދާންތައް އައުކޮށް އެ ވާހަކަތައް ތަފްސީލު ކޮށްދީފައެވެ.\nއައިއެސްއާރު ސިއްރުތަކެއް ޕާކިސްތާނަށް ފޯރުކޮށްދޭން އުޅުނު ކަމަށް ތުހުމަތަށް ހައްޔަރުކުރުމަށް ފަހު ފުލުހުންގެ ތަހުގީގުގައި ވަނީ ބޮޑެތި އަނިޔާތަކެއް ކޮށްފައެވެ. އެ އަނިޔާތައް ހައްދުން ނައްޓާ ކެތް ނުކުރެވޭ ވަރަށް ދިއުމުން ފައުޒިއްޔާ ވަނީ ފުލުހުން ބުނި ކޮންމެ ކަމަށް އެެއްބަސްވެފައެވެ.\n"އަނިޔާތަކަށް ކެތްނުކުރެވޭ ވަރު ވީމަ ދެން އެއްބަސްވީ. އެއްބަސްވީ ތަހުގީގު ނިމި ޖަލަށް ބަދަލުވެވޭނެތީ. އެ ލިބެމުންދިޔަ އަނިޔާތައް ހުއްޓޭނެތީ،" ފައުޒިއްޔާ ބުންޏެވެ.\nތަހުގީގުގައި އަދި ޖަލު ބަންދުގައިވެސް ކުރަން ޖެހުނީ ހިތްދަތި ތަޖުރިބާ ތަކެކެވެ. ކުޑަކުޑަ ގޮޅިއެއްގައި އެތައް ދުވަަހަކު އެކަނި ބޭއްވިއެވެ. އަދި މަރިޔަމް ރަޝީދާއާ ދެ މީހުން އެއް ގޮޅިއަށްލާ ތަޅުލާފައި ހަ މަސް ދުވަހު ބެހެއްޓިއެވެ. އޭގެ ފަހުން އެ ދެ މީހުންގެ ކުށެއް ނެތް ކަން ސާބިތުވަމުން ދިޔަ އެވެ. އޭގެ ފަހުން ކުޑަ ގޮޅިން ނެރުނެވެ.\nޖަލުގައި ދެ އަހަރު ހޭދަކުރި ފަހުން މިއީ ކެރަލާ ފުލުހުން އަމިއްލަ އަށް އުފައްދައިގެން އުޅުނު މައްސަލައެއް ކަން އިންޑިއާގެ ސެންޓްރަލް ބިއުރޯ އޮފް އިންވެސްޓިގޭޝަންގެ ތަހުގީގުން ހާމަވިއެވެ. އެއާއެކު އެ މީހުން މިނިވަން ކޮށް ދޫކޮށްލަން މަޖުބޫރުވިއެވެ. ނަމަވެސް އަނެއްކާވެސް އައު ތުހުމަތެއްގައި ހައްޔަރު ކުރަނީ އެވެ. އެންމެ ފަހުން އަބުރުގެ ދައުވާކޮށް އެ ކަމުގައި އެތައް މަސްތަކެއް ހޭދަ ކުރަން ޖެހުނެވެ.\nތިން އަހަރާއި ތިން މަހަށް ފަހު ޖަލުން މިނިވަންވީ އިންޑިއާގެ ގާނޫނުތަކުގައިވާ ގޮތުގެ މަތިން ދެން ބަންދުގައި އަދި ޖަލުގައިވެސް ބޭތިއްބޭނެ އެއްވެސް ފުރުސަތެއް ނެތުމުން މަޖުބޫރު ވެގެންނެވެ.\nޑައިވް ކުރަނިކޮށް ހާލު ދެރަވި މީހާ އިންޑިއާއަށް\nގަން އެއާޕޯޓް މަޝްރޫއު: ޕްރީ ކޮލިފިކޭޝަން މަރުހަލާ ފަށައިފި


ދަރަވަންދޫ އެއާޕޯޓް ހިންގަން އައިލެންޑް އޭވިއޭޝަނާ ހަވާލުކޮށްފި\n7 އޮގަސްޓު 2012\nދަރަވަންދޫ އެއާޕޯޓް: ބ. އަތޮޅުގައި ތަރައްގީކުރާ މި އެއާޕޯޓް ވަރަށް އަވަހަށް ހުޅުވާނެ. ފޮޓޯ / ހަވީރު އޮންލައިން\nކޯސްޓްލައިން ހޮޓެލް އެންޑް ރިސޯޓްސް އިން ދަރަވަންދޫގައި ތަރައްގީކުރަމުން އަންނަ އެއާޕޯޓް ހިންގައި ބަލަހައްޓަން އައިލެންޑް އޭވިއޭޝަން ސާވިސަސް (އައިއޭއެސް) އާ ހަވާލުކޮށްފި އެވެ.\nބ. އަތޮޅުގައި ތަރައްގީކުރާ ޑޮމެސްޓިކް މި އެއާޕޯޓުގެ އެއްބަސްވުމުގައި އައިއޭއެސްގެ ފަރާތުން ސޮއިކުރެއްވީ އެ ކުންފުނީގެ މެނޭޖިން ޑިރެކްޓަރު އަބްދުﷲ ހާރިސް އެވެ. އަދި ކޯސްޓްލައިންގެ ފަރާތުން އެއްބަސްވުމުގައި ސޮއިކުރެއްވީ އެ ކުންފުނީގެ ޗެއާމަން އަދި މެނޭޖިން ޑިރެކްޓަރު އަހުމަދު އުމަރު މަނިކެވެ.\nއައިއޭއެސްގެ ހެޑް އޮފް އެޑްމިނިސްޓްރޭޝަން އަލީ ނަޝާތު ހަމީދު ވިދާޅުވީ ހުޅުވަން ތައްޔާރުވަމުން އަންނަ މި އެއާޕޯޓުގެ “މެނޭޖްމަންޓް އެންޑް އޮޕަރޭޓިން” ކޮންޓްރެކްޓެއްގައި ސޮއިކުރުމަކީ އެ ކުންފުންޏަށް ލިބިގެން ދިޔަ ކުރިއެރުމެއް ކަމަށެވެ.\n“މިހާރު އެއާޕޯޓުގެ ބޮޑުބައި ވަނީ ނިމިފައި. މިހާރު ހުރީ ކުދިކުދި މަސައްކަތްތަކެއް. އެހެންވެ އެ ކަންތައް ފުރިހަމަކުރުމުގެ މަސައްކަތް ކުރަމުން މި ގެންދަނީ،” ނަޝާތު ވިދާޅުވި އެވެ.\nއޭނާ ވިދާޅުވީ އައިއޭއެސް އިން އެއާޕޯޓެއް ހިންގަން ހަވާލުވި މިއީ ފުރަތަމަ ފަހަރު ކަމަށާއި، މި މަސައްކަތް ފެށުމުގެ ކުރިން އަދި ބައެއް ކުދިކުދި ކަންތައްތައް ފުރިހަމަކުރަންޖެހޭ ކަމަށެވެ.\n“އެތަނަށް ބޭނުންވާ ހުރިހާ ސާމާނެއް ދިނީ ކޯސްޓްލައިނުން. އަދި އެތަނަށް ބޭނުންވާ ސްޓާފުން ވެސް އަދި ތަމްރީން ކުރަންޖެހޭ. އަދި މި ނޫން ވެސް އިތުރު ކަންތައްތައް ކުރަން އެބަހުރި،” ނަޝާތު ވިދާޅުވި އެވެ.\nދަރަވަންދޫ އެއާޕޯޓް ކޯސްޓްލައިނާ ހަވާލުކޮށްފައި ވަނީ ޓްރާންސިޓް ހޮޓަލަކާއި ޔޮޓް މެރީނާއެއް ތަރައްގީކުރުމުގެ ފުރުސަތު އެ ކުންފުންޏަށް ލިބޭ ގޮތަށެވެ. ދަރަވަންދޫ ކައުންސިލުން މިދިޔަ މަހު ބުނެފައިވަނީ އެ އެއާޕޯޓުގައި ޓެސްޓް ޕްލައިޓްތައް މިމަހު ޖައްސަން މަސައްކަތްކުރަމުން އަންނަ ކަމަށެވެ. (ޚަބަރު / ހަވީރު އޮންލައިން)


ރައީސުލްޖުމްހޫރިއްޔާ ރ. މީދޫގެ ފެނުގެ ނިޒާމު އިފްތިތާޙްކޮށްދެއްވައިފި – މިނިސްޓްރީ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޯލޮޖީ ރައީސުލްޖުމްހޫރިއްޔާ ރ. މީދޫގެ ފެނުގެ ނިޒާމު އިފްތިތާޙްކޮށްދެއްވައިފި – މިނިސްޓްރީ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޯލޮޖީ\nރައީސުލްޖުމްހޫރިއްޔާ ރ. މީދޫގެ ފެނުގެ ނިޒާމު އިފްތިތާޙްކޮށްދެއްވައިފި\n24 އޮކްޓޯބަރ 2017 ވޯޓަރ އެންޑް ސެނިޓޭޝަން ޙިއްސާކުރެއްވުމަށް\nރައީސުލްޖުމްހޫރިއްޔާ އަބްދުﷲ ޔާމީން ޢަބްދުލް ޤައްޔޫމް ރ. މީދޫގެ ފެނުގެ ނިޒާމު އިފްތިތާޙްކޮށްދެއްވައިފިއެވެ. އެ މަނިކުފާނު މިކަން އިފްތިތާޙްކޮށްދެއްވީ އެކަމަށްޓަކައި ރ. މީދޫގައި ބޭއްވި ޚާއްސަ ރަސްމިއްޔާތެއްގައެވެ. މި މަޝްރޫޢުއަކީ މިނިސްޓްރީ އޮފް އެންވަޔަރަންމަންޓް އެންޑް އެނަރޖީ އިން މާލެ ވޯޓާރ އެންޑް ސުވަރޭޖް ކޮމްޕެނީ (އެމް.ޑަބްލިއު.އެސް.ސީ) އާ ޙަވާލުކޮށްގެން ކުރިއަށް ގެންދިޔަ މަޝްރޫޢުއެކެވެ.\nމި މަޝްރޫޢުގެ އަމަލީ މަސައްކަތް ފަށާފައިވަނީ 07 ފެބްރުއަރީ 2016 ގައެވެ. އަދި މި މަސައްކަތް ނިމިފައިވަނީ 24 ސެޕްޓެމްބަރު 2017 ގައެވެ. މި މަޝްރޫޢުގެ ދަށުން 40 ތަނުގެ 02 ޑީސެލިނޭޝަން ޕްލާންޓް ވަނީ ބަހައްޓާފައެވެ. އަދި މި ޕްލާންޓްތައް މެދުވެރިކޮށް ދުވާލަކު 80 ކިއުބިކް މީޓަރުގެ ފެން އުފެއްދުމުގެ ޤާބިލުކަން މި ނިޒާމަށް ވަނީ ލިބިފައެވެ. މި ޕްލާންޓްތަކުން އުފައްދާ ފެން ރައްކާކުރުމަށް 500 ޓަނުގެ ތާނގީއެއް ވަނީ ބަހައްޓާފައެވެ. އަދި 11.13 ކިލޯމީތަރ ދިގުމިނުގެ ފެންވިއުގައެއް މި މަޝްރޫޢުގެ ދަށުން ވަނީ ޤާއިމުކޮށްފައެވެ.\nމި މަޝްރޫޢު ނިމުނުއިރު ފެނުގެ ޒަމާނީ ނިޒާމެއް މީދޫގައި ޤާއިމުކޮށް 447 ފެން މީޓަރު ވަނީ ރަށުގެ ގޭބިސީތަކާއި އެހެނިހެން އިމާރާތްތަކުގައި ވަނީ ބަހައްޓާފައެވެ. ދައުލަތުގެ ބަޖެޓުން ޚަރަދުކޮށްގެން ކުރިއަށްގެންދިޔަ މި މަޝްރޫޢުގެ އަގަކީ ޖުމްލަ 30,836,226.25 (ތިރީސް މިލިއަން އަށް ސަތޭކަ ތިރީސްހަ ހާސް ދުއިސައްތަ ސައްބީސް ރުފިޔާ ފަންސަވީސް ލާރި) ރުފިޔާ އެވެ.\nފެނުގެ ޚިދުމަތް ދެމެހެއްޓެނިވިގޮތެއްގައި ރައްޔިތުންނަށް ފޯރުކޮށްދިނުމަށް، މިނިޒާމު ހިންގާ ބަލަހައްޓާނީ ފެނަކަ ކޯޕަރޭޝަންގެ ފަރާތުންނެވެ.


SunOnline: footboalhaigai5badhalu kurevey usoolu dhaaimy kurany\nފުޓުބޯޅައިގައި ފަސް ބަދަލުކުރެވޭ އުސޫލު ދާއިމީ ކުރަނީ\nޢަބްދުﷲ އައިމަން 28 Oct 2021, 09:34\nއޭސީ މިލާނުން ބަދަލެއް ކުރަނީ، ޖިރޫޑްގެ ބަދަލުގައި ކުޅެން އަރަނީ އިބްރަހިމޯވިޗް ---\nފުޓުބޯޅައިގައި ފަސް ބަދަލު ކުރެވޭ ގޮތަށް މިދިޔަ އަހަރު ފީފާއިން ގެނައި ބަދަލު ދާއިމީ ކުރުމަށް އިންޓަނޭޝަނަލް ފުޓުބޯޅަ އެސޯސިއޭޝަން ބޯޑު (އައިއެފްއޭބީ) އިން ލަފާ ދީފިއެވެ.\nފުޓުބޯޅައިގެ ގަވާއިދުގައި ކުރިން އޮންނަނީ މެޗެއްގައި ކުރެވޭނީ އެންމެ ގިނަވެގެން ތިން ބަދަލު ކަމަށެވެ. އެހެން ނަމަވެސް ކޮވިޑް-19 ގެ ސަބަބުން ފުޓުބޯޅައިގެ ގަވާއިދުތަކަށް ވެސް ބައެއް ބަދަލު ގެނެސްފައިވާ އިރު، އެންމެ ބޮޑު ތަފާތަކަށް ފެނުނީ ފަސް ބަދަލު ކުރެވޭ އުސޫލެވެ.\nފީފާއިން އޭރު ބުނީ މެޗެއްގައި ފަސް ބަދަލު ކުރެވޭ ގޮތަށް ބަދަލު ގެނައީ، މެޗުތައް ކައިރި ކައިރީގައި ކުޅެން ޖެހުމާއެކު ކުޅުންތެރިން ވަރުބަލިކަމާއި، އަނިޔާތައް ކުޑަ ކުރުމުގެ ގޮތުން ކަމަށެވެ. އަދި އެ އުސޫލުތައް ދަމަހައްޓާނެ މުއްދަތެއްގެ ގޮތުގައި ފީފާއިން އޭރު ކަނޑައެޅީ އަންނަ އަހަރުގެ ޑިސެމްބަރުގެ ނިޔަލަށެވެ.\nއެހެން ނަމަވެސް ކުލަބުތަކާއި، ގައުމީ ފުޓުބޯޅަ ޓީމުތަކުން ވެސް ވަނީ ފަސް ބަދަލު ކުރެވޭ އުސޫލު ދާއިމީ ކޮށްދިނުމަށް އެދިފައެވެ. އެއާއެކު އިންޓަނޭޝަނަލް ފުޓުބޯޅަ އެސޯސިއޭޝަން ބޯޑު (އައިއެފްއޭބީ) އާއި ޓެކްނިކަލް އެޑްވައިޒަރީ ޕެނަލުން އިއްޔެ ވަނީ މި ބަދަލު ދާއިމީ ކުރުމަށް ފީފާގައި އެދެން ނިންމައިފައެވެ.\n"ފުޓުބޯޅައިގެ ގަވާއިދުތައް ވެސް އެއިރެއްގެ ޓީމުތަކާއި، ކުޅުންތެރިން ބޭނުންވާ ގޮތަކަށް، އަދި އެއިރެއްގައި އޮންނަ ހާލަތަކާ އެއްގޮތަކަށް ބަދަލުވާން ޖެހޭ. އެހެން ކަމުން މެޗެއްގައި ފަސް ބަދަލު ކުރެވޭ އުސޫލު ދާއިމީ ކުރުމަށް ހުށައަޅާނަން،" އިންޓަނޭޝަނަލް ފުޓުބޯޅަ އެސޯސިއޭޝަން ބޯޑު (އައިއެފްއޭބީ) އާއި ޓެކްނިކަލް އެޑްވައިޒަރީ ޕެނަލުން އިއްޔެ ނެރުނު ބަޔާނުގައި ބުނެފައިވެއެވެ.\nކޮވިޑްގެ ސަބަބުން ފީފާއިން ވަނީ ފުޓުބޯޅައިގެ ގަވާއިދަށް ގިނަ ބަދަލުތަކެއް ގެނެސްފައެވެ. އޭގެ ތެރޭގައި ސަޕޯޓަރުން ނުވައްދާ މެޗުތައް ކުޅުމާއި، ދެ ލެގަށް ކުޅޭ މެޗުތައް އެއް މެޗެއްގެ ގޮތުގައި ކުޅުމުގެ އިތުރުން މެޗުގެ ތެރޭގައި ކުޅުންތެރިން ސަލާން ކުރަން ނުޖެހޭ ފަދަ އުސޫލުތައް ހިމެނެއެވެ.\nއެހެން ނަމަވެސް ކޮވިޑްގެ ހާލަތު ރަނގަޅުވަމުން އައުމާއެކު އޭރު ގެނައި ގިނަ ބަދަލުތައް މިހާރު ވަނީ ފީފާއިން އުވާލައިފައެވެ.


Champions league: mirey ge match ah Messi fitvejje | Mihaaru\n17 ސެޕްޓެމްބަރ 2019 - 06:479comments\nމިދިޔަ ޖޫން މަހު އޮތް ކޮޕަ އެމެރިކާ ފުޓްބޯޅަ މުބާރާތަށް ފަހު ޗުއްޓީ ހޭދަކުރުމަށް ގޮސް އެނބުރި ބާސެލޯނާގެ ޕްރީ ސީޒަނަށް އައި ފަހުން މެސީގެ ފަޔަށް އަނިޔާވުމުން ސީޒަނުގެ ފުރަތަމަ މެޗުތައް އޭނާ އަށް ގެއްލޭނެ ކަމަށް ބާސެލޯނާ އިން އިއުލާނުކުރި އެވެ. ކުރިން ބެލެވިފައި އޮތީ މެސީ އެނބުރި އަންނާނީ މިދިޔަ މަހު 25 ވަނަ ދުވަހު ރެއާލް ބެޓިސްއާ ބާސެލޯނާ ބައްދަލުކުރާ މެޗަށް ކަމަށެވެ. އެކަމަކު ރިކަވަރީގެ ކަންތައްތައް ދިގުލައިގެން ދިއުމުން މެސީ އަށް އަރާމްކުރަން އިތުރު ފުރުސަތު ދިނީ އެވެ.\nއުމުރުން 32 އަހަރުގެ މެސީ އަށް ޑޯޓްމަންޑާ ދެކޮޅަށް ކުޅެވޭނެކަން ޔަގީންވުމަކީ ބާސެލޯނާ އަށް ލިބޭނެ ހިތްހަމަ ޖެހުމެކެވެ. އެއީ މި ގްރޫޕަކީ މި ފަހަރުގެ ޗެމްޕިއަންސް ލީގުގައި އެންމެ ފޯރިގަދަވާނެ އެއް ގްރޫޕް ކަމަށް ވުމެވެ. ބާސެލޯނާ އާއި ޑޯޓްމަންޑްގެ އިތުރުން ނޮކައުޓް ބުރުގެ ދެ ޖާގަ އަށް ވާދަކުރާނެ އަނެއް ޓީމަކީ އިންޓަ މިލާން އެވެ. މި ތިން ޓީމުގެ މެދުގައި ކުޅެވޭ މެޗުތަކުން ރަނގަޅު ނަތީޖާތައް ނެރެވިގެން ނޫނީ ދެ ވަނަ ބުރަށް ދާން ފަސޭހަނުވާނެ އެވެ. މި ގްރޫޕްގައި ދެން އޮތީ ޗެކް ރިޕަބްލިކްގެ ސްލާވިއާ ޕްރާގް އެވެ.\nޑޯޓްމަންޑްގެ ތަރި މާކޯ ރެއުސް ބުނީ މި މެޗުގައި މެސީ ކުޅުނު ކަމުގައި ވިޔަސް ޑޯޓްމަންޑްގެ ކިބައިގައި ބާސެލޯނާ ބަލިކުރުމުގެ ފެންވަރު އެބަހުރި ކަމަށެވެ.\n"އަހަރެމެން ވިސްނަން ޖެހޭނީ އަމިއްލަ ޓީމާ މެދު. އަހަރެމެން މި ކުޅެނީ އަމިއްލަ ސަޕޯޓަރުންގެ ކުރިމަތީގައި. މި ދަނޑުގައި އަހަރެމެންނަށް ކޮންމެ ޓީމެއް ވެސް ބަލިކުރެވޭނެ. އެ ފެންވަރު އެބަހުރި،" މި ސީޒަނުގައި މޮޅު ކުޅުމެއް ދައްކަމުން އަންނަ ރެއުސް ބުންޏެވެ.\n"އަހަރެން އެދެނީ މި މެޗުގައި މެސީ ކުޅުން. އެއީ މެޗެއް ފުރިހަމަވާނީ ދެ ޓީމުގައި ވެސް ހިމެނޭ މޮޅެތި ކުޅުންތެރިންތަކެއް ކުޅެގެން. މެސީ އަކީ އާދަޔާހިލާފު މޮޅު ކުޅުންތެރިއެއް. އޭނާ ކިބައިގައި އެހެން ކުޅުންތެރިންގެ ނެތް އެތައް ހުނަރެއް އެބަހުރި."\nޑޯޓްމަންޑްގެ ކޯޗު ލޫޝިއަން ފާވްރޭ ބުނީ ޑޯޓްމަންޑުން މެޗަށް ތައްޔާރުވާނީ ވަކި ކުޅުންތެރިއަކާ ދެކޮޅަށް ކުޅެން ނޫން ކަމަށާއި އަމާޒަކީ ބާސެލޯނާ ބަލިކުރުން ކަމަށެވެ. މެޗު ފަށާނީ މިރޭ ރާއްޖެ ގަޑިން 12 ޖަހާއިރު އެވެ.


LIVE: Rakkaatherivey, Mi Feshunu August Mas Biruveri Mahakah Vedhaane - Vaguthu\nރައްކާތެރިވޭ، މިފެށުނު އޮގަސްޓް މަސް ބިރުވެރި މަހަކަށް ވެދާނެ!\nމާސްކު ނަގައިގެން ނުވަތަ ތިރިކޮށްގެން މަގުމަތީ ދުންފަތުގެ އިސްތިއުމާލުކުރަން ތިބުމަކީ މަނާކަމެއްކަމަށް ހެލްތް އެމަޖެންސީ އޮޕަރޭޝަން ސެންޓަރ (އެޗްއީއޯސީ) އިން ވިދާޅުވެއްޖެ.\nMask Nagaigen Magumatheegai Cigarette Boakah Nuthibeveyne https://t.co/6vCziegkRL\nކޮވިޑް-19 ފެތުރުން ކޮންޓްރޯލް ކުރުމަށް މާލެ ސަރަހައްދުގައި އާންމު ތަންތަނުގައި އުޅޭއިރު މާސްކް އެޅުމަށް މަޖުބޫރު ކޮށްފައިވާއިރު، އެ އެންގުމާ ޚިލާފު ވެގެން ހަތަރު މީހަކު ޖޫރިމަނާ ކޮށްފައިވާ ކަމަށް އެޗްއީއޯސީން ވިދާޅުވެއްޖެ.\nMask Naalhai Ulhunu 116 Meehakah Naseyhaiydhee,4Meehaku Joorimanaa Koffi https://t.co/JgDrooW9qH\nރާއްޖެ އިން ކޮވިޑް-19 އަށް ފައްސިވި ބައެއް މީހުން އައިސޮލޭޝަން ފެސިލިޓީތަކަށް ނުގެންދެވި ފަސް ދުވަސް ވެފައިވާ ކަމަށް އެޗްއީއޯސީ އިން ވިދާޅުވެއްޖެ.\nBREAKING NEWS: Covid-19 Ah Fassivi Baeh Meehun Facility Thakah Nugendhevi5Dhuvas https://t.co/xN9bPHB23w\nކޮވިޑް-19 ޖެހިގެން ރާއްޖޭގެ ހޮސްޕިޓަލްތަކުގައި ފަރުވާދޭ މީހުންގެ އަދަދު 72 އަށް އަރައިފި.\nރާއްޖެ އިން ކޮވިޑް-19 ޖެހިފައިވާ މީހުންގެ ތެރެއިން އައިސީޔޫގައި މިހާރު ހަތް މީހަކަށް ފަރުވާ ދެމުންދާ ކަމަށް އެޗްއީއޯސީ އިން ވިދާޅުވެއްޖެ.\nރާއްޖެ އިން އިތުރު 156 މީހަކު ކޮވިޑް-19 އަށް ފައްސިވެއްޖެ.\nމިއަދު ކޮވިޑް-19 އަށް ފައްސިވި މީހުންގެ މައުލޫމާތު އަދި ހާމައެއް ނުކުރޭ.\nމާލޭގައި މަސައްކަތް ކުރާ ހަ ފުލުހަކު ކޮވިޑް-19 އަށް ފައްސިވެއްޖެ.\nCovid-19:6Fuluhaku Fassivejje https://t.co/BuBlTDlVXP\nކޮވިޑް-19 އަށް ޕޮލޭންޑުން ފައްސިވާ މީހުންގެ އަދަދު ދުވަހުން ދުވަހަށް އިތުރު ވަމުން އަންނަ ކަމަށް އެ ގައުމުން ހާމަކޮށްފި.\nCovid-19: Poland Gai Bali Jehey Meehunge Adhadhu Ithuvaan Fashaifi https://t.co/gsjoymIx2H\nCovid-19: Fiyavalhuthah Ithurah Harudhanaa Kurumah Medical Association In Govaalaifihttps://t.co/eDCRT6KlIU\nވައިގެ ތެރޭގައި ހުންނަ ކޮވިޑް-19 ގެ ޖަރާސީމްތައް ނައްތާލާ ޑިވައިސް އެއް މާކެޓަށް ނެރުމަށް އިންޑިއާ އިން ތައްޔާރުވެއްޖެ.\nCovid-19 Ge Virus Nahthaalaa Device Eh India In Ufahdhaifi https://t.co/BlNmp66r7M\nސްޕޭނުން ކޮވިޑް-19 އަށް ފައްސިވާ މީހުންގެ އަދަދު ވަރަށް ބޮޑަށް އިތުރުވާން ފެށުމާއި އެކު ކަންބޮޑުވުންތައް އުފެދި، ފިޔަވަޅުތައް ވަރުގަދަ ކޮށްފި.\nCovid-19: Spain Ge Haalath Varah Bodah Goasvaan Fashaifi https://t.co/tBwOwnv3NC\nއެމެރިކާ އިން އިތުރު ފަސް މީހަކު މަރުވެ، ބަލީގައި މަރުވި މީހުންގެ އަދަދު 156,752 އަށް އަރައިފި. އަދި އިތުރު 170 މީހަކު ފައްސިވެ ބަލި ޖެހުނު މީހުންގެ އަދަދު ވަނީ 4,706,059 އަށް އަރާފައި.\nއިންޑިއާ އިން އިތުރު 32 މީހަކު މަރުވެ، ބަލި ޖެހިގެން މަރުވި މީހުންގެ އަދަދު 36،583 އަށް އަރައިފި. އަދި އިތުރު 42،53 މީހަކު ފައްސިވެ ބަލި ޖެހުނު މީހުންގެ އަދަދު ވަނީ 1,701,307 އަރާފައި.\nމެކްސިކޯގައި އިތުރު 688 މީހަކު މަރުވެ ބަލީގައި މަރުވި މީހުންގެ އަދަދު 46،688 އަށް އަރައިފި. އަދި އިތުރު 8،458 މީހަކު ފައްސިވެ ބަލި ޖެހުނު މީހުންގެ އަދަދު ވަނީ 424،637 އަށް އަރާފައި.\nކަޒަކިސްތާންގައި އިތުރު 1،289 މީހަކު ފައްސިވެ ބަލި ޖެހުނު މީހުންގެ އަދަދު 90،367 އަށް އަރައިފި. މިހާތަނަށް މަރުވީ 793 މީހުން.\nޗައިނާ އިން އިތުރު 45 މީހަކު ފައްސިވެ ބަލި ޖެހުނު މީހުންގެ އަދަދު 84،337 އަށް އަރައިފި. މިހާތަނަށް މަރުވީ 4،634 މީހުން.\nބޮލީވިއާ އިން އިތުރު 83 މީހަކު މަރުވެ، މަރުވި މީހުންގެ އަދަދު 2،977 އަށް އަރައިފި. އަދި އިތުރު 1،555 މީހަކު ފައްސިވެ ބަލި ޖެހުނު މީހުންގެ އަދަދު ވަނީ 76،789 އަށް އަރާފައި.\nބެލްޖިއަމުން އިތުރު އެކަކު މަރުވެ މަރުވި މީހުންގެ އަދަދު 9،841 އަށް އަރައިފި. އަދި އިތުރު 745 މީހަކު ފައްސިވެ ބަލި ޖެހުނު މީހުންގެ އަދަދު ވަނީ 68،751 އަށް އަރާފައި.\nހޮންޑޫރާސް އިން އިތުރު 25 މީހަކު މަރުވެ، ބަލީގައި މަރުވި މީހުންގެ އަދަދު 1،337 އަށް އަރައިފި. އަދި އިތުރު 588 މީހަކު ފައްސިވެ ބަލި ޖެހުނު މީހުންގެ އަދަދު ވަނީ 42،014 އަށް އަރާފައި.\nއަރްމޭނިއާ އިން އިތުރު 11 މީހަކު މަރުވެ މަރުވި މީހުންގެ އަދަދު 749 އަށް އަރައިފި. އަދި އިތުރު 291 މީހަކު ފައްސިވެ ބަލި ޖެހުނު މީހުންގެ އަދަދު ވަނީ 38،841 އަށް އަރާފައި.\nއަފްގާނިސްތާނުގައި އިތުރު 11 މީހަކު މަރުވެ މަރުވި މީހުންގެ އަދަދު 1،283 އަށް އަރައިފި. އަދި އިތުރު 35 މީހަކު ފައްސިވެ ބަލި ޖެހުނު މީހުންގެ އަދަދު ވަނީ 36،710 އަށް އަރާފައި.\nކިރިގިސްތާނުގައި އިތުރު 19 މީހަކު މަރުވެ، މަރުވި މީހުންގެ އަދަދު 1،397 އަށް އަރައިފި. އަދި އިތުރު 494 މީހަކު ފައްސިވެ ބަލި ޖެހުނު މީހުންގެ އަދަދު 36،299 އަށް ވަނީ އަރާފައި.\nއުޒްބަކިސްތާންގައި އިތުރު ދެ މީހަކު މަރުވެ މަރުވި މީހުންގެ އަދަދު 143 އަށް އަރައިފި. އަދި އިތުރު 295 މީހަކު ފައްސިވެ ބަލި ޖެހުނު މިހުންގެ އަދަދު ވަނީ 24،304 އަށް އަރާފައި.\nއޮސްޓްރޭލިއާ އިން އިތުރު ހަތަރު މީހަކު މަރުވެ މަރުވި މީހުންގެ އަދަދު 201 އަށް އަރައިފި. އަދި އިތުރު 377 މީހަކު ފައްސިވެ ބަލި ޖެހުނު މީހުންގެ އަދަދު ވަނީ 17،282 އަށް އަރާފައި.\nދެކުނު ކޮރެއާ އިން އިތުރު 31 މިހަކު ފައްސިވެ ބަލި ޖެހުނު މީހުންގެ އަދަދު 14،336 އަށް އަރައިފި. މިހާތަނަށް މަރުވީ 301 މީހުން.\nހެއިޓީން އިތުރު 12 މީހަކު ފައްސިވެ ބަލި ޖެހުނު މީހުންގެ އަދަދު 7،424 އަށް އަރައިފި. މިހާތަނަށް މަރުވީ 161 މީހުން.\nހަންގޭރީ އިން އިތުރު އެކަކު މަރުވެ މަރުވި މީހުންގެ އަދަދު 597 އަށް އަރައިފި. އިތުރު 21 މީހަކު ފައްސިވެ ބަލި ޖެހުނު މީހުންގެ އަދަދު ވަނީ 4،526 އަށް އަރާފައި.\nތައިލެންޑުން އިތުރު ދެ މީހަކު ފައްސިވެ ބަލި ޖެހުނު މީހުންގެ އަދަދު 3،312 އަށް އަރައިފި. މިހާތަނަށް މަރުވީ 58 މީހުން.\nހޮންގްކޮންގް އިން އިތުރު ދެ މީހަކު މަރުވެ މަރުވި މީހުންގެ އަދަދު 29 އަށް އަރައިފި. މިހާތަނަށް ފައްސިވީ 3،273 މީހުން.\nނިއު ޒިލެންޑުން އިތުރު ދެ މީހަކު ފައްސިވެ ބަލި ޖެހުނު މީހުންގެ އަދަދު 1،562 އަށް އަރައިފި. މިހާތަނަށް މަރުވީ 22 މީހުން.\nލެޓްވިއާ އިން އިތުރު ހަތް މީހަކު މަރުވެ މަރުވި މީހުންގެ އަދަދު 1،238 އަށް އަރައިފި. މިހާތަނަށް މަރުވީ 32 މީހުން.\nޖަމައިކާ އިން އިތުރު 14 މީހަކު ފައްސިވެ ބަލި ޖެހުނު މީހުންގެ އަދަދު 878 އަށް އަރައިފި. މިހާތަނަށް މަރުވީ 10 މީހުން.\nވިއެޓްނާމުން އިތުރު އެކަކު މަރުވެ، މަރުވި މީހުންގެ އަދަދު ތިނަކަށް އަރައިފި. އަދި އިތުރު 12 މީހަކު ފައްސިވެ ބަލި ޖެހުނު މީހުންގެ އަދަދު ވަނީ 558 އަށް އަރާފައި.\nޓައިވާނުން އިތުރު ހަތް މިހަކު ފައްސިވެ ބަލި ޖެހުނު މީހުންގެ އަދަދު 474 އަށް އަރައިފި. މިހާތަނަށް މަރުވީ ހަތް މީހުން.\nކެމްބޯޑިއާ އިން އިތުރު ފަސް މީހަކު ފައްސިވެ ބަލި ޖެހުނު މީހުންގެ އަދަދު 239 އަސް އަރައިފި. މިހާތަނަށް މީހަކު މަރެއް ނުވޭ.\nދިވެހި މާބަނޑު އަންހެނަކު ކޮވިޑް-19 އަށް ފައްސިވެ، އޭނާ އުޅެން ޖެހުނު ދަތި ހާލު "ވަގުތަށް" ވަނީ ކިޔައިދީފައި.\nDhivehsaku Vihan Kairivefa Huttaa Covid-19 Ah Fassi, Dhen Kurimathivee Veyneh! https://t.co/W3Zs9a3bFE\nޖަޕާނުން ހުކުރު ދުވަހު ރެކޯޑް އަދަދަކަށް މީހުން ކޮވިޑް-19 އަށް ފައްސިވެއްޖެ. ޖަޕާނުން ހުކުރު ދުވަހު 1579 މީހަކު ކޮވިޑް-19 އަށް ފައްސިވެ ފަސް މީހަކު މަރުވި. އިއްޔެ އަކީ މިހާތަނަށް ޖަޕާނުން އެއްދުވަސް ތެރޭގައި އެންމެ ގިނަ މީހުން ކޮވިޑް-19 އަށް ފައްސިވި ދުވަސް.\nކ. މާފުށީގެ ގެއެއްގައި ކަރަންޓީންގައި ހުރި ދެމަޔަކު ކޮވިޑް-19 އަށް ފައްސިވެއްޖެއެވެ.\nBREAKING: Maafushi Ga Quarantine Ga Huri Dhemain Covid-19 Ah Fassi Vejje https://t.co/Oxn2TfsKNi\nވެކްސިނެއް ލިބުމުގެ ކުރިން އިތުރު ތިން ފަރުވާ ކޮވިޑް-19 އަށް ލިބިދާނެ.\nVaccine Libumuge Kurin Ithuru3Faruvaa Eh Covid-19 Ah Libidhaane https://t.co/gkeSJ6xUZA\nއޭދަފުށިން ބިދޭސީއަކު ކޮވިޑް-19 އަށް ފައްސިވެއްޖެ.\nBREAKING: Eydhafushin Bidheysee Aku Covid-19 Ah Fassi Veje https://t.co/UpUYY3zz3N\nBREAKING | Covid-19: Brazil In Ithuru 1191 Meehaku Maruvehjehttps://t.co/PtcVwhjfVF\nCovid-19: Raajje In Bali Fenunuthaa 146 Dhuvas, Faruvaa Dhey Meehun Ge Adhadhu 1155 Ahhttps://t.co/fuYNV5t2Fq\nއެމެރިކާއިން އިތުރު 70033 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 1454 މީހަކު މަރުވެއްޖެ. އެޤައުމުން މިހާތަނަށް ޖުމްލަ 4705018 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 156739 މީހަކު ވަނީ މަރުވެފައި.\nއިންޑިއާ އިން އިތުރު 57704 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 765 މީހަކު މަރުވެއްޖެ. އެޤައުމުން މިހާތަނަށް ޖުމްލަ 1697054 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 36551 މީހަކު ވަނީ މަރުވެފައި.\nބްރެޒިލް އިން އިތުރު 52509 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 1191 މީހަކު މަރުވެއްޖެ. އެޤައުމުން މިހާތަނަށް ޖުމްލަ 2666298 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 92568 މީހަކު ވަނީ މަރުވެފައި.\nދެކުނު އެފްރިކާ އިން އިތުރު 11014 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 193 މީހަކު މަރުވެއްޖެ. އެޤައުމުން މިހާތަނަށް ޖުމްލަ 493183 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 8005 މީހަކު ވަނީ މަރުވެފައި.\nކޮލަމްބިއާ އިން އިތުރު 9488 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 295 މީހަކު މަރުވެއްޖެ. އެޤައުމުން މިހާތަނަށް ޖުމްލަ 295508 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 10105 މީހަކު ވަނީ މަރުވެފައި.\nމެކްސިކޯ އިން އިތުރު 7730 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 639 މީހަކު މަރުވެއްޖެ. އެޤައުމުން މިހާތަނަށް ޖުމްލަ 416179 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 46000 މީހަކު ވަނީ މަރުވެފައި.\nއާޖެންޓީނާ އިން އިތުރު 5929 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 102 މީހަކު މަރުވެއްޖެ. އެޤައުމުން މިހާތަނަށް ޖުމްލަ 191302 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 3543 މީހަކު ވަނީ މަރުވެފައި.\nރަޝިޔާ އިން އިތުރު 5482 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 161 މީހަކު މަރުވެއްޖެ. އެޤައުމުން މިހާތަނަށް ޖުމްލަ 839981 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 13963 މީހަކު ވަނީ މަރުވެފައި.\nފިލިޕީންސުން އިތުރު 4063 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 40 މީހަކު މަރުވެއްޖެ. އެޤައުމުން މިހާތަނަށް ޖުމްލަ 93354 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 2023 މީހަކު ވަނީ މަރުވެފައި.\nއިރާގުން އިތުރު 3346 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 70 މީހަކު މަރުވެއްޖެ. އެޤައުމުން މިހާތަނަށް ޖުމްލަ 124609 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 4741 މީހަކު ވަނީ މަރުވެފައި.\nސްޕެއިން އިން އިތުރު 3092 މީހަކު ކޮވިޑް-19 އަށް ފައްސިވެ، މި ބަލީގައި އިތުރު2މީހަކު މަރުވެއްޖެ. އެޤައުމުން މިހާތަނަށް ޖުމްލަ 335602 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 28445 މީހަކު ވަނީ މަރުވެފައި.\nބަންގްލަދޭޝް އިން އިތުރު 2772 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 28 މީހަކު މަރުވެއްޖެ. އެޤައުމުން މިހާތަނަށް ޖުމްލަ 237661 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 3111 މީހަކު ވަނީ މަރުވެފައި.\nއީރާނުން އިތުރު 2674 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 197 މީހަކު މަރުވެއްޖެ. އެޤައުމުން މިހާތަނަށް ޖުމްލަ 304204 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 16766 މީހަކު ވަނީ މަރުވެފައި.\nޗިލީން އިތުރު 2131 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 80 މީހަކު މަރުވެއްޖެ. އެޤައުމުން މިހާތަނަށް ޖުމްލަ 355667 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 9457 މީހަކު ވަނީ މަރުވެފައި.\nއިންޑޮނީޝިއާ އިން އިތުރު 1750 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 32 މީހަކު މަރުވެއްޖެ. އެޤައުމުން މިހާތަނަށް ޖުމްލަ 4821 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 83 މީހަކު ވަނީ މަރުވެފައި.\nޑޮމިނިކަން ރިޕަބްލިކުން އިތުރު 1734 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 14 މީހަކު މަރުވެއްޖެ. އެޤައުމުން މިހާތަނަށް ޖުމްލަ 69649 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 1160 މީހަކު ވަނީ މަރުވެފައި.\nބޮލީވިއާ އިން އިތުރު 1700 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 86 މީހަކު މަރުވެއްޖެ. އެޤައުމުން މިހާތަނަށް ޖުމްލަ 75234 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 2894 މީހަކު ވަނީ މަރުވެފައި.\nސައުދީ އަރަބިއްޔާ އިން އިތުރު 1686 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 24 މީހަކު މަރުވެއްޖެ. އެޤައުމުން މިހާތަނަށް ޖުމްލަ 275905 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 2866 މީހަކު ވަނީ މަރުވެފައި.\nCovid-19 Jehunu Meehun Ge Adhadhu 17.7 Million Ahhttps://t.co/Hrkaq5iqUr\nGaidhurukoh Thibe Hajjuverin Jamra Ah Hila Ukaifihttps://t.co/F2SKVlHJWY\nCovid-19: Haalathu Ithurah Goasve, Mexico In Maruvi Meehun Ge Adhadhu 46,000 Ah Araifihttps://t.co/siq5SZ5a6I\nCovid-19: 11 Million Meehun Balin Rangalhu Vehjehttps://t.co/O18VrnvY4V\nBREAKING | Ihavandhoo In Covid-19 Ah Fassivee 242 Boat Ge Captainhttps://t.co/VHsH1yqGKn\nBREAKING | Ihavandhoo In Covid-19 Ah Meehaku Fassi Vehjehttps://t.co/z5YWIk5ReN\nބިރުވެރި އިންޒާރުތަކަކާއި އެކު އޮގަސްޓް މަސް ފެށުނީއެވެ. ރާއްޖޭގެ ހާލަތު މިހާރު އޮތް ގޮތުން އޮގަސްޓް މަހު އެވްރެޖްކޮށް ކޮންމެ ދުވަހަކު 200 މީހުން ކޮވިޑް-19 އަށް ފައްސިވެދާނެ ކަމުގެ އިންޒާރު ކަމާބެހޭ ތަޖުރިބާކާރުން ދަނީ ދެއްވަމުންނެވެ. އެހާލަތު ކުރިމަތިވެއްޖެނަމަ ހޮސްޕިޓަލްތައް ފުރި، އެކަށީގެންވާ އަދަދަކަށް ޑޮކްޓަރުންނާއި ނަރުހުން ނުލިބި ވޭންދެނިވި އެތައް ކަމެއް ތަހައްމަލް ކުރަން ޖެހިދާނެއެވެ. އެތައް ބަޔަކު އަޅުގަނޑުމެންނާއި ވަކިވެގެން ހިނގައިދާނެ ފަދަ ހާލަތެއް ކުރިމަތިވެެދާނެއެވެ.\nއެހެންކަމުން އެކަމުން ސަލާމަތް ވުމަށް ކޮވިޑް-19 އިން ރައްކާތެރިވުމަށް އަޅަން ޖެހޭ ފިޔަވަޅުތައް ޤަވައިދުން އަޅާށެވެ. މާސްކް އަޅައިގެން އަބަދުވެސް ހުންނާށެވެ. އިޖުތިމާޢީ ގައިދުރުކަން ކޮންމެ ތަނެއްގައި ވެސް ހިފަހައްޓާށެވެ. ގިނަގިނައިން އަތް ދޮވުމަށް އިސްކަންދޭށެވެ. ބައްދަލުވާ މީހުންގެ އަދަދު މަދުކުރާށެވެ. ކޮންމެހެން ގެއިން ނިކުންނަން ޖެހިގެން ނޫން ގޮތަކަށް ގެއިން ނުނިކުންނާށެވެ. އިރުއިރުކޮޅުން ފިހާރައަށް ދިއުމުގެ ބަދަލުގައި ގެއަށް ބޭނުންވާ ތަކެތި އެއްފަހަރުން ގަނެ، ފިހާރަތަކަށް ދިއުން މަދުކުރާށެވެ.\nކޮވިޑް-19 އަކީ ނުރައްކާތެރި ބައްޔެކެވެ. ބަލި ޖެހުމުން ނުރައްކާތެރި ހާލަތަކަށް ދަނީ ހަމައެކަނި އުމުރުން ދުވަސްވީ މީހުންނެއް ނޫނެވެ. އަދި ބޮޑެތި ބަލިތަކަށް ބޭސް ކުރާ މީހުން އެކަންޏެއް ވެސް ނޫނެވެ. ކޮވިޑް-19 ޖެހިގެން ދުނިޔެ އިން ނިޔާވެފައިވާ މީހުންގެ ތެރޭގައި ވެސް ޒުވާނުންނާއި ކުޑަކުދިން ވެސް ހިމެނެއެވެ.\nއަދި އެންމެ ބޮޑު ނުރައްކަލަކީ ބަލި ޖެހޭ މީހުންގެ އަދަދު އިތުރުވެ، ހޮސްޕިޓަލްތައް ފުރިއްޖެ ހާލަތެއްގައި އެތައް ބަޔަކަށް ފަރުވާ ނުދެވިގެން އެތައް ބަޔަކު ދޫކޮށްލަން ޖެހިދާނެ ފަދަ ހާލަތެއް ވެސް ކުރިމެތިވެދާނެ ކަމުގެ ބިރެވެ. އެފަދަ ކަންތައްތައް ދުނިޔޭގެ އެތައް ގައުމަކުން ތަޖުރިބާކޮށްފިއެވެ.\nBREAKING NEWS: Casethah Ithuruvaanama Schoolthah Nuhulhuveye: Ameen https://t.co/2n1KAyvo8L\nBREAKING NEWS: Covid-19: Ithuru 74 Meehaku Fassivejje https://t.co/sqDRWyCiM3\nBeysfaruvaa Ah Dhiya Dhivessehgge Eheetheriaku Covid-19 Ah Fassi Vehjje https://t.co/mJZfjwjJb5\nBREAKING NEWS: August Mahu Dhuvaalaku 200 Meehunnah Bali Jehidhaane - Minister Ameen https://t.co/dAuWyHwGac\nCovid-19 Ge Asaru 20 Aharah Vure Gina Dhuvahah Kuraane - WHO https://t.co/gGG8vFHosZ\nއޮގަސްޓް 1, 2020 00:17\nﷲ އިންސާނުން އިމްތިހާނު ކުރައްވަނީ މުސީބާތްތަކާ ދަތި އުދަނގޫ ހާލަތްތަކާ ލޯބިވާ މީހުން ބީވެ ދިއުން މެދުވެރި ކުރައްވައެވެ އިރާދަ ކުރައްވާމިންވަރަކަށް ހިސާބެއްނެތި ރަހުމަތްލައްވާ އޯގާވަންތަ އިލާހަށް މަދަދަށް އެދި ދަންނަވާށެވެ އިންސާނުންގެ އެއްވެސް ބާރެއް ނެތެވެ އިންސާނާގެ އެއްވެސްބާރެއްވާނަމަ މޮޅެތި ޑޮކްޓަރުން ބަލީގައި މަރުނުވީހެވެ ބިރުވެތިވެ ވަކީލުކުރާށެވެ ޝިފާ ބާވާލައްވަނީﷲއެވެ


Haveeru ge kureege muvazzafunnah kuri hukum fas koh dheyn edhefi | Mihaaru\n"ހަވީރު" އޮފީސް ހިންގި އިމާރާތް: ދައުލަތުން ބުނަނީ ކުރީގެ މުވައްޒަފުންނަށް ކުރި ހުކުމް ތަންފީޒުކުރެވެން ނެތް ކަމަށް --\nހަވީރު މުވައްޒަފުންނަށް ކުރި ހުކުމަށް އަމަލުކުރުން ފަސްކުރުމުގެ އަމުރަކަށް ދައުލަތުން އެދެފި\n23 އޯގަސްޓް 2016 - 12:25\n"ހަވީރު" ނޫހާއި އޮންލައިންގައި ކުރިން މަސައްކަތްކުރި މުވައްޒަފުން ކުރިއަށް އޮތް ދެ އަހަރު އެހެން މީޑިއާއެއްގައި މަސައްކަތް ކުރުން މަނާކޮށް، ސިވިލް ކޯޓުން ކުރި ހުކުމް ތަންފީޒު ކުރުން ފަސްކުރުމުގެ އަމުރެއް ނެރެދޭން ދައުލަތުން މިއަދު ހައި ކޯޓުގައި އެދެފި އެވެ.\nސިވިލް ކޯޓުގެ ހުކުމަކާ އެކު "ހަވީރު"ގެ އޮޕަރޭޝަން ހުއްޓާލައި، އެ ނޫހުގައި މަސައްކަތް ކުރި ގިނަ އަދަދެއްގެ މުވައްޒަފުން ވަޒީފާގެ އެއްބަސްވުމާ އެއްގޮތަށް "ހަވީރު" މީޑިއާ ގުރޫޕުން އިސްއުފާ ދިނުމަށް ފަހު އޭގެ ތެރެއިން ގިނަ މުވައްޒަފުން މިހާރު މަސައްކަތް ކުރަމުން ދަނީ "މިހާރު"ގަ އެވެ.\n"ހަވީރު"ގެ މިލްކުވެރިކަމާ ގުޅޭ ގޮތުން ހިއްސާދާރުންގެ ފަރާތުން ހުށަހެޅި މައްސަލާގައި މިދިޔަ ޖޫން މަހު ސިވިލް ކޯޓުން ހުކުމްކުރީ މިދިޔަ ފެބްރުއަރީ މަހާ ހަމައަށް "ހަވީރު"ގައި މަސައްކަތްކުރި ހުރިހާ މުވައްޒަފުން ކުރިއަށް އޮތް ދެ އަހަރު ވަންދެން "ހަވީރު" ނޫން އެހެން މީޑިއާއެއްގައި މަސައްކަތް ނުކުރެވޭ ގޮތަށެވެ. އެއާ ޚިލާފަށް މަސައްކަތް ކުރާ ނަމަ އެކަން ހުއްޓުވަން ދައުލަތަށް ވަނީ އަމުރުކޮށްފަ އެވެ.\nއެ މައްސަލަ އެޓާނީ ޖެނެރަލްގެ ފަރާތުން އިސްތިއުނާފް ކުރުމުން ހައި ކޯޓުގައި މިއަދު ފެށި ޝަރީއަތުގައި ދައުލަތުން އެދުނީ އެ މައްސަލަ ނިމެންދެން ދަށު ކޯޓުގެ ހުކުމަށް އަމަލުކުރުން ފަސްކުރުމުގެ އަމުރެއް ނެރެ ދިނުމަށެވެ.\nފަނޑިޔާރުންގެ ބެންޗުން ވިދާޅުވީ އެ އަމުރާ މެދު ފަހުން ގޮތެއް ނިންމަވާނެ ކަމަށެވެ.\nއެ ހުކުމާ މެދު ވާހަކަ ދައްކަވަމުން ދައުލަތުގެ ވަކީލާ ވިދާޅުވީ ކޮންމެ މީހަކަށް ވެސް އެ މީހަކު ބޭނުންވާ ވަޒީފާއެއް އަދާކުރުމުގެ ހައްގު ގާނޫނުއަސާސީން ލިބިފައިވާ ކަމަށާއި މަޖުބޫރުން މަސައްކަތް ނުކުރުވުމަކީ ގާނޫނުއަސާސީންނާއި ރާއްޖެ ބައިވެރިވެފައިވާ ބައިނަލްއަގްވާމީ މުއާހަދާތަކުން ކަށަވަރުކޮށްދޭ ހައްގެއް ކަމަށެވެ. އެކަމަކު ސިވިލް ކޯޓުގެ އެ ހުކުމުގެ ސަބަބުން "ހަވީރު"ގައި ކުރިން އުޅުނު އެތައް ބަޔަކަށް މަޖުބޫރުން މަސައްކަތްކުރަން ލާޒިމްވާ ކަމަށް ވަކީލާ ވިދާޅުވި އެވެ.\nއަސާސީ ހައްގެއް ހަނިކުރެވޭނީ ގާނޫނަކުން ކަމަށް ގާނޫނުއަސާސީގައި ބުނާއިރު "ހަވީރު"ގެ ކުރީގެ މުވައްޒަފުން އެހެން މީޑިއާއެއްގައި އުޅުން މަނާކުރާ އެއްވެސް ގާނޫނެއް ނެތް ކަން ވަކީލާ ފާހަގަކުރެއްވި އެވެ.\nކޯޓުތަކުން ކުރާ ހުކުމްތަކަކީ ތަންފީޒު ކުރެވޭ ފަދަ ހުކުމްތަކަކަށް ވާން ޖެހޭނެ ކަމަށާއި އެ ނޫން ގޮތަކަށް ހުކުމް ކޮށްގެން ނުވާނެ ކަމަށް ސުޕްރީމް ކޯޓުން 2010 ގައި ނިންމާފައިވާއިރު ސިވިލް ކޯޓުގެ އެ ހުކުމަކީ ތަންފީޒު ކުރެވޭނެ ހުކުމެއް ނޫން ކަމަށް ވެސް ދައުލަތުން ބުންޏެވެ. އެހެނީ މީޑިއާތަކުގައި އުޅޭ ވަކިވަކި މުވައްޒަފުންނާ މެދު ދައުލަތަށް ފިޔަވަޅު އެޅޭނެ އެއްވެސް ގާނޫނެއް ނުވަތަ ގަވާއިދެއް ނެތުމުން ކަމަށް ވެސް ދައުލަތުން ބުންޏެވެ.\nދައުލަތުން ބުނީ މުވައްޒަފުންގެ މައްޗަށް ކުރި ހުކުމުގައި ދަށު ކޯޓުން ރިއާޔަތްކޮށްފައިވާ "ގެއްލުން ދުރު ކުރެވޭ ހުއްޓެވެ." ގާއިދާ މާނަކޮށްފައިވަނީ ނުބައިކޮށް ކަމަށެވެ. ސަބަބަކީ "ގެއްލުމަކުން ގެއްލުން ދުރު ނުކުރެވޭ ހުއްޓެވެ،" މިިފަދައިން އޮންނަ ގާއިދާއެއް ވެސް އިސްލާމީ ޝަރީއަތުގައި އޮންނާތީ އާއި އެކަމަށް ދަށު ކޯޓުން ބަލާފައިނުވާތީ ކަމަށް ދައުލަތުން ބުންޏެވެ.\n"ހަވީރު"ގެ ހިއްސާދާރުންނަށް ލިބިދާނެ ގެއްލުންތަކުން ސަލާމަތްކުރަން ކަމަށް ބުނެ 70 އަށް ވުރެ ގިނަ މުވައްޒަފުންގެ ހައްގު ނުހިފެހެއްޓޭނެ ކަމަށް ދައުލަތުގެ ވަކީލާ ވިދާޅުވި އެވެ. "ހަވީރު" ނޫން މީޑިއާއެއްގައި މަސައްކަތް ނުކުރަން އަމުރުކުރީ މުވައްޒަފުންގެ ބަސް ހޯދުމެއް ނެތިކަން ފާހަގަކުރައްވައި، ވަކީލާ ވިދާޅުވީ އެ ހުކުމުގެ ނަތީޖާއަކަށް ވެގެންދާނީ މުވައްޒަފުންގެ ނުރުހުމުގައި އެމީހުން ލައްވައި، މަޖުބޫރުން މަސައްކަތް ކުރުން ކަމަށެވެ.\nދައުވާ ލިބޭ ފަރާތެއް ނެތި، އެކްސްޕާޓޭ މައްސަލައެއްގެ ގޮތުގައި ކުރިއަށް ގެންދާ އެ މައްސަލާގައި ފަނޑިޔާރުންގެ ބެންޗުން ވަނީ ބައެއް ސުވާލުތައް ދައުލަތާ ކުރިމަތިކޮށްފަ އެވެ. އެގޮތުން ދައުލަތުން އެ މައްސަލަ އިސްތިއުނާފްކުރީ ކޮން މަސްލަހަތެއް އޮވެގެންތޯ ފަނޑިޔާރުން ސުވާލުކުރެއްވި އެވެ.\nޖަވާބުގައި ދައުލަތުން ބުނީ އެ މައްސަލަ އިސްތިއުނާފްކުރީ ދަށު ކޯޓުގެ ހުކުމުގައި ދައުލަތުގެ މައްޗަށް ވެސް އެންގުންތަކެއް އަންގާފައިވާތީ އާއި އަސާސީ ހައްގުތައް ކުރިއަރުވައި، ހިމާޔަތްކުރުމަކީ ދައުލަތުގެ ޒިންމާއެއް ކަމަށް ވާތީ ކަމަށެވެ.\nކޯޓުގެ ހުކުމެއް ތަންފީޒު ކުރަން މަސައްކަތްކުރަން ޖެހުމަކީ މަޖުބޫރުން މަސައްކަތް ކުރުން ކަމަށް ނުވާނެ ކަމަށް ގާނޫނުއަސާސީގައި ބުނެފައިވާތީ އެކަމާ ބެހޭ ގޮތުން ވެސް ފަނޑިޔާރުން ދައުލަތާ ސުވާލު ކުރިމަތި ކުރެއްވި އެވެ.\nޖަވާބުގައި ދައުލަތުން ބުނީ ގާނޫނުއަސާސީގައި އެ ބުނަނީ ޖިނާއީ މައްސަލަތަކުގައި ކުށްވެރިވާ މީހުން މުޖްތަމައަށް ޚިދުމަތް ކުރަން ކުރާ ހުކުމްތަކުގެ ވާހަކަތައް އެކަނި ކަމަށް ގަބޫލުކުރެވޭ ކަމަށެވެ.\nމިއަދުގެ އަޑުއެހުމަށް ކަނޑައެޅި ވަގުތު ހަމަވުމުން، އިތުރު އަޑުއެހުމެއް ބާއްވާނެ ކަން އިއުލާން ކުރެއްވުމަށް ފަހު ވަނީ މިއަދުގެ އަޑުއެހުން ނިންމާލައިފަ އެވެ.\nފަނޑިޔާރު އަބްދުއްރައޫފް އިބްރާހިމް ރިޔާސަތު ބަލަހައްޓަވާ ބެންޗުގައި ދެން ތިއްބެވީ އިސް ފަނޑިޔާރު އަބްދުﷲ ދީދީ އާއި ފަނޑިޔާރު އަލީ ސަމީރެވެ.\nއެ މައްސަލަ "ހަވީރު"ގެ ކުރީގެ ފަސް މުވައްޒަފެއްގެ ފަރާތުން ވެސް ވަނީ ހައި ކޯޓުގައި އިސްތިއުނާފްކޮށްފަ އެވެ. އެކަމަކު އެ މައްސަލަ ކުރިއަށް ގެންދަނީ ވަކިންނެވެ.\nއިތުރު ލިޔުންތައް މީޑިއާ ހަވީރު އޮންލައިން ހަވީރު ހައި ކޯޓް އެޓާނީ ޖެނެރަލްގެ އޮފީސް


Commissioner of Police Ibu Aai Bahdhalkurahvaifi - Vaguthu\nކޮމިޝަނަރ އޮފް ޕޮލިސް އިބޫ އާއި ބައްދަލު ކުރައްވައިފި\nކޮމިޝަނަރ އޮފް ޕޮލިސް ހަމްދޫން ރަޝީދު އިންތިޚާބީ ރައީސް އިބްރާހިމް މުހައްމަދު ޞާލިހް (އިބޫ) އާއި ބައްދަލު ކުރައްވަނީ – ފޮޓޯ: ޕޮލިސް\nމިދިޔަ ހަފްތާގައި ކޮމިޝަނަރ އޮފް ޕޮލިސްގެ މަގާމަށް އައްޔަން ކުރެއްވި ހަމްދޫން ރަޝީދު އިންތިޚާބީ ރައީސް އިބްރާހިމް މުހައްމަދު ޞާލިހް (އިބޫ) އާއި އިންތިޚާބީ ނައިބު ރައީސް ފައިސަލް ނަސީމް އާއި ބައްދަލު ކުރައްވައިފިއެވެ.\nމިބައްދަލު ކުރެއްވުން އޮތީ ދެންމެ ޝަހީދު ހުސައިން އާދަމް ބިލްޑިންގްގައެވެ.\nއިބޫ، ކޮމިޝަނަރ އޮފް ޕޮލިސް އާއި އެކު ބޭއްވި ބައްދަލުވުމުގައި ކޮމިޝަނަރ އޮފް ޕޮލިސް (ރިޓަޔާޑް) އަބްދުﷲ ރިޔާޒް އާއި ރައީސް ނަޝީދުގެ ވެރިކަމުގައި ސިއްރު ފުލުހުންގެ ވެރިޔާގެ މަގާމު އަދާކުރެއްވި މުހައްމަދު ހަމީދު (އެމްސީ ހަމީދު) ވެސް ބައިވެރިވެ ވަޑައިގެންނެވިއެވެ.\nކޮމިޝަނަރ އޮފް ޕޮލިސް ހަމްދޫން ރަޝީދު އިންތިޚާބީ ރައީސް އިބްރާހިމް މުހައްމަދު ޞާލިހް (އިބޫ) އާއި ބައްދަލު ކުރައްވަނީ\nފުލުހުން ކުރެއްވި ޓްވީޓެއްގައި ވިދާޅުވީ ި ކޮމިޝަނަރ އޮފް ޕޮލިސްގެ މަގާމަށް އައްޔަން ކުރެއްވި ހަމްދޫން ރަޝީދު އިންތިޚާބީ ރައީސް އިބްރާހިމް މުހައްމަދު ޞާލިހް ބައްދަލު ކުރައްވައިފި ކަމަށެވެ. ބައްދަލުވުމުގެ އިތުރު ތަފްސީލެއް ފުލުހުން ނުދެއްވައެވެ.\nމިދިޔަ ހަފްތާގައި އެކްޓިން ޕޮލިސް ކޮމިޝަނަރުގެ މަގާމުން ދުރުކުރި އެސިސްޓެންޓް ކޮމިޝަނަރ އޮފް ޕޮލިސް އަބްދުﷲ ނަވާޒް ވެސް އިންތިޚާބުގެ ފަހުން އިބޫ އާއި ބައްދަލު ކުރެއްވިއެވެ.\nއިބޫ ޕޮލިސް ކޮމިޝަނަރާއި ބައްދަލު ކުރެއްވިއިރު، ރައީސް ޔާމީންގެ ވެރިކަން ނިމެން ދޮޅު މަހެއްހާ ދުވަހަށް ވެފައި ވަނިކޮށް ޕޮލިސް ކޮމިޝަނަރު ބަދަލު ކުރުމުން އިބޫގެ ތަރުޖަމާން މާރިޔާ އަހްމަދު ދީދީ ވަނީ ރައީސް ޔާމީނަށް ފާޑުވިދާޅުވެފައެވެ.\nއޮކްޓޯބަރ 7, 2018 11:43\nބާޣީ ރިޔާޒު އަތްބާނަން.ޖެހޭނެ ހުރިހާތާކައް. ބަލާއެއް. ހުސް ވޯޓުވަގުން\nއޮކްޓޯބަރ 7, 2018 11:44\nމަރުހަބާ ރައްޔިތުން ފުލުސް އަދި ރައްޔިތުންގެ ރައީސާއި ނާއިބު ރައީސް\nއޮކްޓޯބަރ 7, 2018 12:20\nއިބޫ، ޕޮލިސް ކޮމިޝަނަރު ހަމްދޫނާ ބައްދަލު ކުރައްވައިގެން ތިޔާ ބަލަނީ ތަމެން ވޯޓް ގައި އޮޅުވާލާފައިވާތީވެ އެކަން ފޮރުވަން ވެގެންތޭ އެކަން އެހެން ނުވާނެއޭ ކޯޓުން ހުކުމް އަންނަން ދެން ތަމެން މަޑުކުރެގަ ތަމެން ނޫންތޭ ޕޮލިސް ބްލޭމް ކޮށް ތަމެންގެ ލައިފް ޓައިމް ގައި ވާހަކަ ދެއްކީ މިއަދު މާ ރަނގަޅު ބަޔަކަށް ތަމެން ހެދިގެން އުޅުނު ނަމަވެސް ތަމެންނަކީ ޕޮޮލިހުންނަށް ވެސް އަދި ސިފައިންނަށް ވެސް ރަނގަޅު ބަޔެއް ނޫނޭ ތަމެން ދެން މަހަށް ދޭބަލަ މަހަށް މަހަށްދޭ.\nއޮކްޓޯބަރ 7, 2018 12:23\nއަނެއްކާ ކޮމިޝަނަރު ބަދަލުކުރަން ތި ޖެހުނީ. ނެތްތަ ބަސްއަހާ ރަނގަޅު ކުއްޖެއް.\nއޮކްޓޯބަރ 7, 2018 12:29\nއިބޫއަށްނޭގޭތަ ތެދަށް އިންނާކަށް؟ ކޮންމެ ތަނެއްގަވެސް ފެންނަނީ ވާތްފަރާތަށް ވެއްޓިފަ އިންދާ! ދެރަވަރު\nއޮކްޓޯބަރ 7, 2018 12:47\nތަމެން ކިތަންމެ ވަރަކަށް ޕްރޮޕެގެންޑާ ފެތުރިނަމަވެސް މަމެން ތަމެންނަކީ ރާއްޖޭގައި ހަލާލު ވޯޓަކުން ރައީސް ކަން ކުރާ މީހެއް ކަމަށް ގަބޫލެއް ނުކުރާނަމޭ އެނޫން ނަމަ މިހާރުން މިހާރަށް ހުރިހާ ވޯޓް ކަރުދާސް ތައް ގުނާދޭށޭ ޔޫވީ ލައިޓްގެ އެހީގައި އެކަން ނުކުރާނަމަ ތަމެން ކުރަނީ ވަގުވޯޓް ރައީސް ކަމަށް މަމެން މިދެކެނީ އިޓްސް ގޮނާ ސަކް ދޯ.\nތިތާ ގަ އެބަތިބި ގައުމަށާއި ފުލުހުންގެ މުއަސަސާއަށް ގައްދާރުވި2މީހުން. އެޢީ ފުލުހުން ނަށް ބަލައިގަނެވޭނެ ކަމެއްނޫން. ޓައީ އަޅާފަ ތިއްބަކަސް އިޙްތިރާމް އެއް ނުކުރާނަން2މީހުންއަކާށް. އެމީހުންކުރި ހުރިހާކަމެއް ފުހެވި ހުދު ފޮތިކޮޅަކަށްޥީ. މިނޫން ދުވަހއެއް އެބައޮތ ވިސްނާތި ހެވިފަ ތިއްބަކަސް. އެމީހަކު ކުރިކަމެއްގެ ސަޒާ ލިބޭނެ ދުވަހެއް އޮތްކަން ހަދާން ކޮށްދެން.\nއޮކްޓޯބަރ 7, 2018 13:46\nއިންތިގާލީ ކޮމިޓީން، ސަރުކާރުގެ ބޮޑެތި ކުންފުނިތަކާ ބައްދަލުކުރުމުން އެމެންނަށް ހައިރާން ކަން ލިބިގެން ދިޔާ މަމެން ޕިންކީންގެ ވެރިކަމުގައި ސަރުކާރުގެ ކުންފުނި ތައް ކުރިއަރާފައިވާ މިންވަރު ފެނިފައި މަމެންނަށް ޔަގީން ކަށަވަރޭ އެމެންނަށް ވެރިކަން ލިބިއްޖެނަމަ އެމެންގެ ވެރިކަމެއްގައި ސަރުކާރުގެ ކުންފުނި ތައް އެމެންގެ ވެރިކަމުގެ ފުރަތަމަ 100 ދުވަހު އިންޑިއާ ގެ ކުންފުނި ތަކަށް ވިއްކާލާ ކަޓްކާލާނެއޭ އެމްޑީޕީ އަކު ނުތިބޭނެއޭ މަސައްކަތެއް ކޮށްގެން..\nއޮކްޓޯބަރ 7, 2018 14:01\nތަސްވީރު ބަލާލާނީ ތަސްވީރު ބުނާހެންނޭ. ތަސްވީރު ބުނަނީ ޕޮލިސްކޮމިޝަނަރ އިބޫ އާ ބައްދަލު ކުރަނީކީނޫން. އިބޫ ޕޮލިސްކޮމިޝަނަރ އާ ބައްދަލު ކުރަނީ ކަމަށް. އޮޅޭ ގޮތަށް ޚަބަރު ނުފެތުރުން އެދެވިގެންވޭ.\nއޮކްޓޯބަރ 7, 2018 14:03\nބާޣީ ރިޔާޒް މިއުޅެނީ ޕޮލިސް ކޮމިޝަނަރުކަން ހޯދަންދޯ؟. އިބޫ ހަނދާންކުރާތި މިކަލޭގެއަށް ތިސަރުކާރުން އެއްވެސް ވަޒީފާއެއްނުދޭތި. އޭބޮޑު ބާޣީ އެއް.


SunOnline: #VAAHAKA: Hiraas... - 13\nޔަޝްފާ ޙުސައިން 13 Sep 2021, 09:47\n"އަހަންނަށް ފެންނަނީ، ލަސްނުކޮށް ތިކަން އޭނައަށް އަންގަން..." ނުހާމް ލަފާ ދިނެވެ.\n"އުހުނ... ތިކަމެއް ނުވާނެ..." ޔުނާން ދެކޮޅު ހެދިއެވެ. "އީންއަށް ވާނެގޮތަކާ ދޭތެރޭ ކަލޭމެން އެކަކުވެސް ވިސްނާލިންތަ؟... ވިސްނާލަބަލަ، އޭނައަށް މިކަންތައް އެނގުނީމަ ވާނެގޮތް... އެއްކަމެއް ނުނިމެނީސް، އަނެއްކަމެއް ކުރިމަތިވީމަ، ކިހިނެއް ވާނީ؟... އޭނައަކަށް ހޭންޑްލްއެއް ނުކުރެވޭނެ... މިކަން އީންއަށް ސިއްރުކުރުން އެންމެ ރަނގަޅު ގޮތަކީ..."\nއެތެރެއަށް ވަދެގެން ދިޔަ އީންއަށް އިވުނީ ޔުނާންގެ ފަހު ޖުމްލައިގެ އަޑެވެ. ވަގުތުން އީންގެ ފިޔަވަޅުތައް ހުއްޓިއްޖެއެވެ.\n"ކޮން ކަމެއް ސިއްރު ކުރާށޭ؟..."\nއީންގެ އަޑަށް، ޔުނާން އާއި ލަޔާން ފުންމައިގެން ތެދުވިއެވެ. ގޮތް ހުސްވެފައިވާ މީހަކު ފަދައިން، ނުހާމަށް ދެ ލޯ މަރައިލެވުނެވެ.\nތިން މީހުން ވެސް ތިބީ، ކުށްވެރިންތަކެއް ފަދައިންނެވެ. އީން ހުރީ ޝައްކުގެ ނަޒަރަކުން ފަހަރަކު މީހަކާއި ދިމާއަށް ބަލާށެވެ. އެކަކުވެސް ޖަވާބު ނުދިނުމުން އޭނާގެ ޝައްކު ޔަގީނަށް ބަދަލުވިއެވެ.\n"އަހަރެން މި އެހީ ކޮންކަމެއްހޭ އަހަންނަށް ސިއްރު ކުރަނީ؟..." އީން އޭނާގެ ސުވާލު ތަކުރާރު ކުރިއިރު، ކުރިއަށްވުރެ އެ އަޑު ބާރެވެ.\nކުރިއަށް ހިނގައިގެން އީން ފެނުމުން، ޔުނާންގެ ނަޒަރު ހުއްޓުނީ، މޭޒުމަތީގައި އޮތް ފައިލަށެވެ. އޭނަ އަވަހަށް އެ ފައިލު ލެއްޕިއެވެ. އެކަން ވީ، އީންގެ ހިތުގައި އުފެދުނު ޝައްކު ޔަގީނަށް ބަދަލުވި ކަމަކަށެވެ. ޔުނާންގެ މޫނުން، ފައިލަށް އީންގެ ނަޒަރު ހުއްޓުނެވެ. އީން ފައިލާއި ދިމާއަށް ދާން ފެށި ތަން ފެނުމުން، ޔުނާންގެ ހިތުގެ ހިނގުން މަޑުޖެހިލިއެވެ.\nއީން އައުމުގެ ކުރިން ފައިލު ދަމައިގަތީ، ނުހާމެވެ. ނުހާމް އެ ފައިލު ފުރަގަހަށްލައި ފޮރުވިއެވެ. އީންއަށް އެމަންޒަރު ރީތިކޮށް ފެނުނެވެ.\n"ކޯއްޗެއް ތި ފޮރުވަނީ؟..." އީން ސުވާލު ކުރިއެވެ.\n"ކަމްއޯން... އަހަންނަށް ފެނިއްޖެއޭ..." ނުހާމްގެ ކައިރިއަށް ޖެހިލަމުން އީން ބުންޏެވެ. "އަހަންނަށް ފެނިއްޖެއޭ މިތާ އޮތް ފައިލު ފޮރުވިތަން..."\nޔުނާންއަށް ހަދަންވީ ގޮތެއް ނޭނގިފައި ހުއްޓައި، ލަޔާން އޭނާގެ ލޮލުގެ އިޝާރާތުން، އީން އެތަނުން ނެރުމަށް އެދުނެވެ.\n"އީން ދޫންޏާ!... ދެންމެ އެއްނު ހޮސްޕިޓަލުން ތިއައީ... އަހަރެމެންގެ ތަހުގީގުގަ ބައިވެރި ވެވޭނީ، ވަރަށް ސްޓްރޯންގް މީހުންނަށް... އިހަށް ހިނގާ... ރެސްޓް ކޮށްލާފަ އަންނާނީ..." އީންގެ ކޮނޑުގައި އަތް އަޅުވައިލަމުން ޔުނާން ބުންޏެވެ.\n"އެކަމް އަހަންނަށް އަޑު އިވުނޭ، އަހަންނަށް ސިއްރު ކުރާށޭ ކިޔާފަ ކީ އަޑު..." އީން ދާކަށް ނޫޅުނެވެ. "ނުހާމް އެ ފޮރުވަނީއޭ ފައިލު... ދައްކަބަލަ..."\n"ބަލާބަލަ މިހާރުވެސް މިއޮއް ލޭ އަންނަނީ... ހިނގާ އަލުން ހޮސްޕިޓަލަށް..." އީންގެ އަތަށް އައިވީ ގުޅާފައި އޮތް ތަނުން ލޭ އަންނަތަން ފެނުމުން ޔުނާން ބުންޏެވެ. "ހޮސްޕިޓަލުންވެސް ހާދަ ފަރުވާކުޑައޭ... މިހާލުގަ މި ކުއްޖާފުޅު ހުއްޓާ، އެކަނި ދޫކޮށްލަން ހެޔޮވެސް ނުވާނެއެއްނު..."\nއީން އިތުރު އެއްޗެއް ބުނުމުގެ ކުރިން، ޔުނާން އީން ގޮވައިގެން އެތަނުން ނުކުތެވެ. ޔުނާންގެ ފޯނަށް ކާވިން ގުޅީ އެވަގުތުއެވެ.\n"އެންގްރީބާޑް އެ ގުޅަނީ... ކޮން ކަމެއް ލައިގަތީބާ؟..." އީންއަށް ފޯނު ދައްކައިލަމުން ޔުނާން ބުންޏެވެ.\nއީން އޭނާގެ ދެލޯ ހަނިކޮށްލިއެވެ. ޔުނާން އެފަދައިން ކާވިންއަށް މުހާތަބު ކުރުމުން، އީން ހުރީ ހިތްހަމަނުޖެހޭގޮތް ވެފައެވެ. ބޮޑެތި މީހުންނަށް އިހުތިރާމް ކުރަން ޔުނާންއަށް އެއްވެސް ވަރަކަށް ނޭނގެއޭ ކިޔައިގެން އީން އެއްޗެހި ކިޔަން ފެށިއެވެ.\n"އައްދެ... ކުއްލިއަކަށް އެންގްރީބާޑް ސްމައިލިންބާޑްއަކަށް ބަދަލުވީތަ؟..." ދިމާކުރާ ކަހަލަ ރާގަކަށް ޔުނާން ބުންޏެވެ.\nއީން އޭނަގެ ގައިގައި ޖަހާފާނޭހެން ހީވުމުން، ޔުނާން އަވަހަށް ފޯނު ނަގައި ކަންފަތުގައި ޖައްސައިލިއެވެ.\nއީންމެން ނުކުތުމުން، ލަޔާން އަނެއްކާވެސް ފައިލު ނަގައިގެން އޭގައި ލިޔެފައިވާ އެއްޗެއް ކިޔަން ފެށިއެވެ. އޭނާގެ މޫނުން ކުރިއަށްވުރެ ބޮޑު ހައިރާންކަމެއް ފެނިގެން ދިޔައެވެ.\n"ހައު އިޒް ދިސް ޕޮސިބަލް؟... މީގެ ތޭރަ އަހަރު ކުރި... މި ކުއްޖާ، އީންއާ އެހާ ވައްތަރު... އެކްސްގެ އެނބުރި އައުން... އީންއަށް ދާރިޔާގެ ނަމުން މުހާތަބު ކުރުން... މި ހުރިހާ ދުވަހު އެކްސްގެ އެއްވެސް ޚަބަރެއް ނުވެ ހުރެފަ، ކުއްލިއަކަށް އެނބުރި އަންނަން މެދުވެރިވި ސަބަބަކީ ކޮބާ؟... އަނެއްކާ، އެ ސަބަބަކީ އީންއަށް ނުވާނެބާ؟..." ނުހާމަށް ބަލަން އިނދެ، ލަޔާން އެއްފައްޗަކަށް ހުރިހާ ވާހަކައެއް އަމުނައިލިއެވެ.\n"ތި ފޮޓޯތައް ފެނުނީމަ، އަހަރެންވެސް މިހުރީ ބުނާނެ އެއްޗެއް ނޭނގިފަ... މިވަގުތު އިހަށް ތިކަން ބާއްވާފަ، ތީގެ ފަހު ގަނޑުގަ އޮތް ތަސްވީރާ، އޭގެ ތިރީގަ ލިޔެފަ އޮތް އެއްޗެއް ކިޔާބަލަ..." ނުހާމް ބުންޏެވެ.\nލަޔާން އަވަސް އަވަހަށް ގަނޑުތައް އުކަން ފެށިއެވެ. ފަހުގަނޑުގައި އޮތް އެއްޗެއް ފެނުމާއިއެކު، އޭނަ ދިޔައީ، ސިއްސައިގެންނެވެ. އެ އަތުން، ފައިލު ދޫނުވީ، ކިރިޔާއެވެ.\nނުހާމް ބުނިހެން ފަހުގަނޑުގައި އެވަނީ، ދާރިޔާ މަރާލާފައި އޮއްވައި ނަގާފައިވާ ތަސްވީރުތަކެކެވެ. ދާރިޔާގެ ދެލޯ ބޮޑުވެ، އަނގަ ވެސް އޮތީ، ހުޅުވިފައެވެ. މެޔަށް ހަންޖަރެއް ހަރާފައިވާއިރު، ކަނދުރާގެ މަތީގައި މާކެއް ޖަހާފައިވާ ތަސްވީރުތަކެއް ނަގާފައި ހުއްޓެވެ. މުޅި ތަނުގައި ހެދިފައިވި ލޭގެ ކޯރުގެ ކައިރީގައި، ބޫޓެއްގެ ފިޔަވަޅުގެ ނިޝާންތަކެއް ފެންނަ ތަސްވީރުތަކެއްވެސް ހުއްޓެވެ.\n"ތީގަ ސަސްޕެކްޓަކަށް ޖަހާފަ ތިއޮތީ، އެކްސް... މިހާތަނަށް ވެސް ތި ކޭސް ތިއޮތީ، ހައްލު ނުކުރެވި... ލަޔާން ތި ބުނިހެން، އީންއަށް އެ ދިމާވި ކަންތަކާ، ކުއްލިއަކަށް އެކްސްއެއް އެނބުރި އައުމާ، ހަމަ އެއްގޮތަކަށް މީހުންތަކެއް މެރުމާ، އީންއަށް ގެއްލުން ދިނުމާ، މި ހުރިހާ ކަމަކާ، ތި ކޭސް އާ ވަރަށް އެއްގޮތް ކަންތައްތަކެއް އެބަހުރި..." ނުހާމް ވިސްނާލާފައި ބުންޏެވެ.\nނުހާމްގެ ވާހަކަ ކަނުލާ އަޑު އަހަން އިން ލަޔާންއަށް އެ ވާހަކަތަކަށް އެއްބަސް ވެވުނެވެ. ލަޔާންގެ ހަނދާނަށް އައީ، ހޮސްޕިޓަލުގެ ދޮރުމަތިން ފެނުނު މީހެއްގެ ވާހަކަ ޔުނާން ބުނި ހަނދާނެކެވެ. އޭނަ އެ ވާހަކަ ނުހާމާއި ހިއްސާކުރިއެވެ.\n"ނުހާމް!...... ނުހާމްގެ ބައްޕައެއްނު އޭރު މި ކޭސްގަ މަސައްކަތް ކުރީ..... އަހަންނަށް ޔަގީން، ނުހާމްގެ ބައްޕައަށްވުރެ، ރަނގަޅަށް، އަހަރެމެންނަށް މި މައުލޫމާތު ދެވޭނެ އިތުރު މީހަކު ނުހުންނާނެކަން......" އެއްޗެއް ވިސްނާލަން އިނދެފައި، ލަޔާން ބުންޏެވެ.\nނުހާމްގެ ބައްޕަ އަކީ، ވަޒީފާގެ ސިއްރު ހިފަހައްޓާ މީހެކެވެ. ވަޒީފާގެ އެފަދަ ސިއްރުތަކާއި ބެހޭގޮތުން ސުވާލު ކުރިޔަސް، ބައްޕަގެ ފަރާތުން، އެދެވޭ ޖަވާބެއް ލިބިދާނޭ ކަމާއިމެދު، ނުހާމަށް ޝައްކު ވިއެވެ. ބައްޕަގެ ކައިރިއަށް ދިޔުމަކީ، ނުހާމަށް އޮތް ފަހު "އޮޕްޝަން" އެވެ.\nލަޔާންގެ ފޯނު ރިންގްވާން ފެށިއެވެ. ގުޅީ ސިއްރު މައުލޫމާތުތައް ބަލަހައްޓާ ބައިގައި މަސައްކަތްކުރާ ކުއްޖެކެވެ. ދާރިޔާ އާއި ބެހޭގޮތުން ލިބިފައިވާ މައުލޫމާތުތައް އެ ކުއްޖާއަށް ކިޔައިދިނުމަށްފަހު، އެނގެންހުރި މައުލޫމާތުތައް ހޯދުމަށް ލަޔާން އެކުއްޖާގެ ކައިރިން އެދުނެވެ. ދެ މީހުން އިންތިޒާރު ކުރަމުން ދިޔައީ އެކުއްޖާ ގުޅާނެ ވަގުތަކަށެވެ. މާގިނައިރެއްނުވެ، އެކުއްޖާގެ ކޯލެއް ލަޔާންއަށް ލިބުނެވެ. ލިބުނީ މާ އެދެވޭ ޖަވާބެއް ނޫނެވެ.\n"ވަކި ބަޔަކަށް އެކްސަސްވެވޭ ގޮތަށް އެ ފައިލު އިނީ... އަހަރެން ކަހަލަ އާދައިގެ މީހަކަށް އެކަމެއް ނުވާނެ..." އެ ކުއްޖާ ބުންޏެވެ. "ޕާސްވޯޑު ބްރޭކް ކުރެވޭނީވެސް ސެކިޔުރިޓީ އެތައް ފީޗާއެއް ދުއްވާލައިގެން... ކޮންމެ ގޮތަކަށް ކުރިޔަސް، ބަސްޓްވާނެ..."\nފޯނު ބޭއްވިއިރު، ލަޔާންގެ މޫނުން ކުރިއަށްވުރެ ބޮޑު ޝައުގުވެރިކަމެއް ފެނުނެވެ. ފޯނުގެ އަނެއްކޮޅުން ދެއްކި ވާހަކަ ނުހާމަށްވެސް އިވިފައިވާތީ، އޭނާވެސް ހުރީ ސުވާލުމާކެއްގެ ތެރޭގައެވެ.\n"އަހަންނަށް އޭރުވެސް ހީވިއޭ، ނުބައެއް އުޅޭހެން... އެހެންނޫނީ، ފުލުހުންގެ ތެރޭގަ މި ރެކޯޑުތައް އެހާ ސިއްރު ކުރުމުގެ މާނައަކީ ކޮބާ؟..." ނުހާމް ވިސްނައިލާފައި ވާހަކަ ދެއްކިއެވެ.\n"ދެން އޮތީ އެންމެ ގޮތެއް..." ލަޔާން ވަރަށް ވިސްނައިލާފައި ބުންޏެވެ. "ނުހާމްގެ ބައްޕަ ކިޔާދީފިއްޔާ، އަދިވެސް އަލިމަގެއް ފެނިދާނެ..."\nއަނދިރި ކޮއްޓެއް ކަހަލަ ކުޑަ ކޮޓަރިގަނޑުގެ ދޮރު ހުޅުވުނެވެ. މާހައުލުގެ ހަމަހިމޭންކަން، ނެތިގެން ދިޔައީ، އިވިގެންދިޔަ ކުރަކި އަޑުންނެވެ. ކޮޓަރި ތެރެއަށް ފަނޑު އަލިކަމެއް ވެރިވިއެވެ. އެ އަލިކަމުގައި ތަނުގެ އެތެރެ ކޮންމެވެސް ވަރަކަށް ފެންނަމުން ދިޔައެވެ.\nކޮޓަރީގެ މެދުގައި ބަހައްޓާފައި ގޮނޑިއެއްގައި ޒުވާން ފިރިހެނަކު އިނެވެ. އެމީހެއްގެ ހަތަރެސްފައި ވަނީ، އެ ގޮނޑި އާއިއެކު ބަނދެފައެވެ. އަނގަމަތީގައި ފޮތިގަނޑެއް އައްސާފައިވާއިރު، ބޯ އޮތީ، އެއް ފަރާތަކަށް އަރިވެފައެވެ. ލައިގެން އިން އަންނައުނުގައި ހިރަފުހުގެ އަސަރު ވިއެވެ. ބޮލުގެ އިސްތަށިގަނޑު އޮތީ، ހޭވިފައެވެ. މޫނުމަތިން ފެންނަމުން ދިޔައީ، ވަރުބަލި ކަމެވެ. މޫނުން ބައެއް ތަންކޮޅުކޮޅުގައި އަނިޔާގެ ނިޝާން ފެންނަން ހުއްޓެވެ. ދެލޯ މެރިފައިވީ، އެ ހަށިގަނޑުގައި އެއްވެސް ހަކަތައެއް ނެތުމުންނެވެ.\nދޮރުމަތިން ކޮޓަރިތެރެއަށް އެޅިގެން ދިޔައީ، ދިގު ހިޔަންޏެކެވެ. އެ މީހަކު ދޮރުމަތީގައި އިރުކޮޅަކު މަޑުކޮށްލައިގެން ހުއްޓެވެ. ދެން މަޑުމަޑުން ކޮޓަރި ތެރެއަށް ވަނެވެ. އިވެމުންދިޔަ ފިޔަވަޅުތަކުގެ އަޑުން މާހައުލުގެ ހިމޭންކަން ނަގާލިއެވެ.\nގޮނޑީގައި އިން މީހާ، ދެ ލޯ ހުޅުވައިލީ، އުނދަގޫ ގޮތަކަށެވެ. ކުޑަކުޑަކޮށް ހުޅުވައިލި ނަމަވެސް، އޭނާ ދެލޯ ބޮޑުވެގެން ދިޔައީ، ކުރިމަތިން އައި މީހާ ފެނުމުންނެވެ. ދެ ފަރާތަށް ބޯ ހޫރަމުން، އެމީހަކު ތެޅެން ފެށިއެވެ. ހަޅޭއްލަވައިގަނެވޭތޯ މަސައްކަތް ކުރަމުން ދިޔަ އެވެ. ސަލާމަތްވުމަށް ކުރެވޭނޭ މާ ބޮޑު ކަމެއް ނެތްކަން އެނގޭ އިރުވެސް މެއެވެ.\nކަޅު ފޭރާމުގައި ހުރި މީހާ ގޮސް، ގޮނޑީގެ ދެ ފަރާތުން އަތްގަނޑުގައި ދެ އަތް އަޅުވައިލިއެވެ. ކުރިމަތީގައި އިން މީހާ އާއި ދިމާއަށް، އޭނާ ގުދުވިއިރު، ދެލޮލުގައި ވަނީ ނުރައްކާތެރި ވިދުވަރެކެވެ.\nކާވިން ފޯނު ބޭއްވުމުން، ޔުނާން އީންއަށް ބަލައިލީ ދެލޯ ހަނިކޮށްލަމުންނެވެ. ކަމެއް ގޯސްވެއްޖެކަން އެނގުމުން އީންގެ ހިތް ތެޅިލިއެވެ.\n"ބަސްނާހާ ކުއްޖާ... ހޮސްޕިޓަލުން ފިލައިގެން ދޯ އައިސް ތިހުރީ..." ހަރުކަށިގޮތް އަޑަށް ގެންނަމުން ޔުނާން ބުންޏެވެ.\n"ޝިޓް... ސަރ ބުނީތަ؟" އީންއަށް އަވަސް އަވަހަށް އަހައިލެވުނެވެ.\n"ހޮސްޕިޓަލުން ސަރއަށް ގުޅާފަ ބުނީއޯ..." ޔުނާން އިތުރު ތަފުސީލް ދިނެވެ.\n"ކީއްވެ ހޮސްޕިޓަލުން ސަރއަށް ގުޅީ؟..." އީންއަށް އަހައިލެވުނެވެ.\n"ނުވިސްނޭ ކުއްޖާ..." އީންގެ ނިތްކުރީގައި އިނގިލި ޖައްސައި މަޑުމަޑުން ކޮއްޕައިލަމުން، ޔުނާން ބުންޏެވެ. "ސަރއެއް ނޫންތަ ތި ކުއްޖާ ހޮސްޕިޓަލަށް ގެންދިޔައީ... ދެން އެތަނުގެ ލިޔުންތައް ފުރިހަމަ ކުރާނީ ކާކު؟..."\nކާރަށް އަރާފައި ވެސް އީންއަށް ވިސްނެމުން ދިޔައީ ކާވިން އާއި މެދުގައެވެ. އޭނަ ހަސްފަތާލުން ފިލައިގެން އައިކަން އެނގުމުން ކާވިން ހީކުރާނީ ކީކޭ ހެއްޔެވެ؟ ރުޅި އަންނާނެ ހެއްޔެވެ؟\n"ސަރ ކީކޭ ބުނީ؟... ރުޅި އައިއްސަތަ ހުރީ؟..." އީން އަހައިލިއެވެ.\nކާރު ދުއްވަން އިނީ ޔުނާނެވެ. އީން އިނީ ޑްރައިވަރު ޝީޓާއި ޖެހިގެން ހުރި ގޮނޑީގައެވެ. އީންގެ ސުވާލާއިއެކު ޔުނާން ކާރުގެ ދުވެލި މަޑުކޮށްލާފައި އީންގެ މޫނަށް ބަލައިލިއެވެ.\n"ތީ މީހަކު އަހާ ކަހަލަ ސުވާލެއްވެސް ނޫނެއްނު..." ޔުނާން ދެ ފަރާތަށް ބޯ ހޫރައިލިއެވެ.\nއީންއަށް އިތުރު އެއްޗެއް ބުނާކަށް ނުކެރުނެވެ. ހަސްފަތާލަށް ގޮސްފައި ވެސް، އޭނަ އިނީ ވަރަށް މަޑުންނެވެ. ޔުނާން ހީކުރީ، ދެވަނަ ފަހަރަށް ހަސްފަތާލަށް އަންނަންޖެހުމުން އިން ގޮތެއް ކަމަށެވެ. ހަގީގަތަކީ އީން އިނީ ކާވިން އާއިމެދުގައި ވިސްނަން ކަމެވެ.\nއީންގެ ނިދުމުންވެސް، އީންގެ ކައިރީގައި ޔުނާން އެތައް އިރެއް ވަންދެން އިނެވެ. ޔުނާން ދިޔައީ ކާވިން ގުޅާފައި ބައެއް މަސައްކަތްތައް ނިންމާލަދޭން އެދުމުންނެވެ. ކުޑަކޮށް ނިދާލާފައި ހޭލި އީންއަށް ފުރަތަމަ ވެސް ބަލައިލެވުނީ، ފޯނެވެ. ކާވިންގެ މެސެޖެއް ލިބިފައި އޮންނާނެ ކަމަށް އޭނާގެ ހިތް ބުނުމުންނެވެ. ލިބިފައި އޮތީ، ޔުނާންގެ މެސެޖެކެވެ. މުހިއްމު ކަމެއް ޖެހިގެން ދާންޖެހުނީ ކަމުގައި މެސެޖުގައި ލިޔެފައި އޮތެވެ. ކާވިން މެސެޖެއްވެސް ކޮށްނުލުމުން، އީންގެ ތަބީއަތު ބަދަލުވިއެވެ.\nއެނދުމަތީގައި ދެފައި ވައްކޮށްގެން އިނދެ، ފޯނަށް ބަލަބަލާފައި އީން ދިޔައީ، ކާވިން އާއި ދިމާއަށް އެއްޗެހި ކިޔަމުންނެވެ. އެންމެފަހުން، ކުޑަ ކުއްޖެއްހެން އެނދުމައްޗަށް ވެއްޓިގަތެވެ. މުޅި އެނދުގައި ފުރޮޅެމުން ދިޔައިރުވެސް، ކާވިން އާއި ދިމާއަށް އެއްޗެހި ކިޔުން ހުއްޓައެއް ނުލައެވެ.


Insaanaku Nisbaivaa Jinsuge Sababun Beynynvaa Massakkathaeh Kuran Hurahakah Vegen Nuwaane - MDP - Vaguthu\nސަތޭކަ އިން މަތީގައި ހަތަރު ދުވަސް! - 17 ގަޑިއިރު ކުރިން\nމަޖިލީހުގެ މަގާމުތަކަށް ބޭފުޅުން ހޮވަން އެމްޑީޕީ ޕީޖީ އިން ބޭއްވި ބައްދަލުވުން – ވަގުތު އިމޭޖްސް: މުހައްމަދު އަފްޒަލް\nއެމްޑީޕީން ގަބޫލުކުރާ އެންމެ އަސާސީ އެއް އުސޫލަކީ، އިންސާނަކު ނިސްބަތްވާ ޖިންސެއްގެ ސަބަބުން އެ މީހަކު ކުރަން ބޭނުންވާ މަަސައްކަތެއް ކުރުން އޭނާއަށް ހުރަހަކަށް ވެގެން ނުވުން ކަމުގައި އެ ޕާޓީން ވިދާޅުވެއްޖެއެެވެ.\nސުޕްރީމް ކޯޓުގެ ފަނޑިޔާރުކަމަށް ޑރ އަޒްމިރާލްދާ ޒާހިރާއި، ޢާއިޝާ ޝުޖޫން މުޙައްމަދު ޢައްޔަންކުރެއްވުމާ ގުޅޭގޮތުން ޖުޑީޝަލް ސަރވިސް ކޮމިޝަންގެ މަޝްވަރާއަށް ރައީސް އިބްރާހީމް މުޙައްމަދު ޞާލިޙް އެ ދެ ބޭފުޅުންގެ ނަންފުޅު ފޮނުއްވާފައިވާތީ، ރައީސްއަށް މަރުހަބާ ވިދާޅުވެ އެ ޕާޓީން ނެރުނު ބަޔާނެއްގައި ވިދާޅުވީ، ރާއްޖޭގެ އާބާދީގެ ދެބައިކުޅަ އެއްބަޔަށްވުރެ ބޮޑު ބައެއް ހިއްސާ ކުރަނީ އަންހެނުންކަމަށާއި، ޤައުމު ބިނާ ކުރުމުގެ މަސައްކަތުގައި ވަކީން ޚާއްޞަކޮށް ޕްރޮފެޝަނަލް މަސައްކަތްތައް ކުރުމުގައި އާބާދީގެ ދެބައިކުޅަ އެއްބައި ބާކީކޮށްފައި ޤައުމެއް ބިނާ ކުރެވިދާނެ ކަމަކަށް މިޕާޓީން ކުޑަކޮށްވެސް ޤަބޫލެއް ނުކުރާ ކަމަށެވެ.\nއަދި އިޤްޠިޞާދީ ކަންކަމުގެ އިތުރުން އިޖްތިމާޢީ އެންމެހައި ކަންކަމުގައިވެސް ބަސްބުނެ ގޮތް ނިންމުމުގެ ބާރު ފިރިހެނުންނެކޭ އެއް ގޮތަށް އަންހެނުންނަށްވެސް ލިބިދޭން ޖެހޭނެ ކަމަށް އެ ޕާޓީން ގަބޫލު ކުރާކަމަށް އެ ބަޔާނުގައި ވެއެވެ.\n"މިޕާޓީ ޤަބޫލުކުރާ އެއްމެ އަސާސީ އެއް އުޞޫލަކީ، އިންސާނަކު ނިސްބަތްވާ ޖިންސެއްގެ ސަބަބުން އެމީހަކު ކުރަން ބޭނުންވާ މަސައްކަތެއް ކުރުން އޭނާއަށް ހުރަހަކަށް ވެގެން ނުވާނެ ކަމުގެ އުޞޫލެވެ". އެ ބަޔާނުގައި ވެއެވެ.\nސުޕްރީމް ކޯޓަށް އަންހެން ފަނޑިޔާރުން އައްޔަން ކުރާތީ، ރާއްޖޭގެ އިލްމުވެރިން ދަނީ ސަރުކާރަށް ވަރަށް ބޮޑަށް ފާޑު ވިދާޅުވަމުންނެވެ.\nއޮގަސްޓް 25, 2019 19:56\nޖީންސް ތަފާތު ވުމުގެ ސަބަބުން ވެރިކަމަށް ކުރިމަތި ނުލެވޭ. ހުކުރު ހުތްބާ ކިޔާކަންވެސް ފުރުސަތު ނުލިބޭ. މޑޕ ކީކޭ މިކިޔަނީ. ފިރިހެނަކު ދަރިޔަކުވިހަން ބޭނުން ވިޔަސް ބަނޑުބޮޑެއްވެސް ނުވެވޭ. އިންސާނާ ހެއްދެވި ފަރާތުންވެސް އިންސާނުންގެ ދެޖީން ތަފާތުކޮށް ހެއްދެވީ. ކަށިވެސް ތަފާތު. މަސްވެސް ތަފާތު. ބުރުސޫރަވެސް ތަފާތު. ދެން ކޯންޗެއް އެއްގޮތްކުރަން ޔަހޫދީން މިތެޅެނީ.\nއޮގަސްޓް 25, 2019 20:18\nލާދީނީ ކިޔަނީ ހަމަ ކިޔަންވެގެން، ރުޅިއަސްގެން ކަލޭމެން މަރުވޭ! ތީހަމަ ލާދީނީ އެމްޑީޕީ!!\nއޮގަސްޓް 25, 2019 20:20\nމީ ކޮންފަދަ ވާހައެއް ދައްކާ ބައެއްތަ. އިންތަކާ މިންތަށް ކަނޑައެޅިފަ އޮނަ ކަންކަމުގަ އެ އިންތަކާ މިންތަށް ފަހަނައަޅާ ދިއުމަށް އުޒުރުދެއްކިދާނެ ބޭނުންވާ ކަމެއް ކުރުމޭ ކިޔާފަ!\nއޮގަސްޓް 25, 2019 20:45\nއިންސާނަކު ނިސްބަތްވާ ޖިންސުގެ ސަބަބުން ބޭނުންވާ ޖިންސެއްގެ މީހަކާ ކައިވެނި ކުރަން ހުރަހަކަށް ވެގެން ނުވާނެ ކަމަށް ބުނާ ބަޔަކު ތިހެން ބުނުމަކީ އަދި މާބޮޑު ކަމެއްވެސް ނޫންތާ.\nއޮގަސްޓް 26, 2019 06:35\nޖިންސު ބޭނުންހާ ކަމެއް ކުރެވެންޏާ ނިކަން ފިރިހަނަކު ދަރިޔަކު ވިހައިގެން ކިރުދޭން އުޅެބަލަ އެކަން ކުރެވޭތޯ ބަލަން !\nއޮގަސްޓް 25, 2019 20:46\nއިންސާނަކު ނިސްބަތްވާ ޖިންސުގެ ސަބަބުން ބޭނުންވާ ޖިންސެއްގެ މީހަކާ ކައިވެނި ކުރަން ހުރަހަކަށް ވެގެން ނުވާނެ ކަމަށް ބުނާ ބަޔަކު ތިހެން ބުނުމަކީ އަދި މާބޮޑު ކަމެއްވެސް ނޫންތާ\nއޮގަސްޓް 25, 2019 20:51\nބުއްޅަބޭ ބޭނުންވަނީ ދަރިމާވެ ކިރުމަޔަކަށްވާން! އެހެންވިއްޔާ އޭނާއަށް އެކަން ވާނެތަ؟\nއޮގަސްޓް 25, 2019 21:17\nނަޝީދޫ ކަލޭ އަންހެނުން އަނގައިން ކަލޭ ވަރިކުރުވަބަލަ!! ބީތާޔާ ދީނުގަ ކޮންމެ ކަމެއްވެސް ވަކިގޮތަކަށް ކަނޑައެޅިފަވަނީ އޭގަ ކޮންމެސް ހިކުމަތްތަކެއް ވާތީވެ!! ކަލޭތީ ކަލޭބޭނުން ކޮންމެކަމެއް ކުރަން ބޮޑާވެ ގައްޑާވާ މީހެއް!! ހުތުރު ގޮތެއްގަ އަނެއްކާވެސް ވެއްޓޭނެ މީހެއްތީ!!\nއޮގަސްޓް 25, 2019 21:29\nކިތައްމެ ވަރަށް ފޮރުވަން އުޅުނަސް ތި ބައިގނޑުގެ ނިފާޤު ކަން ދަނީ ފެންނަމުން. ޔާ ﷲ މި ބއިމީހުން ފަރާތުން މިޤައުމު ސަލާމަތް ކުރައްވާންދޭވެ.\nއޮގަސްޓް 25, 2019 21:30\nއަޅެފަހެ މީހަކު ބޯހަލާކު ވެދާނެ މިތަކެތި ކިޔާފަ.. ލަދުން ބޯހަލާކު\nއޮގަސްޓް 25, 2019 21:45\nމީ ބުއްދި ސަލާމަތުން ތިބި ބައިގަނޑެއްތޯ ބަލާނެ މުވައްސަސާއެއް މިތާގަ ނެތީތަ ؟\nއޮގަސްޓް 25, 2019 21:49\nބަލަ ދައުލަތުގެ މަސައްކަތަކީ އެންމެންގެ މަސައްކަތް އެމްޑީޕީ އެކަނި މަސައްކަތެެއް ނުން ތިބުނާ ޖިންސު ބޭނުންވާ މަސައްކަތް އޭނާ އަމިއްލަޔަށް ކުރޭ އެކަމަކު ދައްލަތުގައި މަސައްކަތް ކުރާނީ ޖިންސު ހުއްދަކުރާ މަސައްކަތް އެކަނި !\nއޮގަސްޓް 25, 2019 22:12\nފިނިގޮނޑީގައި އިނދެގެން ލައްކައިން މުސާރަލިބޭ ވަޒީފާއެއްވިއްޔާ އެތަނަކަށް ކޮންމެހެންވެސް އަންހެނަކުލާން އެބަޖެހޭ، ދުވަހަކުވެސް ކޮޮންކުރީޓު މަސައްކަތާއި މަޖޫރީ މަސައްކަތަށް އަންހެނަކު ނެރިގެނެއްނުވޭ އެކަމަކު.\nއޮގަސްޓް 26, 2019 00:53\nއަސްލުވެސް..ތިހެންްްްްްް ނުބުނެވޭ ވަރެއްނޫން...ހުރިހާ ބިދޭސީންްތައް ފޮނުވާލާފަ ތިމަސައްކަތްތަކަށް އަންހެނުންނެރޭ..\nއޮގަސްޓް 25, 2019 22:14\nމިސާލަކަށް ކިރުމައި އެއްގެ ގޮތުގައި ކެނެރީގެ ނަޝީދުއަށް ކުއްޖާއަށް ބުއްދެވޭނެތަ؟\nއޮގަސްޓް 26, 2019 03:05\nކިތަންމެ ބޭނުން ވިޔަކަސް ނުދެވޭނެ..\nއޮގަސްޓް 26, 2019 13:49\nލަންޑަނަށް ގޮސް ބުއްދޭ އޮޕަރޭޝަން ކޮށްގެން އައިސްދާނެ! މިހާރުވެސް ނޭގޭ ބުއްދޭ އޮޕަރޭޝަން ނުކުރާކަމެއް!\nއޮގަސްޓް 25, 2019 22:18\nއިންސާނާ ދުނިޔެއަށް އައީ އަމިއްލަޔަށްތަ ؟ﷲ ގެ ވަހީ ކީރިތި ގުރްއާނުގާ މުއުމިނު ފިރިހެނުންނާ މުއުމިނު އަންހެނުންނާ މުސްލިމު ފިރިހެނުންނާ މުސްލިމު އަންހެނުން ގެ ވާހަކަ އަންހެން ފިރިހެން ވަކިން އައިސް އޮތުމުގެ ހިކުމަތަކީ ކޮބާ ؟އާދަމް ގެ ފާނު މަށިންހައްދަވާ މަލާއިކަތުންނަށް ސަޖިދަ ކުރައްވަން އަންގާފަ ، އާދަމްގެ ފާނުގެ ވައަތު އަރިކަށީގެ ގުދު ކަށިކޮޅަކުން ހައްވާގެ ފާނު ހައްދަވާފަ އަންހެނުންހެއްދެވުނީ ފިރިހެނުންނަށޤޓަކައޭ ކީރިތި ގިރްއާނުގާ އަންގވާފަ އޮތުމުގެ ހިކުމަތަކީ ކޮބާ ؟ އަންހެނަކަށް 1 ފިރިން ހުއްދަ ކުރެވޭއިރު ފިރިހެނަކަށް4އަނބިން ހުއްދަ ކުރެއްވުމުގެ ހިކުމަތަކީ ކޮބާ؟ ހެކި ދިނުމުގާ 1 ފިރިހެނުންނާ2އަންހެނުން އެއްވަރު ކުރުމުގެ ހިކުމަތަކީ ކޮބާ؟ ދުނިޔެއަށް ފޮނުވި ހުރިހާ އަންހެނުންނާ ފިރިހެނުން ކުރަންޖެހޭ އެއް ކަމެއްގެ ގޮތުގަ އޮތީ ހަމައެކަނި ﷲ ކިބަޔަށް އަޅުކަންކުރުން ނޫންތަ؟ އެއްވެސް އަންހެނަކު ދުނިޔެއަށް ފޮނުއްވާފައިވޭތަ؟ އެ އަންހެނާ ދުނިޔޭގަ ހުންނަ ހުރިހާ ހާލަތެއްގާވެސް ބަލަދު ނުވަތަ ވާރުތަ ވެރިޔަކާ ނުލާ ހުރެވޭގޮތެއް އެބައޮތްތަ ؟\nއޮގަސްޓް 25, 2019 23:03\nކަލޭމެން ތިއީ ހިތަށް އުފެދިގެންވާ ބައެއްތަ؟ ނޫނީ އުފެދިގެން އުޅެނީ ކަލޭމެން އަމިއްލައަށްތަ؟\nއޮގަސްޓް 25, 2019 23:13\nއިސްލާމީ މަރުކަޒާއި އެހެން މިސްކިތްތަކުގެ އިމާމުންނަށްވެސް އަންހެނުން ލާންވީނުން.\nއޮގަސްޓް 25, 2019 23:35\nރަނގަޅު އެހެންވީމަ ޕުރޮސްޓިޓިއުޝަންއާ ޖުވާކުޅުންފަދަ ކަންކަންވެސް ކުރެވޭނެއޭ ބުނާއަޑު އިވުން ދުރެއް ނޫން\nއޮގަސްޓް 26, 2019 02:49\nފިރިހެނުންނައް މާތް ރަސްކަލާނގެ ފަރުޖެއް ނުދެއްވައެވެ. އަދި އަންހެނުންނައް ޒަކަރެއްވެސް ނުދެއްވައެވެ. އަދި އެއްޖިންސައް އަނެއް ޖިންސުގެ ގުނަވަން އިންސާނީ ދަރިފަސްކޮޅައްޓަކާ ބޭނުންވާގޮތައް ލެއްވި އިރު އެދެ ޖިންސުގެ އިންސާނުންގެ ރޯލު ވަނީ ވަކިކުރައްވާފައި އެ ޖިންސެއްގެ ރޯލާއި އެންމެ އެކަށީގެންވާ ސިފަތަކާއި ގާބިލުކަން ދެއްވާފައެވެ. މިކަމުން ދޭހަވަނީ ދެޖިންސައް ޚާއްސަ ކުރައްވާފައިވާ ވަކި ޒިންމާތަކަކާއި އަދި އިޖުތިމާއީ އަދި ފަރުދީ ރޯލުތަކެއް ކަނޑައެޅިފައިވާކަމެވެ.\nއޮގަސްޓް 26, 2019 02:53\nއަންހެނުން ފަޑިޔާރުކަމައް އިސްކުރުމަކީ ގިޔާމަތުގެ އަލާމާތްތަކުގެ ތެރެއިން އަލާމާތަކައް ވެދާނެއެވެ. އަންހެން ފަނޑިޔާރުންތަކެއް އިސްކުރުމާއި ވިދިގެން މާގިނަ ދުވަސްތަކެއްނުވެ އޭރު އެކަން ކުރި މައުމޫނު އަބްދުލް ގައްޔޫމު ސީދީގެ ވެރިކަން ބިކަވެ ނިކަމެތިވެ ވެއްޓިހަލާކުވެގެން ދިޔައެވެ. މިއީ އެމްޑީޕީއާއި އަންނިގެ ހަލާކު މެދުވެރިކުރުވާ ސިއްކައިގެ ނިޝާންކަމުގައި އުންމީދުކުރަމެވެ.\nއޮގަސްޓް 26, 2019 03:56\nގަންޖާ މާސްޓަރުމާދަމާ މަޖިލިހުން ނެރޭ ޤާނޫނުގަ އޮންނާނީ ބޭނުންވާ ކޮންމެ ދިވެހި ރައްޔިތަކައް އެމީހަކުބޭނުންވާ ގޮތަކައް ޖިންސް ބަދަލްކުރުމުގެ އިޚްތިޔާރު ލިބިގެންވާކަމާ އެކަމުގައި ދައުލަތާ ހުރިހާ މުއައްސަސާގެ އެއްބާރުލުން ދޭންޖެހޭނެކަމުގައި. އަދި މިޤާނޫނުގެދަށުން ފުރަތަމަ ޖިންސް ބަދަލްކުރާ މީހަކީ ގަންޖާ ތަކުރުކަމުގައި އިއުލާން ކުރެވިގެންދާނެ!\nއޮގަސްޓް 26, 2019 06:02\nކީއްވެތޯ، ފިރިހެނުން ހައިޝު ނުވަނީ؟ އެއީ ވަރަށްވޭންހުރި ތަދުތަޖެއް ކަބަލުން އުފުއްލާކަމެއްމް. ކީއްވެތޯ ފިރިހެނުން ބަލިވެ ނިއިންނަނީ.... ޤާޒީ އަކު ފަނޑިޔާރުކަންކުރާނީ އިސްލާމީ އަދި ދުނިޔެވީ ކޮންހަމަތަކުންތޯ....\nއޮގަސްޓް 26, 2019 06:45\nއެމްޑީޕީ މިބުނަނީ އެއްޖިންސުން ގުޅުން ހިންގޭނެ ވާހަކަތޯ ؟ ޖިންސު ބޭނުން ހާކަމެއް ނުކުރެވޭނެ! ޖިންސު ކުރަން ހުއްދަ ކަންކަން ކުރެވޭނީ ! ޖިންސު ބޭނުން ވިޔަސް ޒިނޭ ނުކުރެވޭނެ !\nއޮގަސްޓް 26, 2019 08:42\nތިވާހަކަ ތިގޮތަށް ބުންޏަސް ވާހަކަ ދިމަލެއްނުވޭ. ފަނޑިޔާރުކަމަށް ދެއަންހެނުން ގެންނަން އުޅެނީ އެމީހުން އެކަންކުރަން ބޭނުންވެގެން އެދިގެނެއްނޫން. ސޯލިހާ އަންނިއާ ބޭނުންވެގެން. ތިބުނާ ގޮތުން ވިއްޔާ ޒިނޭކުަން ބޭނުންމީހާ ހަމަ ޒިނޭ ކުރަންވީތަ؟ އާނ ބޮވެންވާނެ ކަމަށްބުނަ ބަޔަކަށް ހަމަރަނގަޅުވާނެ.\nއޮގަސްޓް 26, 2019 12:59\nދެން ކީއްވެ ޖިންސް ތަފާތު ވުމުގެ ސަބަބުން އަންހެނުންނަށް ވަރި ނުކުރެވެނީ...ފިރިހެނުން ނުވިހަނީ..ފިރިހެނުން ޕީރިއެޑް ނުވަނީ... އިންސާނަކަށް ވީތީ މިހުރިހާ ކަމެއް އެމް.ޑީ.ޕީ އިން ބަދަލު ކުރަން ވީނުން...


Hithuge Bali Hunna Bappa Covid-19 Ah Fassive Mulhi Aailaa Kanboduvumehgai - Vaguthu\nރާއްޖޭގައި ފަހަކަށް އައިސް ކޮވިޑް-19 އަށް ފައްސިިވާ މީހުންގެ އަދަދު އިތުރުވެ، ރޭގަނޑު 10 އިން ފަތިހު5އަށް ކާފިއު އިއުލާން ކުރީ މިދިޔަ ހަފްތާގެ ތެރޭގައެވެ. ހެލްތު ޕްރޮޓެކްޝަން އޭޖެންސީ (އެޗްޕީއޭ) ގެ ތަފާސް ހިސާބުތަކަށް ބަލާލުމުން ރާއްޖޭގައި އެ ބަލި ކޮންޓްރޯލް ނުވެ ފެތުރެމުންދާކަން ހާމަވެއެވެ.\nއެޗްޕީއޭގެ ތަފާސް ހިސާބުތަކަށް ބަލާ ނަމަ މިހާރުވެސް ރާއްޖެއިން ކޮވިޑް-19 އަށް ފައްސިވީ މީހުންގެ ތެރެއިން ބައްޔަށް ފަރުވާ ކުރާ 1996 މީހުން އެބަތިއްބެވެ. މިއީ މިހާތަނަށް މި ބައްޔަށް ފަރުވާދޭ މީހުންގެ އަދަދު މިވަރަށް މަތިވި ފުރަތަމަ ފަހަރު ކަމަށް ވާއިރު ބަލި ޖެހޭ މީހުންގެ ނިސްބަތް އިތުރުވާ ވަރަކަށް ބަލިޖެހޭ މީހުންނާއި، އެ މީހުންނާއި ބައްދަލުވާ މީހުންނާއި މެދު އެޗްޕީއޭއިން އަމަލު ކުރާ ގޮތާއި މެދު ކުރާ ޝަކުވާތައް ވެސް ދަނީ އިތުރުވަމުންނެވެ.\nއެގޮތުން ކޮވިޑް-19 ހުރި ކަމަށް ޝައްކު ކުރެވޭ މީހުންގެ ސުންކު (ސާމްޕަލް) ނެގުން ލަސްވުމާއި ސުންކުގެ ނަތީޖާ ލަސްވުމާއި، ކޮވިޑް-19 އަށް ފައްސިވާ މީހުންނާއިި ގާތުން އެއްތާ ވާ މީހުން އެކަހެރިކުން ލަސްވުން ފަދަ އެތައް ކަމެއް ދަނީ ދިމާވަމުނެވެ.\nއެގޮތުން މާލޭގައި ކޮވިޑް-19 އަށް ފައްސިވި ދެބައި އުމުރުގެ ފިރިހެނަކަށް ކޮވިޑް-19 ޖެހުނުކަން އެނގުމުގެ ކުރިން އެޗްޕީއޭ އަށް އޭނާ ހުރީ ބައްޔަށް ފައްސިވި މީހަކާއި އެކުކަން އެންގި ނަމަވެސް، އޭނާ އެކަހެރި ނުކުރެވި ކޮވިޑް-19 އަށް ފައްސިވުމުން އާއިލާ ތިބީ ބޮޑު ކަންބޮޑުވުމެއްގެ ތެރޭގައެވެ.\nއަހުމަދު މުނީރު (އަސްލު ނަމެއް ނޫން) އަކީ މީގެ5ވަރަކަށް އަހަރު ކުރިން ހާޓް އެޓޭކެއް ޖެހިގެން ބައިޕާސް ހަދާފައިވާ މީހެކެވެ. އޭނާ އަކީ ހިތުގެ ބައްޔަށް ދާއިމީ ބޭސް ބޭނުން ކުރާ މީހަކަށް ވުމާއި އެކު އޭނާ އަކީ ކޮވިޑް-19 ޖެހުމުން ނުރައްކަލަށް ހުށަހެޅުމުގެ ފުރުސަތު އޮތް (ހައި ރިސްކް) މީހުންގެ ތެރޭގައި ހިމެނޭ މީހެކެވެ.\nއެހެންކަމުން ރާއްޖޭގައި ކޮވިޑް-19 ފެތުރެން ފެށީއްސުރެން އަހުމަދު އުޅުނީ ރައްކާތެރިކަމުގެ ފިޔަވަޅުތަކަށް ބަލައިގެން ބަލި ނުޖެހޭނެ ފަދަ ގޮތަކަށް އަމަލުތައް ބެހެއްޓޭތޯ މަސައްކަތް ކުރަމުންނެވެ. ފަހަކަށް އައިސް އޭނާގެ ހިތުގެ ބައްޔާއި ގުޅުންހުރި އުނދަގޫތަކެއް މެދުވެރިވާތީ، އޭނާ ވަނީ ޑޮކްޓަރަށް ވެސް ދައްކާފައެވެ.\nއަދި މާލޭގެ ހާލަތު އޮތްގޮތުން ރަށަށް ދިއުމަށް ނިންމާ އަހުމަދު އައީ އެކަމުގެ އިންތިޒާމްތައް ވެސް ހަމަޖައްސަމުންނެވެ. އެހެންނަމަވެސް އޭނާ އަށް ރަށަށް ނުދެވެނީސް އެނގުނީ އޭނާ އާއި އެއް ކޮޓަރިއެއްގައި އުޅޭ މީހަކަށް ކޮވިޑް-19 ޖެހުނުކަމެވެ.\nއަމިއްލަ ކުންފުންޏެއްގައި މަސައްކަތް ކުރާ އަހުމަދަކީ އިތުރު4މީހުންނާއި އެކު އެއް ކޮޓަރިއެއްގައި ދިރިއުޅޭ މީހެކެވެ. އެ ކޮޓަރީގައި ދިރިއުޅުނު މީހަކު ކޮވިޑް-19 އަށް ފައްސިކަން އެނގުނު ހިސާބުން އޭނާ އެހެން ތަނަކަށް ބަދަލުކޮށްދިނުމަށް އެޗްޕީއޭގައި ވަނީ އެދިފައެވެ.\nހިތުގެ ބަލި ތަހައްމަލު ކުރަމުންދާ މީހެއްގެ ހައިސިއްތަޔަތުން އޭނާ އަށް ދިމާވި ތަކުލީފުތައް އަހުމަދުގެ ކުދިންވެސް ވަނީ އެޗްޕީއޭ އާއި ހިއްސާކޮށްފައެވެ. ތަކުރާރުކޮށް އެޗްޕީއޭއަށް އެމައުލޫމާތު ދީ، ފިޔަވަޅެއް ނޭޅި ވަނިކޮށް ބައްޕަ ކޮވިޑް-19އިގެ ޝިކާރައަކަށް ވުމުން އަހުމަދުގެ މުޅި އާއިލާ ވަނީ ކަންބޮޑުވުމެއްގެ ތެރޭގައެވެ. އެ އާއިލާ މީހަކު "ވަގުތަށް" ކިޔާދިން ގޮތުގައި ބައްޕަގެ ހާލަތު ހުރިގޮތުން ނުރައްކާ ބޮޑު ވާހަކަ ތަކުރާރުކޮށް އެޗްޕީއޭއާ ހިއްސާކޮށްފައިވާ ކަމަށެވެ..\n"އެޗްޕީއޭއިން ނުބުނޭ ވަކި އެއްޗެކޭ. ބައްޕަވެސް ގުޅި. ހުރިހާ ކުދިން ވެސް ގުޅި. އެކަމަކު ވަކިނުކުރޭ. މިއަދު އެންގީ ބައްޕަ ޕޮޒިޓިވްކަން. އަދި ނުގެންދޭ ބައްޕަ ޕޮޒިޓިވް ވި މީހުން ތިބޭ ތަނަކަށް. " އޭނާ ބުންޏެވެ.\nމީގެ ކުރިން އެޗްޕީއޭއިން ވަނީ ފައްސިވި މީހަކާއި އެއްތަނެއްގައި އުޅޭ މީހުންނަށް ފުރަތަމަ ފައްސިވި މީހާ އަށް ބަލި ޖެހުނު ކަން އެނގޭ އިރުވެސް ބަލި ޖެހިފައި ވުން އެކަށީގެންވާ ކަން ފާހަގަކުރައްވާފައެވެ. އެހެންނަމަވެސް ބަލި ނުޖެހޭ މީހަކު ބަލި ޖެހުނު މީހަކާއި އެކުގައި ހުރި ނަމަ އެކަހެރި ކުރާކަން އެޗްޕީއޭއިން ފާހަަކުރައްވައެވެ.\nފާއިތުވެ ދުވަސްތަކުގައި ބަކި ޖެހުނު މީހުންގެ އަދަދު ގިނަ ވުމާއި، މޫސުމީ ބަދަލުތަކާއި ހުރެ ބައްޔަށް ފައްސިވާ މީހުންނާއި އެމީހުންނާއި ބައްދަލުވި މީހުން އެކަހެރިކުރުމުގައި ދަތިތައް ދިމާވި ކަމަށާ، އެކަން ހައްލު ކުރުމަށް މަސައްކަތް ކުރާކަމަށް އެޗްޕީއޭއިން ވިދާޅުވެއެވެ.\nއޮގަސްޓް 8, 2020 16:36\nކުރާނެކަމެއްނެތް ލިބެންހުރި ލާރިތަކާ މާސްކުތައް ފޮރުވުނީމާ މިވެރިން މިހާރު އަޅައެއްނުލައި\nއޮގަސްޓް 8, 2020 16:40\nސިސްޓަމަށް ނުކަތާ ވަރަށް ބަލި މީހުން ގިނަވީމަ ވާނީ ތިހެން. ދުވާލަކު 100 މީހުން ޕޮޒިޓިވް ވަމުން ދާއިރު ތިޔަ ބޭނުންވާހާ އަވަހަކަށް އެޗްޕީއޭ އަކަށް ޚިދުމަތެއް ނުދެވޭނެ. ޢެއް ކޮޓަރީ އުޅުން މީހާ އުޅުނީ ފަރުދީ ޒިންމާ އަދާ ކޮންގެންބާ؟\nއޮގަސްޓް 8, 2020 23:01\nއަމިއްލަ އާއިލާ މީހަކަށް އެވަރުކަމެއް ވިއްޔާ ކަލޭ ތިހެންތަ ބުނާނީ؟ ވާނުވާ ނޭންގި ވާހަކަ ނުދައްކާ!\nއޮގަސްޓް 8, 2020 23:13\nބަލަ؟ އެންމެ ނުރައްކާތެރި ހާލަތަށްވެސް ތައްޔާރޭ ކިޔައިގެން އުޅުނީމެއްނުން؟ދެން ކޮން ނުތަކާ (ނުކަތާއެއްނޫން!) ވަރަށް ބަލިމީހުން ގިނަވިއްޔެކޭ ތިކިޔަނީ؟ އަހަރުމެންގެ މުސާރައިން ކުޑަކުރި ބައި ޚަރަދުކުރީ ކޮން ކަމަކަށް؟ ކޮބާ ގެންނަން ބުނި ފްލޯޓިންގ ހޮސްޕިޓަލް؟ ނުގެނެވިގެން އުޅެނީވެސް ފަރުދީ ޒިންމާ އަދާނުކޮށްގެންތަ؟\nއޮގަސްޓް 8, 2020 23:49\nއައްމަޑޭ، ރާއްޖެއިން ޕޮޒިޓިވް ވި އެންމެންވެސް ޕޮޒިޓިވް މި ވީ ފަރުދީ ޒިންމާ އަދާ ނުކުރެވިގެންބާ! ޑައެލެސިސް ހަދަމުންދާ ދައްތައެއް ޕޮޒިޓިވް ވެއްޖެ އޭ ކިޔާފަ ގެންގޮސް ޕޮޒިޓިވް ވި އެންމެންގެ ތެރޭގަ ބާއްވާފަ 14 ދުވަސް ފަހުން ޓެސްޓް ނަހަދާ ދޫކޮއްލި ، އޭގެ2ވަނަ އަށްވީ ދުވަހު އަލާމާތް ތައް ފެނިގެން ޓެސްޓް ހަދާފަ އަނެއްކާވެސް ޕޮޒިޓިވް ވެއްޖެއޭ ކިޔާފަ ގެންދިޔައީ ، މިހާރު އޮތީ އައިސީޔޫ ގަ އުންމީދު ކަނޑަލާފަ.... ގޭގަ ބާކީ ތިބި އެންމެންވެސް މިހާރު ޕޮޒިޓިވް ... މިވެސް ފަރުދީ ޒިންމާ އަދާ ނުކޮށްގެން ތަ؟؟ އެޗްޕީއޭ މީހުން ގެ ފަރުވާ ކުޑަ ކަމުން ނޫންބާ މިހެން ވާން މި ޖެހުނީ!! ޑައެލެސިސް ޕޭޝަންޓް އިންނަކީ ހައި ރިސްކް ބައެއް ކަމަށް އެޗްޕީއޭއިން ނުދެކެނީ ތަ؟؟\nމިހާރު އެޗުޕީއޭގެ ނަންވެސް ވަނީ ބަދަލުކުރަންޖެހިފަ ތިނަނަށް މިހާރުވަނީ ސަރުކާރުގެ ނުފޫޒު ފޯރާފަ ރަށްޔަތުންނަށް ދޮގުމައުލޫމާތު ދިނުމާއި ރަށްޔަތުންނަށް އަޅާނުލުން ވަނީ ފާހަގަކުރެވިފަ އަދި ބަލިޖެހުނުމީހުން ނުގެންގޮސް5ދުވަސްވަންދެން ގޭގަވަނީ ތިބެންޖެހިފަ.\nއޮގަސްޓް 8, 2020 17:01\nކާފިއު ގަޑިއަކީ ކުޑަކުދިންނާއި މުސްކުޅިން އަދި ވަޒިފާތަކުގައި އުޅޭމީހުންވެސް ގެއަށްވަދެ ހިނައިތާހިރުވެގެން ނިދަން ތައްޔާރުވާ ގަޑިއެވެ. ތިނޫންގަޑިއެއް ނުވަތަ އެހެންކަމެއް މިސާލަކަށް ހޮޓާ ރެސްޓޯރެންޓްތަކަށް ގޮސް ތިބޭ ތިބުން ހުއްޓުވާލަބަލަ، ދުމެއްޖެހި ހެން އެނގިގެންދާނެ، އެތިބެނީ2ފޫޓު ހުންނަ މޭޒުގެ ހަތަރުފަރާތުގަ ހަތަރުމީހުން މާސްކް ތުނބުޅީގައި އަޅައިގެން. އެތައްއިރެއްވަންދެން.\nއޮގަސްޓް 8, 2020 17:48\nއަދި މާދަން ހަދުވާ އެއިރުން ނައްސި ވާނެ، ތި އީ ބަޔަކައް ގަބޫލުކުރެވޭ ގޮތައް ހަދާޓެސްޓު ތަކެއްނޫން، ކަންބޮޑުވާނެ ކަމެއްނެތް، ހެއްދެވިފަރާތައް ރަހުމަތައް އެދި ދުއާ ކުރައްވާ، މި މީހުން ޖަހާސަކަރާތައް ބަލާނެ ކަމެއްނެތް، އެކަހެރިތަނަކައް ގެންދިޔަޔަސް ރަނގަޅައް ކާންދީ ބަލަހައްޓާތި\nއޮގަސްޓް 8, 2020 18:14\nކަންބޮޑުވާނެކްމެއްނެތް އިންޝާﷲ ހުރިހާކަމެއްވެސް ރަނގަޅުވާނެ.\nއޮގަސްޓް 8, 2020 18:30\nއެޗްޕީއޭ އޮތީ އަންނިގެ މުށުތެރޭ އެޗްޕީއޭ އުވާލާ އަދި ކެނެރީ އަންނި މިގައުމުން ބޭރުކުރޭ މިގައުމު މިކަމުން އަވަސް ސިފާޔަކާ ހަމަޔައް ދާން ބޭނުމިއްޔާ.\nއޮގަސްޓް 8, 2020 20:36\nއަހަރުނނަށް ކޮން ކަމެއް!


MedhuIrumatheegai goashadhaa bayakee Israel: Russia\nމެދުއިރުމަތި ސުލްހަ ނުކުރެވިގެން އުޅެނީ އިޒްރޭލާ ހެދި: ރަޝިއާ\nއެނަޓޮލީ ވިކްޓޮރޮވް: ރަޝިއާއިން އިޒްރޭލަށް ކަނޑައަޅާފައި ހުންނަވާ ސަފީރު\nމެދުއިރުމަތި ހަމައަކަށް ނޭޅުވިގެން އުޅެނީ އިޒްރޭލުގެ ސަބަބުން ކަމަށް، ރަޝިއާއިން އިޒްރޭލަށް ކަނޑައަޅާފައި ހުންނަވާ ސަފީރު، އެނަޓޮލީ ވިކްޓޮރޮވް ވިދާޅުވެއްޖެ އެވެ. އެނާ ވިދާޅުވި ގޮތުގައި އިޒްރޭލަކީ އީރާނަށް ވުރެ ވެސް ކަންތައް ބޮޑު ބައެކެވެ.\n"މި ސަރަހައްދުގައި އުޅެނީ ހަމައެކަނި އީރާނުގެ މައްސަލައެއް ނޫން" ވިކްޓޮރޮވް ވިދާޅުވި އެވެ. ޓެލްއަވީވްގައި ހުންނަ ރަޝިއާ އެމްބަސީގައި ނޫސްވެރިންނާ ވާހަކަފުޅު ދައްކަވަމުން އޭނާ ވިދާޅުވީ މައްސަލައަކީ ކަންކަން އޮޅުން ނުފިލުން ނުވަތަ އޮޅުންފިލުވަން ބޭނުން ނުވުން ކަމަށެވެ.\n"މައްސަލައަކީ ގައުމުތަކުގެ މެދުގައި ހަރުދަނާކަމެއް ނެތުން" ވިކްޓޮރޮވް ވިދާޅުވި އެވެ. "އަނެއް މައްސަލައަކީ އދ. ގެ ގަރާރުތަކަށް ބޯ ނުލެނބުން" އޭނާ ވިދާޅުވި ގޮތުގައި އިޒްރޭލް–ފަލަސްތީން މައްސަލާގައި އަދި އިޒްރޭލާ އަރަބި އެހެން ގައުމުތަކުގެ މެދުގައި އަރާރުން އުފެދޭ ސަބަބަކީ ސުލްހައަށް ބޭނުން ނުވުމެވެ.\nމެދުއިރުމަތީގައި ހަމަނުޖެހުން އެންމެ ބޮޑަށް ގެއްލެނީ އިޒްރޭލުގެ ސަބަބުން ތޯ ނުވަތަ އީރާނުން ކުރާ ކަންތައްތައް -- މިސާލަކަށް ޔަމަނުގައި ހަރަކާތްތެރިވާ ހޫސީން އަދި ލެބަނާންގައި ހިޒްބްﷲ ފަދަ ޕްރޮކްސީތައް މެދުވެެރިކޮށް ގައުމުތަކަށް ދޭ ހަމަލާތަކުގެ ސަބަބުން ތޯ ސުވާލު ކުރުމުން ޖަވާބުދެއްވަން ވިކްޓޮރޮވްއަށް ފަސޭހަފުޅެއް ނުވި އެވެ. އަދި އީރާނުން ޝީއައީ ޓެރަރިސްޓް ގުރޫޕްތަކަށް ފަންޑުކުރާކަން ވެސް ގަބޫލުފުޅެއް ނުކުރެއްވި އެވެ.\n"އިޒްރޭލުން އިސްވެ ހިޒްބްﷲ އަށް ހަމަލާދެނީ" އޭނާ ވިދާޅުވި އެވެ. "ހިޒްބްﷲ އިން އިސްވެ އިޒްރޭލަށް ހަމަލާއެއް ނުދޭ" ވިކްޓޮރޮވް އެ އިޝާރާތް ކުރެއްވީ ސީރިއާގައި، އީރާނާއި ހިޒްބްﷲ ހަތިޔާރު ގާފިލާއަށް އިޒްރޭލުން ބޮންއެޅި ހާދިސާއަށެވެ.\nވިކްޓޮރޮވް ވިދާޅުވީ ލެބަނާނުން އިޒްރޭލަށް ހަދާފައި އޮތް ބިންގަރާސް ދެކެލެއްވި ކަމަށެވެ. އިޒްރޭލަށް ހަމަލާ ދިނުމަށް އެ ބިންގަރާސް ހިޒްބްﷲ ޖަމާއަތުން ބޭނުން ކުރިކަން ވެސް އެނގިވަޑާއިގަންނަވާ ކަމަށެވެ. އޭވާ ވިދާޅުވި ގޮތުގައި އެކަމަކު އެއީ ހިޒްބްﷲ ޖަމާއަތުން ބިނާކުރި ބިންގަރާހެއްކަން ސާބި ތުކޮށްދޭނެ ހެއްކެއް ނެތް ކަމަށެވެ.\nސީރިޔާ އިޒްރޭލް ރަޝިޔާ + އީރާން މެދު އިރުމަތި ޔަމަން ހިޒްބުﷲ


ސްކޫލްތައް ހުޅުވުން އިތުރު 1 ހަފްތާއަށް ފަސްކޮށްފި – Dhen.mv\nސްކޫލްތައް ހުޅުވުން އިތުރު 1 ހަފްތާއަށް ފަސްކޮށްފި\nMarch 16, 2020 - 2:42 pm\nކޮވިޑް-19އާ ގުޅިގެން ރާއްޖޭގެ ސްކޫލްތައް ހުޅުވުން އިތުރު އެއް ހަފްތާއަށް ބަންދުކުރަން ސަރުކާރުން ނިންމައިފިއެވެ.\nމިކަން ހާމަކޮށްފައިވަނީ މިހާރު ދަރުބާރުގޭގައި ކުރިއަށްދާ ނޫސްވެރިންގެ ބައްދަލުވުމެއްގައި ސަރުކާރުން ކޮވިޑް-19 އަށް ކަނޑައަޅާފައި ހުންނަ ތަރުޖަމާނު މަބްރޫކް އަބްދުލްއަޒީޒް އެވެ.\nބްރޫކް ވިދާޅުވީ މިއާއެކު ސްކޫލްތައް ހުޅުވޭނީ ކޮލެޖް އަދި ޔުނިވާސިޓީތަކާއިއެކު ކަމަށާއި މި ދުވަސްވަރު ޓިއުޝަން ދިނުމާއި ޓިއުޝަން ސެންޓަރުތައް ހުއްޓާލުމަށް ކަމާބެހޭ ފަރާތްތަކުން އަންގާފައިވާކަމަށް ބުނެފައެވެ.\n"ސްކޫލްތައް ބަންދުކުރެވިފައިވާ ޙާލަތުގައި ޓިއުޝަން ކުލާސްތަކާއި ވަކިމާއްދާ ކިޔަވައިދޭ ކިލާސްތައް ފަދަ އެއްވެސް ކިލާހަކަށް ދަރިވަރުން ނުފޮނުވުމަށް ބެލެނިވެރިންނަށް އިލްތިމާސްކުރަން. މުދައްރިސުންވެސް ފޭސްޓް ފޭސްކޮށް އެފަދަ ކިލާސްތައް ނުނެންގެވުމަށް އިލްތިމާސްކުރަން. މި ދުވަސްވަރު ހުރިހާ ބޭފުޅުންވެސް ޢާއްމު ސާފުތާހިރުކަމަށް ސަމާލުކުން ދެއްވުމަށް، ކަމާގުޅޭ އިދާރާތަކުގެ އިރުޝާދުތަކަށް ޢަމަލުކުރުން މުހިންމު." މަބްރޫކް ވިދާޅުވިއެވެ.\nމަބްރޫކް މިފަދައިން ގޮވާލައްވާފައިވާއިރު، އެޑިއުކޭޝަން މިނިސްޓްރީއިން ވަނީ، ޓިއުޝަން ކިލާސްތަކާއި ވަކިމާއްދާ ކިޔަވައިދޭ ކްލާސްތައް މެދުކަނޑާލުމަށް އަންގާފައެވެ.\nރާއްޖޭގައި ކޮވިޑް-19ގެ ހާލަތު ހުރިގޮތަށް ބެލުމަށްފަހު ސްކޫލްތައް ބަންދުކޮށްފައި މިވަނީ، މިޑް ޓާމް ބަންދައްފަހު ސްކޫލްތަށް އެއް ހަފްތާއަށް ބަންދުކޮށްފައިވަނިކޮށެވެ. ސްކޫލްތައް މި ދަނޑިވަޅު ބަންދުކުރަން ޖެހުމާއިއެކު ޕީއެސްއެމްގެ ޔެސް ޓީވީއާއި ޔޫޓިއުބް ފަދަ ވަސީލަތްތައް މެދުވެރިކޮށް ދަރިވަރުންނަށް ފިލާވަޅުތައް ފޯރުކޮށްދޭގޮތަށް ވަނީ ހަމަޖައްސާފައެވެ.


ހޯމަ ދުވަހު އެއްވެސް ހަޅުތާލެއް ކުރުމަށް ރާވައިފައެއް ނެތް: މުވައްޒަފުން\nމުވައްޒަފުންގެ މުސާރަ ބޮޑުކޮށްދިނުމަށް އެދި އައިލެންޑް އޭވިއޭޝަން ސާވިސްގެ ގްރައުންޑް ހޭންޑްލިންގެ 93 މުވައްޒަފަކު ސޮއިކޮށްފައިވާ ޕެޓިޝަންގައި، މުސާރަ ބޮޑުކޮށްނުދީފި ނަމަ އަންނަ ހަފުތާގެ ހޯމަ ދުވަހު އެއްވެސް ހަޅުތާލެއް ކުރުމަށް ބުނެފައި ނުވާނެ ކަމަށާއި އެއީ ހަގީގަތާ ހިލާފު ވާހަކަތަކެއް ކަމަށް ޕެޓިޝަންގައި ސޮއިކުރި މުވައްޒަފުން ބުރާސްފަތި ދުވަހު ބުނެފި އެވެ.\nގްރައުންޑް ހޭންޑްލިންގެ މުވައްޒަފުންގެ ޕެޓިޝަން ހުށަހެޅުމާ އެކު، އަންނަ ހަފުތާގެ ހޯމަ ދުވަހު ހެނދުނު 30:6އިން ފެށިގެން ހަ ގަޑިއިރުގެ ހަޅުތާލެއް ކުރުމަށް މުވައްޒަފުން ރާވާފައިވާ ކަމަށް ބުނެ އިންޓަނެޓުގެ ބައެއް ސައިޓްތަކުގައި ވަނީ ހަބަރު ފަތުރައިފަ އެވެ. ހޯމަ ދުވަހަކީ މާލޭ އިންޓަނޭޝަނަލް އެއާޕޯޓަށް އާންމުކޮށް އެންމެ ބާރުބޮޑުވާ ދުވަހެވެ.\nޕެޓިޝަންގައި އިސްކޮށް ސޮއިކުރި އިސް މުވައްޒަފަކު ބުރާސްފަތި ދުވަހު ބުނީ ގްރައުންޑް ހޭންޑްލިންގެ މުވައްޒަފުންގެ މުސާރަ ބޮޑުކޮށްދިނުމަށް އެދި އެއްވެސް މުއްދަތެއް ދީފައި ނުވާނެ ކަމަށެވެ.\n"މުސާރަ ބޮޑުކޮށްދިނުމަށް އަޅުގަނޑުމެން އެދިފައި ވާނީ ވަރަށް ރީތި ގޮތުގައި. މުސާރަ ބޮޑުކޮށް ނުދީފި ނަމަ މިވެނި ކަމެއް ކުރާނަމެކޭ ބުނެފައެއް ނޯންނާނެ. އަދި ޑެޑްލައިނެއް ވެސް ދީފައެއް ނޯންނާނެ. އަޅުގަނޑުމެންގެ ހާލަތު ބަޔާންކޮށްފައި އޮތް ވަރަށް ރީތި ރިކްއެސްޓެއް އެއީ،" ޕެޓިޝަންގައި ސޮއިކުރި މުވައްޒަފަކު ބުންޏެވެ.\nއައިލެންޑް އޭވިއޭޝަންގެ ޑިރެކްޓަރު ހިއުމަން ރިސޯސަސް އިސްމާއީލް ޝުޖާއު ވެސް ބުރާސްފަތި ދުވަހު ވިދާޅުވީ ގްރައުންޑް ހޭންޑްލިންގެ މުވައްޒަފުންގެ ޕެޓިޝަނުގައި، ހޯމަ ދުވަހު ހަޅުތާލެއް ކުރާނެ ކަމަށް ބުނެފައި ނެތް ކަމަށެވެ.\n"ހަޅުތާލެއްގެ ވާހަކަ އަޅުގަނޑުމެންނަށް އެނގުނީ ވެސް ބައެއް ނޫސްތަކުން. އެކަހަލަ އެއްވެސް އިޝާރާތެއް މުވައްޒަފުންގެ ފަރާތަކުން ލިބިފައެއް ނެތް. މުވައްޒަފުންގެ ޕެޓިޝަނުގައި ވެސް އޮތީ އެ މީހުންގެ ހާލަތު ހުރި ގޮތުން މިހާރަށް ވުރެ ރަނގަޅު މުސާރައެއް ހަމަޖައްސައި ދިނުމަށް އެދިފައި. އޭގެ އިތުރުން، މުސާރައިގެ ކަންތައްތައް ބައްލަވައި ދެއްވާށޭ ދިނުމަށް މެނޭޖިން ޑިރެޓަރަށް އެޕީލެއް ކޮށްފައި އެ ޕެޓިޝަންގައި އޮތީ. މުސާރަ ބޮޑުކޮށްދިނުމަށް އެދި ވަރަށް އިޚުލާސްތެރިކަމާ އެކު އެދިފައި،" ޝުޖާއު ވިދާޅުވި އެވެ.\nއޭނާ ވިދާޅުވީ ޕެޓިޝަންގެ މައްސަލައިގައި، އެ ޕެޓިޝަން ހުށަހެޅި މުވައްޒަފުން ހާޒިރުކޮށް، ބުދަ ދުވަހު ސުވާލުކުރެއްވި ކަމަށެވެ. އެހެން ނަމަވެސް މުވައްޒަފުންނާ ސުވާލުކުރެއްވީ އެއީ ހަގީގީ ޕެޓިޝަނެއްތޯ ބެލުމަށް ކަމަށް ވެސް ޝުޖާއު ވިދާޅުވި އެވެ. އޭނާ ވިދާޅުވީ އެއީ ހަގީގީ ޕެޓިޝަނެއްކަން މިހާރު ޔަގީންވެފައިވާ ކަމަށެވެ.\nމުސާރަ ބޮޑުކޮށްދިނުމަށް އެދި ގްރައުންޑް ހޭންޑްލިންގެ މުވައްޒަފުން ހުށަހަޅާފައިވާ ޕެޓިޝަނާ މެދު އަމަލުކުރައްވަނީ ކޮންގޮތަކަށްތޯ ދެންނެވުމުން ޝުޖާއު ވިދާޅުވީ، އެކަންތައް މިހާރު ބައްލަވަމުން ގެންދަވާ ކަމަށާއި އަދި ގޮތެއް ނުނިންމަވާ ކަމަށެވެ.\n"މިއީ ވަރަށް ތަފުސީލުކޮށް ބަލަން ޖެހޭ ކަންތައްތަކެއް. ކުއްލިއަކަށް ނިންމޭނެ ކަންތައްތަކެއް ނޫން. އެހެންވެ އެކަންތައް ބަލަމުން ދަނީ،" ޝުޖާއު ވިދާޅުވި އެވެ.\nޕެޓިޝަންގައި އިސްކޮށް ސޮއިކުރި މުވައްޒަފަކު ބުރާސްފަތި ދުވަހު ބުނީ އެ ޕެޓިޝަނާ ގުޅިގެން މާފަށް އެދޭ ޒާތުގެ ލިޔުމެއް އައިލެންޑް އޭވިއޭޝަންގެ ބައެއް މުވައްޒަފުން ގެންގުޅޭ ކަމަށެވެ. އަދި އައިލެންޑް އޭވިއޭޝަންގެ މެނޭޖިން ޑިރެކްޓަރަށް އެޑްރެސްކޮށްފައިވާ އެ ލިޔުމުގެ ކޮޕީއެއް ހަވީރަށް ވެސް ބުރާސްފަތި ދުވަހު ވަނީ ލިބިފަ އެވެ.\nޕެޓިޝަންގައި ސޮއިކުރި އިސް މުވައްޒަފު ބުނި ގޮތުގައި މެނޭޖިން ޑިރެކްޓަރަށް އެޑްރެސްކޮށްފައިވާ އެ ލިޔުމަކީ ކުންފުނީގެ މެނޭޖްމަންޓުން ނެރެފައިވާ ލިޔުމެއް ކަމަށާއި ބޭނުމަކީ ޕެޓިޝަންގައި ސޮއިކުރި މުވައްޒަފުން ލައްވާ މާފަށް އެދުވުން ކަމަށެވެ. އެހެން ނަމަވެސް ޝުޖާއު ވިދާޅުވީ އެފަދަ ލިޔުމެއް މުވައްޒަފުން ގެންގުޅޭ ކަމަށް އެނގިވަޑައިގެންފައިވާ ނުވާ ކަމަށާއި އެއީ މެނޭޖްމަންޓުގެ އެއްވެސް ފިއްތުންތަކެއް އޮވެގެން ނެރުނު ލިޔުމެއް ނޫން ކަމަށެވެ.\nބިންމާ އިބްރާހިމް ވަހީދު 18 މިނެޓު ކުރިން\nއަހުމަދު ނިޔާޒް 20 މިނެޓު ކުރިން


Aharuge furatham film mirey – Iru\nއަހަރުގެ ފުރަތަމަ ފިލްމު މިރޭ\nމި އަހަރު އޮލިމްޕަހުގައި އަޅުވާ ފުރަތަމަ އާ ފިލްމު “އަނދިރިކަން” މިރޭ ޕްރިމިއާ ކުރަން ތައްޔާރުވެއްޖެ އެވެ.\nމި ފިލްމަކީ އެކްޓަރު/ޑައިރެކްޓަރު އަލީ ސީޒަންގެ ފިލްމު ކުންފުނި އެސް ޕްރޮޑަކްޝަނާއި ކެމެރާމަން އަބްދުﷲ ޝިވާޒް (މާސްކޭ) ގެ ކުންފުނި މާސްކޭ ސްޓޫޑިއޯސް އިން ގެނެސްދޭ ފިލްމެކެވެ. އަސަރު ގަދަ ވާހަކައެއް ކިޔައިދޭ “އަނދިރިކަން” އަކީ ސީޒަން ޑައިރެކްޓްކޮށް، ބަތަލުގެ ރޯލް ވެސް ކުޅެފައިވާ ފިލްމެކެވެ.\nއަހުމަދު ޒަރީރުގެ ސްކްރީންޕްލޭއަކަށް ހަދާފައިވާ ފިލްމުގެ ބަތަލާއިންނަކީ ޝީލާ ނަޖީބާއި އައިމިނަތު ރިޝްފާ އެވެ. މ. މަޑުއްވަރީގައި މަންޒަރުތައް ނަގާފައިވާ “އަނދިރިކަން” ގެ އިތުރު ކާސްޓުންގެ ތެރޭގައި ޒީނަތު އައްބާސް، އަހުމަދު ސައީދު، މަރިޔަމް ޝަކީލާ އަދި މުހައްމަދު ރަޝީދު (ދަރާ) ހިމެނެ އެވެ.\nމާސްކޭ ބުނި ގޮތުގައި “އަނދިރިކަން” މިރޭ އަޅުވާ އިރު، ފުރަތަމަ ޝޯ އެއްކޮށް، ފިލްމުގެ ބާކީ ހުރި ޝޯތަކުގެ ޓިކެޓް އަންނަނީ ވަރަށް ބާރަށް ވިކެމުންނެވެ. އޭނާ ބުނީ ފިލްމު ޕްރިމިއާކުރާނީ ކުޑަވަރެއްގެ އިވެންޓަކާ ވެސް އެކީގައި ކަމަށެވެ.


Alisson ithuru hafuthaa thakakah kulhumaa dhurah\nއެލިސަން އިތުރު ހަފުތާތަކަކަށް ކުޅުމާ ދުރަށް\nލިވަޕޫލްގެ ކީޕަރު އަލިސަން (ކ) ނޯވިޗްގެ މެޗުގައި އަނިޔާވެގެން އެހީތެރިޔާއާއެކު ދަނޑުން ފައިބަނީ\nޕްރިމިއާ ލީގްގެ ފުރަތަމަ މެޗުގައި، ލިވަޕޫލްގެ ކީޕަރު އެލިސަން ބެކާއަށް ލިބުނު އަނިޔާއާ ގުޅިގެން އިތުރު ހަފުތާތަކަށް އޭނާ ކުޅުމާ ދުރުގައި ހުންނަން ޖެހޭނެ ކަމަށް ލިވަޕޫލްގެ ކޯޗް ޔާގަން ކްލޮޕް ބުނެފި އެވެ.\nއެލިސަންގެ ކުޑަކަޅުވާ މަސަގަނޑަށް އަނިޔާވީ، ފުރަތަމަ މެޗުގައި ނޯވިޗް ސިޓީއާ ދެކޮޅަށް ކުޅުނު މެޗުގައި ބޯޅަ ޖަހަން އުޅުމުގެ ތެރޭގައި ފަހަތަށް ބަލާލެވި ވެއްޓުމުންނެވެ. އެ އަނިޔާއާ ގުޅިގެން މެޗުގެ 36 ވަނަ މިނެޓްގައި އޭނާ ޖެހުނީ ބަދަލު ކުރާށެވެ.\nއޭނާގެ ބަދަލުގައި، ކުޅެން ނުކުތީ މި ސީޒަނަށް ލިވަޕޫލާ ގުޅުނު ވެސްޓަހަމްގެ ކުރިގެ ކީޕަރު ސްޕެއިންގެ އެޑްރިއަންއެވެ.\nއޮފް ސީޒަންގައި ބްރެޒިލްގެ ގައުމީ ޓީމާއެކު ކޮޕާ އެމެރިކާ މުބާރާތް ކާމިޔާބު ކުރި އެލިސަން، މުޅި އޮފް ސީޒަންގައިވެސް ފެނުނީ ބިޒީ ކޮށެވެ. ކްލޮޕް ވަނީ ކުރިންވެސް ސީޒަން ކަލަނޑަރު އޮތް ގޮތުން އެކަމުގެ ގެއްލުން ކުޅުންތެރިންނަށް ކުރިމަތިވާނެ ކަމަށް ބުނެފަ އެވެ. އޭނާ ފާހަގަ ކުރީ އިންޓަނޭޝަނަލް މުބާރާތްތަށް ނިންމާފައި އަންނަ ކުޅުންތެރިންނަށް ލީގް އަވަހަށް ފެށުމުން ގެއްލުން ވާނެ ކަމަށެވެ.\nސްޕެއިން އާއި އިޓަލީގައި އަމަލު ކުރާ ގޮތަށް، އޯގަސްޓް މަހުގެ ފަހު ކޮޅުގައި ފެށުމުން ކުޅުންތެރިންނަށް އެކަމުގެ ފަސޭހަ ކަން ކުރިމަތިވާއިރު އިނގިރޭސި ލީގްގައި އެގޮތަށް ނުހެދެންވީ ކީއްވެތޯ ކްލޮޕް ވަނީ ކުރިން ސުވާލު އުފައްދާފަ އެވެ.\nމާދަމާ ރޭ، ޔޫރަޕްގެ ފުޓްބޯޅަ ސީޒަން ހުޅުވުމުގެ ގޮތުން ކުޅޭ ޔޫއެފާ ސުޕަ ކަޕުގެ މެޗުގައި އިސްތަންބޫލްގައި ޗެލްސީއާ ދެކޮޅަށް ލިވަޕޫލް ނުކުންނާނެ އެވެ.\n"އަހަރެން ބޭނުމެއް ނޫން އޭނާއަށް މިވެނި މުއްދަތެއްގައި ކުޅެން ނުކުމެވޭނެޔޭ ބުނަކަށް،" އަލިސަންގެ އަނިޔާއާ ބެހޭގޮތުން ލިވަޕޫލްގެ ވެބްސައިޓަށް ދިން އިންޓަވިއުގައި ކްލޮޕް ބުންޏެވެ. "އެހެންނަމަވެސް ބުދަ ދުވަހު އޭނާ ނުފެންނާނެ ކަން ޔަގީން، މިހާރު އަހަރެމެން ބަލަން ޖެހޭނީ، ވަގުތުތަކެއް ހޭދަ ވާނެ، ހަމަ ޔަގީނުންވެސް ހަފުތާތަކެއް ހޭދަ ވާނެ."


BML muvazzafun sign language dhaskuranee\nބީއެމްއެލް މުވައްޒަފުން ސައިން ލޭންގުއޭޖު ދަސްކުރަނީ\nބީއެމްއެލް މުވައްޒަފުންނަށް ސައިން ލޭންގުއޭޖު ކްލާސްތަކެއް ކުރިއަށް ގެންދަނީ -- ފޮޓޯ: ބީއެމްއެލް\nގައުމީ ބޭންކް ބީއެމްއެލްގެ މުވައްޒަފުންނަށް ސައިން ލޭންގުއޭޖު ދަސްކޮށް ދޭން ނިންމައިފި އެވެ.\nނުކުޅެދުންތެރިކަން ހުންނަ ދުވަސް ފާހަގަ ކުރުމުގެ ގޮތުން ބީއެމްއެލް އިން ހިންގި ހަރަކާތްތަކާ ބެހޭ ގޮތުން އެ ކުންފުނިން ބުނި ގޮތުގައި، އަޑުއިވުމާއި ވާހަކަ ދެއްކުމުގައި ދަތިކަން ހުންނަ މީހުންނަށް ހިދުމަތް ހޯދުމުގައި ދިމާވާ ދަތިތަކަށް ހައްލު ހޯދައިދިނުމުގެ ބޭނުމުގައި ބޭންކުގެ މުވައްޒަފުންނަށް ސައިން ލެންގުއޭޖް ޓްރެއިނިން އެއް ހިންގަން ނިންމާފައިވާ ކަމަށެވެ.\nބީއެމްއެލް އިން ވަނީ އަޑުއިވުމުގެ ދަތިކަން ހުންނަ ފަރާތްތަކުގެ ހައްގުގައި މަސައްކަތް ކުރާ ޑެފް އެސޯސިއޭޝަނަށް 30،000 ރުފިޔާ ހަދިޔާ ކޮށްފަ އެވެ. އެ ފައިސާ ބޭނުންކުރާނީ އެ ޖަމިއްޔާ އިން ހިންގާ ހަރަކާތްތައް ކުރި އަށް ގެންދިޔުމަށެވެ.\nއެ ޖަމިއްޔާގެ މެންބަރުންވަނީ ބޭންކުގެ މެއިން ބްރާންޗަށް ޒިޔާރަތްކޮށް ބޭންކުގެ ބައެއް މަސައްކަތް ހިނގާ ގޮތް ބަލައި މުވައްޒަފުންނާއެކު ވަގުތު ހޭދަކޮށްފަ އެވެ.\nމި ދުވަސް ފާހަގަކުރުމަށް ކުރިއަށް ގެންދެވުނު އިތުރު ހަރަކާތްތަކުގެ ތެރޭގައި ރާއްޖޭގެ އެކި ކަންކޮޅުތަކުގައި ދިރިއުޅޭ، ހިނގާ ބިނގާވެ އުޅުމުގެ ނުކުޅެދުންތެރިކަން ހުންނަ މީހުންނަށް އިތުރު މޮޓޮރައިޒްޑް ވީލްޗެއާ ވެސް ހަދިޔާ ކުރުން ހިމެނެ އެވެ. މި ޕްރޮގްރާމްގެ ދަށުން މިހާތަނަށް 125 އަށް ވުރެ ގިނަ ވީލްޗެއާ ވަނީ ހަދިޔާކޮށްފަ އެވެ.\nމި އަހަރު ޖަނަވަރީ މަހު ބޭންކުން ވަނީ ރާއްޖޭގެ 10 ސްކޫލެއްގެ ސެން ކްލާސްތަކުގައި ކިޔަވަމުންދާ 300 އެއްހާ ކުދިންނަށް ކިޔަވައިދިނުމަށް އިތުރު ލުއި ފަސޭހަ ތަކެއް ހަމަޖައްސައިދިނުމުގެ ގޮތުން ކިޔަވައިދިނުމަށް ބޭނުންވާ ހާއްސަ ތަކެތި ވެސް ހަދިޔާކޮށްފަ އެވެ.\nއެމެކްސް ކާޑުން ވިޔަފާރިކޮށްގެން ބައި ލައްކަ ރުފިޔާ


Tiger ge mi photo ah gina baehge samaalukan! – Iru\nޓައިގާގެ މި ފޮޓާ އަށް ގިނަ ބައެއްގެ ސަމާލުކަން!\nއާއިލާއާއި އެކު ކޮރެންޓީންގައި ޓައިގާ ޝުރޮފް ހޭދަކުރަމުންދާ މިދަޑިވަޅުގައިވެސް ޓައިގާގެ އާއިލާއިން ބެލުންތެރިންނާ ބާއްވަންޖެހޭ ގުޅުން ވަރަށް ރަގަނޅަށްދަނީ ޤާއިމްކުރަމުންނެވެ.\nދާދި ފަހުން ޓައިގާގެ މަންމަ އައިޝާ ޝުރޮފް އިންސްޓަގްރާމްގައި ހިއްސާކުރި ފޮޓޯއަކަށް ކުޑައިރުކޮޅެއްގެ ތެރޭގައި ޓައިގާގެ ލޯބިވެރިޔާ ދިޝާ ޕަޓާނީ ލައިކް ކޮއްފައިވާއިރު މިފޮޓޯ ވެގެން ދިޔައީ ޓައިގާގެ ފޭނުންގެ ތެރޭގައިވެސް މަޤުބޫލު ފޮޓޯއަކަށެވެ.\nގޭގައި ގެންގުޅޭ ޕެޓާއި އެކު ބެލްކަނީގައި ޓައިގާ ނަގާފައި ފޮޓޯ ހިއްސާ ކުރަމުން އޭނާގެ މަންމަ ބުނެފައިވަނީ ލޯބީ އެކި ގޮތްގޮތަށް މާނަކުރެވޭނެ ކަމަށެވެ.\nLove has many faces❤❤❤ @tigerjackieshroff @kishushroff @apnabhidu\nA post shared by Ayesha Shroff (@ayeshashroff) on Jul 30, 2020 at 8:35am PDT\nޓައިގާ ޝުރޮފްގެ މަންމަ މިގޮތަށް ލޯބި މާނަކޮއްފައިވާއިރު ދާދި ފަހުން ޓައިގާގެ ލޯބިވެރިޔާ ދިޝާވަނީ ޓައިގާގެ އާއިލާއާއިއެކު އޭނާގެ އުފަންދުވަސްވެސް ފާހަގަކޮއްފައެވެ. މިކަމާ ގުޅިގެން ގިނަ ބަޔަކު ބުނަމުންދިޔައީ ދިޝާ މިފުރަބަންދުގައި ދިރިއުޅެމުންދަނީ ޓައިގާ ޝުރޮފްއާއިއެކު އެގޭގައި ކަމަށެވެ.\nދެރަ ނުވޭ! އެލެން ޝޯ ހުއްޓާލާކަށް ނޫޅޭ!\nނަމަވެސް މިކަން ދޮގުކޮށް ޓައިގާގެ ދައްތަ ކުރިޝްނާ ޝުރޮފް ބުނެފައިވަނީ ދިޝާ ދިރިއުޅެނީ ޓައިގާ އާއި އެކު ނޫންކަމަށެވެ. އެހެން ނަމަވެސް ދިޝާ ދިރިއުޅެނީ ޓައިގާގެ ގެއާއި ވަރަށް ކައިރީގައި ކަމުން ފަސޭހައިން ބައްދަލުކުރެވެނީކަމަށެވެ.\nޓައިގާ ޝުރޮފް އަކީ މަޝްހޫރު ފިލްމީތަރި ޖެކީ ޝުރޮފްގެ ފިރިހެން ދަރިފުޅެވެ. ހީރޯޕަންތީ، ބާގީ އަދި ވޯރ ފަދަ މަޝްހޫރު އެތަށް ފިލްމަކުން ބެލުންތެރިންގެ މަޤުބޫލުކަން ހޯދަމުންއަންނަ މޮޅު ތަރިއެކެވެ.


ޢިލްމުވެރިންގެ ފަތުވާ – Page4– DhiSalafiyyah\nޙައިޟުވުން ހުއްޓުވުމަށްޓަކައި ރަމަޟާންމަހުގައި ބޭސް ބޭނުންކުރުން ހުއްދަތަ؟\nއެފަދަ ބޭހެއް ބޭނުންކުރުމުން، ޑޮކްޓަރުންނާއި އަދި އެކަމުގެ ޢިލްމު ލިބިފައިހުރި ކަމުގެ އަހުލުވެރިންގެ ތެރެއިން އިތުބާރުހުރި ފަރާތަކުން، އެ އަންހެން މީހާއަށާއި އޭނާގެ ދަރިމައިވުމުގެ ނިޒާމަށް ގެއްލުމެއް ނުލިބޭނެކަމަށް އިޤުރާރުވާނަމަ، އެފަދަ ބޭހެއް ބޭނުންކުރުމަކީ މައްސަލައެއްނޫނެވެ. ނަމަވެސް އޭނާއަށް އެއްމެ ފައިދާހުރި ރަނގަޅު ގޮތަކަށްވާނީ އެފަދަ ކަމެއްކުރުމުން ދުރުހެލިވުމެވެ. އެހެނީ، ރޯދަމަހު އަންހެނާ ޙައިޟުވުމުން، ޙައިޟުގެ ދުވަސްވަރު ރޯދައަށް ހުންނަން ނުޖެހުން، އެއީ ލުޔެއް ކަމުގައި އޭނާއަށް ﷲ ތަޢާލާ ލައްވާފައި ވެއެވެ. އަދި އޭގެ…\n17/05/2015 ޢިލްމުވެރިންގެ ފަތުވާދިސަލަފިއްޔާ\nފަތުވާ: ދަރިފުޅަށް ނަން ކިޔުމަށް އެންމެ މުނާސަބު ވަޤުތަކީ ކޮބާ ހެއްޔެވެ؟ އަދި އެކަން ކުރުން އެންމެ ޙައްޤުކަން ބޮޑު މީހަކީ ކާކު ހެއްޔެވެ؟\nޖިންސުގެ ކުދިންނާމެދުވެސް ނަންކިޔުމުގައި މޮޅުއިތުރީ7ވަނަ ދުވަހު ކިޔުމެވެ.\n30/01/2015 ޢިލްމުވެރިންގެ ފަތުވާދިސަލަފިއްޔާ\nފަތުވާ: ބުރުދާ މަދަޙައިގައި ޝިރުކުގެ ބަސްތައް ހިމެނޭ\nމިބައިތުތަކުގައި ޝިރުކުވަނީ ޤިޔާމަތް ދުވަހު ހިނގާ ބޮޑުވެގެންވާ ކަންތައްތަކުން ރައްކާތެރިކަމަށް ﷲ ތަޢާލާ ފިޔަވާ އެހެން ފަރާތެއްގެ ކިބައިން އެދޭތީއެވެ.\n04/01/2015 ޢިލްމުވެރިންގެ ފަތުވާދިސަލަފިއްޔާ\nލޯގަނޑު ކުރިމަތީގައި ނަމާދުކުރުން\nސުވާލު: ލޯގަނޑުތައް ހުރި ކޮޓަރިއެއްގައި ނަމާދު އަދާކުރުމުގެ ޙުކުމަކީ ކޮބައިހެއްޔެވެ؟ ޖަވާބު: އަލްޙަމްދު ލިﷲ އެމީހެއްގެ ކުރިމަތީގައި ލޯގަނޑެއް ހުއްޓައި ނަމާދުކޮށްފި މީހާގެ ނަމާދު ޞައްޙަވެގެންވެއެވެ. އޭނާ ހުރީ އެ ލޯގަނޑުން އޭނާ ފެންނަގޮތަށް އެ ލޯގަނޑާ ދިމާލަށް ކުރިމަތިލައިގެން ކަމުގައިވިޔަސްމެއެވެ. އެކަމަކު އޭނާ ބެލުން ތިރިކޮށް އެކަމަށް ރައްކާތެރިވާން ޖެހޭނެއެވެ. އެކަށީގެންވަނީ އެފަދަ ތަކެއްޗާ އަދި ނަމާދުކުރާމީހާ ނަމާދުގެ ސަމާލުކަމުން ބޭރުކުރުވާ އެންމެހާ ކަންތައްތަކާ ދުރުވުމެވެ. اللؤلؤ المكين من فتاوى الشيخ ابن جبرين…\n22/12/2014 ޢިލްމުވެރިންގެ ފަތުވާދިސަލަފިއްޔާ\nހުކުރު ޚުޠުބާ ކިޔާމީހާ ނޫން އެހެން މީހަކު ހުކުރު ނަމާދު ކުރުން\nސުވާލު: ހުކުރު ދުވަހެއްގައި ޚަޠީބު ޚުޠުބާ ދީ ނިމުމުން ޖަމާޢަތުގެ ނަމާދުކުރުމަށްޓަކައި ޚަޠީބު ނޫން މީހަކު އިސްކުރިއެވެ. މިކަމުގެ ޙުކުމަކީ ކޮބައިތޯއެވެ؟ ———————————————————————————- ޖަވާބު: ޚަޠީބަކީ ވަކި މީހަކު ކަމުގައި އަދި ނަމާދުކުރާ މީހަކީ ވަކި މީހަކު ކަމުގައިވުމަކުން އެކަމުގައި އެއްވެސް މައްސަލައެއް ނެތެވެ. އެކަމަކު އެންމެ މޮޅުއިތުރުވެގެންވާ ގޮތަކީ ޚަޠީބު ނަމާދުވެސް ކުރުމެވެ. އެއީ އެންމެ މޮޅު އިތުރު ގޮތެވެ. ޚަތީބު ނޫން މީހަކު އިމާމުވެ ނަމާދު ކުރިޔަސް އިން ޝާ ﷲ އެކަމުގައި މައްސަލައެއް…\n12/12/2014 ޢިލްމުވެރިންގެ ފަތުވާދިސަލަފިއްޔާ\nޙައިޟުވެރިޔާ މައްޔިތާ ހިނެވުން\nއެއީ ހުއްދަކަމެކެވެ. މައްޔިތަކު ހިނަވާ މީހާއީ ޠަހާރަތުގެ މަތީގައި ހުރި މީހަކަށްވުމަކީ އެހިނެއިން ޞައްޙަވާ ޝަރުޠެއް ނޫނެވެ.\n10/12/2014 ޢިލްމުވެރިންގެ ފަތުވާ, ފިޤުހާއި އޭގެ ޢިލްމުތައްއައްޝައިޚު މުޙައްމަދު ޝާފިޢު ބިން ޢަބްދިލްޣަފޫރު\nކުރުސި، ކީރިތި ޤުރުއާނުގެ އާޔަތްތައް ފާރުގައި އެލުވާފައި/ތަތްކޮށްފައި ބެހެއްޓުން\nސުވާލު: ބައެއް މުސްލިމުންގެ ގެތަކަށް ޒިޔާރަތްކުރާ އިރު، އެކި އެކި ފާރުތަކުގައި ކީރިތި ޤުރުއާނުގެ އާޔަތްތަކާއި ﷲ ތަޢާލާގެ ރިވެތި ނަންފުޅުތަކާއި އަދި އެނޫންވެސް މިފަދަ ތަކެތި ލިޔެފައިވާ ޕޯސްޓަރުތަކާއި ބޯޑުތައް ހިއްޕާފައިވާތީ ފެނެއެވެ. މިކަމާމެދު އިސްލާމީ ޝަރީޢަތުގެ ޙުކުމަކީ ކޮބައިތޯއެވެ؟ ޖަވާބު: ހަމަކަށަވަރުން، ކީރިތި ޤުރުއާނުގެ އާޔަތްތައް ލިޔެފައިވާ ބޯޑުތަކާއި ޕޯސްޓަރުތައް ގޭގޭގަޔާއި މަދަރުސާތަކުގަޔާއި ނާދީތަކުގަޔާއި ވިޔަފާރިކުރާ ތަންތާގައި އެލުވާފައި ނުވަތަ ތަތްކޮށްފައި ބެހެއްޓުމަކީ އޭގައި ޝަރުޢީ ގޮތުން މުންކަރާތްތަކެއް އަދި އެކަމާމެދު ސަމާލުވާންޖެހޭ ކަންތައްތަކެއް…\n09/12/2014 ޢިލްމުވެރިންގެ ފަތުވާ, މުޖުތަމަޢުއައްޝައިޚު މުޙައްމަދު ޝާފިޢު ބިން ޢަބްދިލްޣަފޫރު\nޚިތާނުނުކުރާ މީހެއްގެ އިމާމުކަން\nސުވާލު: ޢުމުރުން ތިރީސް އަހަރުވުމަށްފަހުގައި ނުވަތަ އެއަށްވުރެ ޢުމުރުގެ ގޮތުން ދަށް ނުވަތަ އެއަށްވުރެ ޢުމުރުން ގިނަދުވަސްވުމަށް ފަހުގައި ފިރިހެނަކު ނުވަތަ އަންހެނަކު އިސްލާމްވެއްޖެނަމަ އެ މީހުންނަށް ޚިތާނުކުރުން ލާޒިމުވާނޭ ހެއްޔެވެ؟ އަދި ޚިތާނުނުކުރާ މީހެއްގެ އިމާމުކަން ޞައްޙަވާނޭ ހެއްޔެވެ؟ ************************************************************ ޖަވާބު: އަލްޙަމްދު ލިﷲ ހަމަކަށަވަރުން، ފިރިހެނުންނާއި އަންހެނުންވެސް ޚިތާނުކުރުމަކީ ފިޠުރަތުގެ ގެ ސުންނަތްތަކުގެ ތެރެއިންވާ ކަމެކެވެ. ޢުމުރުން ދުވަސްވުމަށްފަހުވެސް އެކަން ނުކޮށްހުރިނަމަ އޭނާގެ މައްޗަށް އެއްވެސްކަމެއް ނެތެވެ. އޭނާގެ އިމާމުކަން ދަންނައެ، ފަހެ އެކަން…\n08/12/2014 ޢިލްމުވެރިންގެ ފަތުވާދިސަލަފިއްޔާ\nފަތުވާ: ޙައްޖު ދުވަސް ހުކުރު ދުވަހަކަށްވުމުން އެކަމުގައި ޚާއްޞަކަމެއްވޭ ހެއްޔެވެ؟\nއައްޝައިޚް މުޙައްމަދު ބުން ޞާލިޙް އަލްޢުޘައިމީން – رحمه الله – އަށް ސުވާލު ދެންނެވުނެވެ: ޙައްޖު ދުވަސް ހުކުރު ދުވަހަކަށް ވުމުން އެދުވަސް މާތް ވެގެންވާކަމަށް ނަބިއްޔާ – صلى الله عليه وسلم – ގެ އަރިހުން އައިސްފައިވޭ ހެއްޔެވެ؟ ފަހެ ޝައިޚް ޖަވާބު ދެއްވަމުން ވިދާޅުވިއެވެ: ޢަރަފާތް ދުވަސް ހުކުރު ދުވަހަކަށްވުމުން ވަކި ޚާއްޞަކަމެއް ވާކަން ނަބިއްޔާ – صلى الله عليه وسلم – ގެ އަރިހުން ވާރިދުވެގެން އައިސްފައެއް ނުވެއެވެ.…\n01/10/2014 ޢިލްމުވެރިންގެ ފަތުވާދިސަލަފިއްޔާ\nފަތުވާ: މުންނާރުގެ މަތީގައި ހަނދުފަޅި ހެދުމުގެ ޙުކުމް\nއެކަމުގައި މުދަލާއި ވަޤުތު ބޭކާރުކުރުންވެސް ހިމެނިފައިވާތީއެވެ.\n09/08/2014 ޢިލްމުވެރިންގެ ފަތުވާދިސަލަފިއްޔާ\nފަތުވާ: ދީނުގެ ކަމަކާމެދު އޮޅުންއަރައިފިނަމަ ސުވާލު ކުރަންވީ ކާކުގެ ގާތުގައި ހެއްޔެވެ؟\nސުވާލު: ދީނުގެ ކަންތައްތަކުގެ ތެރެއިން ނަމާދު، ރޯދަ، ޙައްޖު، މުޢާމަލާތު އަދި ވަރި ފަދަ ކަމަކާމެދު އޮޅުންއަރައިފިނަމަ ފަހެ މުސްލިމް ޢިލްމުވެރިންގެ ތެރެއިން އެބޭކަލެއްގެ ޢިލްމާއި، ޞާލިޙުކަމާއި، ތަޤުވާވެރިކަމަށް މީހުންނަށް އެނގިފައިވާ އެއް ބޭފުޅެއްގެ ރައުޔު އެކަމުގައި ހޯދުމުން ފުދޭނެ ހެއްޔެވެ؟ އެއީ މިޘާލަކަށް ހައިއަތުލް ކިބާރުލް ޢުލަމާއުގެ ޢިލްމުވެރިއެއް ނުވަތަ އެފަދަ ޢިލްމުލިބިފައިވާ އެހެން ބޭފުޅެކެވެ. އެފަދަ ބޭފުޅެއްގެ އަރިހުގައި ސުވާލުކޮށް ޘާބިތު ޖަވާބެއް ލިބުމުން އެގޮތަކަށް ޢަމަލުކުރުން އަޅުގަނޑުގެ މައްޗަށް ލާޒިމްވާނެ ހެއްޔެވެ؟ ނުވަތަ…\n08/08/2014 ޢިލްމުވެރިންގެ ފަތުވާދިސަލަފިއްޔާ\nފަތުވާ: މިސްކިތުގައި އިޢުލާނުޖެހުމުގެ ޙުކުމް\nދަރުސްތަކާއި، ދީނީ ފޯރަމްތަކުގެ އިޢުލާނުޖެހުމަކީ މައްސަލައެއްނޫނެވެ\n30/07/2014 ޢިލްމުވެރިންގެ ފަތުވާދިސަލަފިއްޔާ\nފަތުވާ: އަންހެނާގެ ފަރުޖުން ނުކުންނަ ވައިގެ ސަބަބުން ވުޟޫއެއް ނުގެއްލޭނެ\nއަންހެނާގެ ފަރުޖުން ވައި ނުކުތުމަކީ ވުޟޫ ގެއްލޭ ކަމެއް ނޫނެވެ\nފަތުވާ: ފިޠުރު ޒަކާތް ނެރުމުގައި ކަނޑައެޅިފައިވާ މިންވަރަށް ވުރެ އިތުރަށް ނެރުމުގެ ޙުކުމް\nފިޠުރު ޒަކާތް ނެރޭއިރު، ޞަދަޤާތްކުރުމުގެ ނިޔަތުގައި ފިޠުރު ޒަކާތަށް ނެރެންޖެހޭ މިންވަރަށް ވުރެ އިތުރަށް ނެރުމަކީ މައްސަލައެއް ނޫނެވެ.\n27/07/2014 ޢިލްމުވެރިންގެ ފަތުވާދިސަލަފިއްޔާ\nފަތުވާ: ނޭފަތަށް ޖަހާ ސްޕްރޭ އެއްގެ ސަބަބަން ރޯދައެއް ނުގެއްލޭނެ\nއެހެންކަމުން ރޯދައަށް ހުރެ އެ ބޭނުންކުރުމަކީ ހުއްދަކަމެކެވެ.\n16/07/2014 ޢިލްމުވެރިންގެ ފަތުވާދިސަލަފިއްޔާ\nފަތުވާ: ޙައިޟުވީ މަޣްރިބުނަމާދުކުރިންކަމެއް ނުވަތަ ފަހުންކަމެއް ނޭނގޭނަމަ…\n3 ޝައްކުވެ އެ ދެގޮތުންކުރެ ގޮތެއް ޔަޤީންނުވާނަމަ ދަންނައެވެ. ފަހެ މިކަމުގައި އަޞްލަކީ ރޯދަ ޞައްޙަނުވާކަމުގެ ދަލީލެއް ޘާބިތުވެއްޖައުމަށް ދާންދެން ރޯދަ ޞައްޙަވުމެވެ.\n05/07/2014 ޢިލްމުވެރިންގެ ފަތުވާދިސަލަފިއްޔާ


ވަޒީފާ އަދާކުރާ މީހުންނަށް އުޖޫރައިގެ ގޮތުގައި ދެވޭނެ މިނިމަމް ވޭޖް (އެންމެ ކުޑަ އުޖޫރަ) ކަނޑައަޅައިފިއެވެ.\nހޮޓެލް ޖެންގައި ބޭއްވި މި ރަސްމިއްޔާތުގައި މިނިމަމް ވޭޖް ކަނޑައަޅާ އިއުލާންކޮށްފައިވަނީ އިކޮނޮމިކް މިނިސްޓަރު ފައްޔާޒު އިސްމާއީލެވެ.\nޕްރައިވެޓް ސެކްޓަރުގައި ކުދި ފަންތީގެ ވިޔަފާރިތަކަށް މިނިމަމް ވޭޖު ގޮތުގައި ކަނޑައަޅާފައި ވަނީ މަހަކު 4،500 ރުފިޔާއެވެ. ޕްރައިވެޓް ސެކްޓަރުގައި ކުދި އަދި މެދު ފަންތީގެ ވިޔަފާރިތަކުގެ ތެރޭގައި ނުހިމެނޭ ބޮޑެތި ވިޔަފާރިތަކަށް މަހަކަށް 8،000 ރުފިޔާގެ މިނިމަމް ވޭޖެއް ކަނޑައަޅާފަވާއިރު ޕްރައިވެޓް ސެކްޓަރުގައި މެދު ފަންތީގެ ވިޔަފާރިތަކަށް މިނިސްޓްރީން ކަނޑައަޅާފައިވަނީ މަހަކަށް 7000 ރުފިޔާއެވެ.\nމިނިމަމް ވޭޖްގެ ބޯޑުން ލަފާ ދިން ގޮތަށް ބަލާއިރު އެންމެ ކުޑަ އުޖޫރައަކަށް ޕްރައިވެޓް ސެކްޓަރަށް ލަފާ ދިނީ ކުދި ފަންތީގެ ވިޔަފާރިތަކަށް ގަޑިއިރަކަށް 24.04 ރުފިޔާ އެވެ. އެއީ އެންމެ ގިނަވެގެން ހަފްތާއަކަށް މަސައްކަތް ކުރެވޭނެ 48 ގަޑިއިރުގެ ނިސްބަތުން މަހަކަށް 5،000 ރުފިޔާ އެވެ.\nމިނިމަމް ވޭޖް ކަނޑައެޅުމަށްފަހު ވާހަކަ ދައްކަވަމުން މިނިސްޓަރު ފައްޔާޒް ވިދާޅުވީ، މިނިމަމް ވޭޖްގެ ސީދާ މަންފާ ވަޒީފާ އަދާކުރާ ފަރާތްތަކުގެ 40 ނުވަތަ 50 އިންސައްތަ މަސައްކަތްތެރިންނަށް ކުރާނެކަމަށެވެ. މިނިސްޓަރު ފައްޔާޒް ވިދާޅުވީ ދިރާސާތަކުން ދައްކާގޮތުން މިނިމަމް ވޭޖާއެކު ރިސޯޓްތަކުގައި މަސައްކަތްކުރާ ފަރާތްތަކަށް އެންމެ ދަށްކޮށްވެސް 12،000 ރުފިޔާ މުސާރައަށް ލިބޭނެކަމަށެވެ.